
DE ACELAȘ AUTOR 


In curând va apare: 


PARTIDELE POLITICE 
DIN ROMÂNIA MARE 


Studiu vast şi documentat 
asupra formării, doctrinei 
şi fazelor importante din 
evoluţia fiecărui partid 
politic (fuziuni, dizidenţe, 
guvernările la cari a par- 
ticipat, crizele de guvern, 
cartelurile electorale, etc. 
Ointeresantălucrareoglin- 
dind întreaga viaţă politică 
dela 1916 până în prezent. 

INTRODUCERE 


Mulţi se vor întreba dece tocmai eu am gă- 
sit cu cale să public o lucrare de natură poli- 
tică, socotind că un om oprit prin lege de a 
se amesteca în vâltoarea luptelor politice nu 
ar avea nici experienţa, nici posibilitatea gle 
informare şi de cunoaştere a complicatelor 
chestiuni politice. 

La această obiecțiune răspund cu frumoa- 
sele cuvinte ale d-lui D. Gusti din conferința 
sa despre partidul politic, ținută sub auspi- 
ciile Institutului Social, pe vremea când d-sa 
nu era înregimentat în vre-un partid politic: 
„Faptul că cineva, care nu face parte dintr'un 
partid politic, cum este cazul meu, intenţio- 
nează să vorbească despre partidul politic, ar 
putea provoca unui criticist sever un surâs 
de simpatică compătimire. Acest surâs mar 
avea însă, cred, nici o justificare. Căci altfel 
ar fi să credem că cineva, care n'a făcut cel 
puțin o revoluție, n'are dreptul să scrie despre 
revoluție; ori că cineva care nu este grădinar 
nu poate să fie botanist; ori că cineva trebuie 
să fie virtuos violonist ca să trateze despre fi- 
zica şi fiziologia sunetelor. Deosebirea între 

teorie şi practică, între cineva, de pildă, care 
nu face parte dintr'un partid politic şi totuș 
vorbeşte despre partidele politice şi între un 
om politic, nu este aşa de mare cum s'ar pă- 
rea la prima vedere”. 

Tocmai pentrucă nu sunt înscris în niciun 
partid cred că opiniunile mele sunt lipsite de 
patima ce pune orice om politic în scrierile 
sale, cari fatal vor fi părtinitoare, oricât s'ar 
strădui el să se desbrace de interesul de 
partid, 

Din acest punct de vedere socotesc că mo- 
desta mea lucrare răspunde unei reale nece- 
sități, în special pentru cei cari, nefiind încă 
înrolați în vre-un partid, caută să cunoască 
ceva din viața noastră politică. Și — cu destul 
regret am constatat — există foarte puţine 
scrieri obiective, în această direcție; ceeace 
m'a îndemnat să mai alcătuesc o altă lucrare , 
— mult mai vastă şi foarte documentată, ce 
va apare în curând — tratând despre forma- 
rea şi evoluția tuturor partidelor politice din 
România Mare. 

Lucrarea de faţă e împărțită în trei titluri: 
1) actul dela 4 Ianuarie 1926 sau „chestiunea 
închisă”; 2) restauraţia și 3) crizele de guvern 
şi evenimentele politice din primii ani de 
domnie ai Regelui Carol al II-lea. 

Despre actul dela 4 Ianuarie nu sa scris 
până în prezent decât în treacăt de d. profe- 
sor Iorga în „Memorii” şi în „Subt trei regi”. 

Am căutat să arăt cauzele ce au provocat 
renunțarea la Tron, atitudinea tuturor parti- 
delor față de această renunțare şi instituirea 
Regenfei. 

In titlul „Restauraţia” se arată cum curen- 
tul popular din ce în ce mai puternic pentru 

rechemarea Prințului Carol, cât şi slăbirea au- 
torității Regenței au pregătit terenul pentru 
revenirea Prințului şi cum s'a făcut proclama- 
rea Sa ca Rege al homâniei. 

Sunt descrise peripețiile acestei reîntoar- 
ceri, impresia ce a produs în fară și cum a 
fost privită de partidele politice. 

In sfârșit în titlul „crizele de guvern şi eve- 
nimentele din primii ani de domnie „am exa- 
minat evenimentele politice şi cauzele ce au 
provocat crizele de guvern; am redat amă- 
nunţit desfășurarea fiecărei crize şi rezolva- 
rea ei, încercând o modestă explicare a solu- 
țiilor date. 

Tot în acest titlu am vorbit despre criza 
bancară, despre conversiune şi despre „aface- 
rea Skoda”, evenimente ce au avut strânsă le- 
gătură cu mişcarea politică din țara noastră; 
dar cum acestea nu sunt de natură politică, 
ci numai au avut contingențfe cu politica, nu 
am insistat asupra lor, le-am descris în mod 
sumar atât cât puteau intra în cadrul lucrării 
de față. 

In partea finală am încercat să examinez 
orientarea partidelor politice în viitorul apro- 
piat şi modul cum întrezăresc noua regrupare 
a forțelor politice. 

Evident lucrarea aceasta nu are pretenția 
de a fi un studiu savant şi faptele despre care 
tratează sunt prea recente, spre a putea fi 
judecate de cititorii înregimentați în vreun 
partid — cu obiectivitatea necesară. Nici nu le 
pretind aceasta, ci aştept cu răbdare critica. 

Mă voi socoti deplin recompensat, dacă ea 
va fi contribuit cât de puțin la cunoașterea u- 
nor momente din viața politică și va prilejui 
discutarea şi punerea la punct eventual, a ce- 

lor asupra cărora voi fi fost greșit informat — 
pentrucă e departe de mine pretenția că pă- 
rerile expuse aici ar fi literă de evanghelie, 
deși am căutat să fac tot posibilul a mă apro- 
pia cât mai mult de adevăr. 


M. I. COSTIAN 

Actul dela 4 lanuarie 1926 


Răsboiul mondial se sfârşise şi neamul ro- 
mânesc văzuse împlinit idealul său naţional 
— unirea tuturor fiilor săi într'o singură ţară, 
sub sceptrul bunului Rege Ferdinand I. Insă 
marele Rege își dădea seama, că de acum tre- 
bue să urmeze o nouă epocă de muncă con- 
structivă pentru consolidarea României Mari 
şi că e nevoe de înţelegerea tuturor; de aceia 
a făcut apel la toţi factorii politici cu răspun- 
dere, să treacă peste pasiunile de partid și 
preocupaţi numai de nevoile ţării, să caute a 
înlătura urmele adânci lăsate de războiu, atât 
în domeniul economic cât şi în cel social. 

Apelul călduros al Regelui s'a isbit de ego- 
ismul conducătorilor partidelor politice, cari 
punând interesul de partid mai presus de in- 
teresul ţării, au formulat astfel de pretenţiuni 
încât unirea lor a devenit imposibilă. Și 
atunci au pornit o luptă crâncenă, luptă care 
a adus desbinare în massele poporului. S'au 
format două tabere mai de seamă: de o parte 
partidul naţional-liberal, care se lăuda că el 
a făcut războiul şi unirea, de altă parte gru- 
pul celorlalte partide mai mici, cari fiind mai 
mult timp în opoziție au văzut că au un duş- 

man comun — liberalii — și adesea au căutat 
să se unească spre a-l învinge. Dar liberalii 
întrebuințând vechea tactică „divide et im- 
pera” prin diverse mijloace au reuşit să îm- 
piedice frontul unit al partidelor adverse de a 
se menține. Aceasta a întărit şi mai mult con- 
vingerea Regelui Ferdinand, că partidul libe- 
ral e singurul puternic, iar şeful lui, Ionel 
Brătianu, e omul capabil să rezolve orice pro- 
bleme de stat. De aceea a chemat mai des la 
putere pe liberali. 

Dar mai era şi alt motiv. Incă de pe vremea 
Regelui Carol I, liberalii sau ocupat mult de 
Prinţul Moștenitor Ferdinand şi au căutat 
să-L înconjoare numai cu oameni de ai lor +), 
de cari cu timpul Prinţul sa împrietenit, iar 
ei au ştiut să-i insufle târziu când a ajuns 
Rege, o mare încredere în forţele partidului 
lor. Acelaş sistem a căutat să-l întrebuințeze 
Ionel Brătianu şi față de Prinţul Carol, pe 
care spera să-l poată forma tot sub influență 
liberală, spre a profita mai târziu. Dar de da- 
ta aceasta s'a lovit de o voință tare cum nu o 
bănuia şi de un discernământ şi o prevedere 
care a întrezărit ce urmărea el şi a reacţi- 
onat. 

Atunci Ionel Brătianu, îmbătat de succesele 
sale politice, a îndrăznit să viseze ceiace fă- 
cuse tatăl său: tatăl înlăturase pe Cuza-Vodă 
din domnie, când văzuse că mu ține seama de 
el, fiul, Ionel Brătianu, s'a gândit să facă la 
fel şi să înlăture dela Tron pe Prinţul Carol, 
pe care vedea că nu v'a reuși să-l influenţeze 
aşa cum dorea. In acest scop, a încercat să 
speculeze sentimentalismul tânărului Prinţ în 
două rânduri, dar nu a reuşit. 


1) N. Iorga. „Subt trei regi”. 
10 

Prinţul Carol vedea cum întreaga viaţă po- 
litică românească e în mâinile lui Brătianu 
şi era desgustat de metodele de conducere ce 
se întrebuinţau, gândindu-se cu oroare la vre- 
mea când ar fi silit să lucreze cu el şi încer- 
case să arate Tatălui Său că nu e bine să se 
dea mână liberă partidului liberal, care abu- 
za de aceasta şi provoca o nemulțumire tot 
mai crescândă în massele poporului. Dar Re- 
gele Ferdinand, bătrân şi obosit de boală, nu 
mai avea puterea să scape de sub influenţa 
sub care trăise o viaţă întreagă și a răspuns 
că nu trebue să se pună rău cu partidul libe- 
ral căci va avea nevoe de colaborarea lui. 
Răspunsul era repetat deseori — iar Brătia- 
nu o știa și-și mărea cutezanța de câte ori ve- 
nea în contact cu Prinţul, Relaţiunile sau în- 
cordat din ce în ce până la sfârșitul anului 
1925, când Ionel Brătianu a împins  îndrăz- 
neala şi provocarea dincolo de orice limită, 
instituind anchete judecătorești asupra unor 
chestiuni în legătură cu activitatea Prințului 
Carol. 

In Decembrie 1925 Prinţul a fost trimis de 
Suveran la Londra, să reprezinte Familia Re- 
gală la fumeraliile Reginei Alexandra. In mo- 
mentul când pleca din ţară, Prinţul a spus ce- 
lor din jurul Său: „Dela Londra o să mă duc 
să mă plimb. Nu voiu reveni atât de curând 
în ţară. Am nevoe să mai respir, căci simt că 
mă înnăbuș”. Şi avea dreptate. 

Atmosfera ce încerca să I se creeze era mai 
mult decât înnăbușitoare, patima politică îşi 
înălța miasmele până la Tron. 

Dela Londra Prinţul a trecut în Italia la Mi- 
lano, apoi la Venezia, prelungindu-și şederea 
în străinătate. Ionel Brătianu, care prin oa- 
menii săi aflase ceva din starea sufletească şi 

credea că e momentul să încerce o nouă pro- 
vocare, a intervenit pe lângă Regele Ferdi- 
nand arătându-şi „teama” că Prinţul prea în- 
târzie şi sfătuind să fie rechemat urgent în 
țară. Dar el a avut grija ca această rechema- 
re să fie făcută în termeni tari, știind că astfel 
va provoca şi mai mult, 

Cum era natural, Prinţul a refuzat să se su- 
pună acestei insolenţe. 

Atunci Brătianu a grăbit lucrurile şi dând 
refuzului o interpretare de jignire la adresa 
Regelui a stăruit să se dea un fel de ultima- 
tum, spunând că numai astfel se va înfrânge 
voinţa Prințului, deși el știa bine că va fi con- 
trariul. Regele a cedat şi a trimis la Venezia 
pe ministrul palatului, C. Hiott. 

Dar ministrul Hiott, în loc să vină împreu- 
nă cu Prințul, a adus din partea Sa o scrisoa- 
re prin care renunţa la Tron și la toate prero- 
gativele. 

Desigur Prinţul se gândise mult înainte de 
a lua această gravă hotărîre. Insă văzuse că 
între El şi poporul Său se interpunea Ionel 
Brătianu, care izbutise până la un punct să-l 
despartă și de Părintele Său şi atunci desgustat 
de politicianismul din ţară şi dându-şi seama 
că demnitatea îl obligă să renunţe la o domnie 
în astfel de condițiuni, a renunţat. Dar dacă 
în docul lui Hiott s'ar fi trimis un om cu mai 
multă dragoste de dinastie şi țară, poate ar fi 
reușit să aducă Regelui alt răspuns, să-l arate 
realitatea și poate că Suveranul ar fi dat satis- 
facţie Fiului care avea dreptate și nu lui Bră- 
tianu. 

Toată lumea a rămas uimită de rezultatul 
misiunei d-lui Hiott. 

Ionel Brătianu, marele actor, se  prefăcea 
că nu cunoaşte răspunsul Prințului și pleca li- 

niştit da ţară, la Florica — de unde însă abia 
aștepta să fie chemat și pregătise chiar dis- 
cursul pentru Consiliul de Coroană pe care 
ştia că-l va convoca Regele, dată fiind gravi- 
tatea situaţiei. 

Intr'adevăr, imediat ce a venit d. Hiott dela 
Veneţia Regele a dispus convocarea Consi- 
liului de Coroană spre a aviza. La acest Con- 
siliu au fost invitaţi miniștrii, preşedinţii Cor- 
purilor Legiuitoare, foștii preşedinţi de Con- 
siliu, şefii partidelor politice, primul preşe- 
dinte al Curţii de Casaţie, Sanctitatea Sa Pa- 
triarhul Miron Cristea, generalul Prezan și... 
Barbu Știrbey (?!). 

Consiliul s'a întrunit în Sinaia, în sala cea 
mare a Castelului Peleş, în după amiaza zilei 
de 31 Decembrie 1925. 

In dimineaţa acestei zile Regele primise în 
audiență pe d-nii Ionel Brătianu, Iuliu Maniu, 
Alexandru Vaida-Voevod, general C. Coandă, 
profesor Nicolae Iorga, Ion Mihalache, gene- 
ral Averescu, Sanctitatea Sa Patriarhul Miron 
Cristea, Mihail G. Orleanu și general Prezan, 
cărora le comunicase scrisoarea Prințului Ca- 
rol, spunându-le că e hotărît să primească re- 
nunţarea la Tron și voeşte să se facă formele 
legale cât mai curând. 

Cu acea ocazie unii dintre șefii de partide 
au arătat Regelui, că actul ce se pune la cale 
va aduce grave turburări în viaţa statului, tâ- 
nărul Prinţ fiind iubit de popor. D. profesor 
Iorga s'a oferit să se ducă la Venezia, fiind si- 
gur că Prinţul va reveni, când I se vor arăta 
consecinţele grele ce ar rezulta pentru ţară și 
dinastie din această renunțare. 

Dar Regele, deși se înduioşase mult la a- 
ceastă propunere, nu a primit-o. Probabil că 

făgăduise „cuiva” că va primi renunţarea și 
pentru El cuvântul dat era sfânt. 

D. Mihalache a arătat că renunțarea e nulă 
— aceasta fiind şi părerea juriştilor de seamă 
ai țării—întrucât se aplică şi în dreptul public 
principiul din codul civil după care orice re- 
nunţare la o succesiune încă nedeschisă e nu- 
lă; deci şi renunţarea Prințului la succesiu- 
nea Tronului României e nulă, nefiind des- 
chisă succesiunea întrucât Regele era în viaţă. 

D. Mihalache a insistat deasemeni să nu se 
grăbească lucrurile şi să se facă noi demer- 
suri pe lângă Prinţ, dar nu prin d. Hiott. 

Totul a fost însă zadarnic, Regele spunând 
că hotărîrea Sa de a primi renunţarea este 
irevocabilă. La orele 4 după amiază cei con- 
vocaţi au sosit la Castelul Peleș, iar la orele 5 
au venit Regele și Regina. 

S'a început şedinţa sub preşedinţia Regelui. 
Majestatea Sa a anunţat din nou că, cu toată 
durerea, a hotărît să primească această re- 
nunţare pentru prestigiul dinastiei. Apoi a ci- 
tit scrisoarea Prințului, prin care declara că 
renunță la toate drepturile şi prerogativele 
Sale, având cavalerismul să nu arate motivele, 
spre a nu provoca frământări în ţară. (Dar 
unii liberali au abuzat de acest gest nobil şi 
au căutat să răspândească tot felul de calom- 
nii, fapt ce a determinat chiar protestarea Re- 
gelui indignat, iar mai târziu protestarea Par- 
lamentului). 

Apoi Regele a cerut consilierilor să-şi spună 
părerea dând cuvântul întâi celui mai tânăr 
dintre ei, Ion Mihalache. 

D. Mihalache a spus următoarele: „In- 
tro ţară monarhică constituțională, ideea mo- 
narhică și interesele superioare ale ţării se 
complectează, se confundă şi se identifică. 

In cazul de faţă, Majestatea Sa Regele ca 
reprezentant și al monarhiei şi al naţiunei şi 
ca unul care cunoaşte de aproape şi cu preci- 
zie împrejurările, este cel mai în măsură să 
judece, dacă gestul Principelui Carol pericli- 
tează interesele monarhice şi deci şi ale ţării. 
Şi mai ales dacă le periclitează în mod ireme- 
diabil. 

Dacă Majestatea Sa în astfel de împrejurări 
este hotărită irevocabil să primească renunța- 
rea Principelui, declar în numele partidului 
pe care-l, reprezint că mă alătur acestei ho. 
tărîri”. 

A vorbit apoi d. Iuliu Maniu astfel: 

„Dreptul de a decide în primul rând asupra 
chestiunilor dinastiei și asupra membrilor ei 
aparţine în primul rând Majestăţei Sale Rege- 
lui. De aceea nouă ne-ar rămâne să luăm cu- 
noștiinţă de declaraţia irevocabilă a Majestă- 
ţei Sale de a primi renunţarea la succesiune 
a A. S. R. Principele Carol. 

Cu toate acestea îmi permit a exprima pă- 
rerea, că ar fi bine ca înainte de a se accepta 
renunțarea A. S. R. să se facă un demers so- 
lemn şi oficial pe lângă Alteța Sa ca să revie 
asupra acestei renunţări şi până la venirea 
răspunsului Său să se suspende şedinţa Con- 
siliului de Coroană. Aceasta din motivul că 
chestiunea renunţării este cât se poate de gra- 
vă şi poate produce în viitor complicaţiuni, 
pe cari e bine să le prevenim. De altfel, hotă- 
rirea Majestăţei Sale în această chestiune ne 
va găsi alături de Majestatea Sa”. 

D. profesor Nicolae Iorga a exprimat ace- 
iaşi părere ca și d. Iuliu Maniu, A arătat du- 
rerea pe care o simte faţă de acest act al Prin- 
țului şi a vorbit de calitățile Sale distinse, 
inima Sa bună și inteligența Sa superioară. A 

mai arătat că acceptarea acestei renunţări fă- 
ră un alt demers, ar putea produce complica- 
țiuni şi ar expune ţara să fie condusă de o Re- 
genţă. Ori, d-sa ştie că nicăeri Regența n'a a- 
dus bine ţărilor şi dinastiilor. 

După aceea a luat cuvântul d. Alexandru 
Vaida-Voevod, spunând în esenţă, că e de a- 
cord cu declaraţiunile d-lor Maniu şi Iorga şi 
arătându-și credința că un nou demers pe lân- 
să Principele Carol, ar putea avea un rezultat 
favorabil. 

Majestatea Sa a întrerupt pe d. Vaida şi a 
spus că totul e zadarnic. 

D. Vaida a insistat, arătând că această 
schimbare în succesiune ar produce o impre- 
siune defavorabilă în opinia publică. 

Principele Carol ar putea, după un timp oa- 
recare, să aibă o influență puternică asupra 
politicei interne, turburând viaţa noastră de 
Stat. 

A luat apoi cuvântul Sancţitatea Sa Patriar- 
hul Miron Cristea, spunând că Biblia învaţă 
pe oameni să ierte greșelile omenești, iar 
Sanctitatea Sa, ca slujitor al altarului reco- 
mandă această învăţătură creştinească. Intru- 
cât însă M. S. Regele a luat această hotărire, 
ca Părinte şi ca Rege, S. Sa, ca slugă plecată 
a Coroanei, este acum ca şi întotdeauna de pă- 
rerea Regelui, al cărui înalt patriotism și de- 
votament pentru interesele ţării le cunoaşte 
pe deplin. S. Sa a încheiat dând binecuvânta- 
rea Sa hotăririlor luate. 

După aceea a vorbit d. general Averescu, 
spunând că de acum câţiva ani a fost de pă- 
rerea de astăzi a Regelui şi vede că nu sa în- 
şelat; regretă numai că hotărîrea nu sa luat 
încă de acum 6 ani. 

Evident că astăzi, în faţa celor întâmplate, 

este de părerea M. S. Regelui, pe 'care-L, înţe- 
lege şi ca părinte şi ca Suveran. 

D. general Prezan a spus, că Il cunoaște de 
mic pe Principele Carol şi-L iubeşte părin- 
teşte. Cu toată părerea de rău, dacă interesele 
țărei reclamă, trebue să respectăm hotărîrea 
M. S. Regelui, care şi acum ca şi în timpul 
războiului, dă dovadă că pune interesele ţării 
mai presus de Sine, de Familia Sa şi de orice. 

Ultimul a vorbit Ionel Brătianu, declarând 
în numele întregului guvern, că oricare ar fi 
părerile altora, guvernul va executa fidel ho- 
tărirea Regelui. 

După aceea Suveranul, cu lacrimi în ochi a 
strâns mâna fiecărui consilier, mulţumind 
pentru devotamentul de care au dat dovadă 
şi consiliul s'a terminat. Erau orele 7 după a- 
miază. 

Două ore de grele încercări pentru sufletul 
chinuit al bătrânului Rege, pe care intrigile 
unui ambițios reușise să-L aducă la cea mai 
crudă hotărire. 

Merită să fie amintită o scenă petrecută îna- 
inte de acest consiliu. 

D. profesor Iorga încercase să convingă pe 
Regina Maria, că se face un mare rău ţării şi 
dinastiei şi că ar trebui să se trimită un om 
cu suflet cinstit, care să arate Principelui că 
datoria Lui este să revină în ţara care-l jiu- 
beşte şi-şi pune toată speranţa viitorului în 
El. D. Iorga se obligase să readucă pe Prinţ. 

„Mulţumesc pentru sentimentele ce-Mi ex- 
primaţi, dar chestiunea este definitiv rezolva- 
tă” a răspuns Regina. Şi aşa a fost. 

Guvernul a dat seara următorul comunicat: 


„A. S. Regală Principele Carol, Moştenito- 
rul Tronului, comunicând în scris M. S. Re- 
gelui renunțarea Sa irevocabilă la succesiunea 

Tronului şi la toate prerogativele ce decur- 
geau din această calitate şi din aceea de 
membru al Familiei Regale, M. Sa sa văzut 
nevoit să primească această renunțare şi să 
convoace pentru astăzi 3l Decembrie 1925, la 
Castelul Peleş, un Consiliu de Coroană. In a- 
cest Consiliu M. S. Regele a comunicat Inal- 
ta Sa hotărire și a făcut apel la toți fruntașii 
ţării prezenţi, de a-L ajuta în executarea ei şi 
la proclamarea A. S. Principelui Mihai, ca 
Moștenitor al Tronului. In acest scop, în urma 
asigurărilor de sprijin date din partea tuturor 
celor prezenţi, Reprezentanţa Naţională a fost 
convocată pentru Luni 4 lanuarie 1926”. 

De notat, că în acest comunicat, guvernul 
are grija să lase să se înţeleagă, că Regele e 
cel care a hotărit să se primească renunţarea 
Principelui deşi toată lumea ştia că e opera 
indirectă a lui Ionel Brătianu; dar acesta, cu- 
noscând sentimentele de dragoste şi admiraţie 
ale poporului pentru Prinţ, se temea de ur- 
mări şi credea că numai arătând că aşa a fost 
dorinţa Regelui, va putea justifica neertatul 
act ce se săvârșea, Tot din tactică, Ionel Bră- 
tianu fusese extrem de moderat în discursul 
său la consiliu și avea grija să spună tuturor 
că el e gata să cedeze locul altui guvern, care 
să facă formele legale pentru primirea renun- 
ţărei, ca să nu se zică cumva — fiindcă se cu- 
noştea atitudinea lui faţă de Prinț — că a că- 
utat să se folosească de împrejurări; însă nu 
se grăbea să demisioneze. De sigur ştia, că ori 
care alt guvern ar fi făcut să înceteze cauzele 
de nemulțumire ale Prințului şi aceasta nu-i 
convenea. De aceea s'a grăbit să accelereze 
formalităţile pentru a da tăria legală renun- 
țărei, a aranja succesiunea şi celelalte ches- 
tiuni de amănunt. 

In acest scop a convocat în Capitală, sâm- 
pătă 2 Ianuarie, consiliul de miniștri, care s'a 
întrunit la orele 2 p. m. la preşedinţie, exa- 
minând proectele de lege ce urmează a se su- 
pune Corpurilor Legiuitoare, convocate în Re- 
prezentanță Naţională. 

Totdeodată, membrii guvernului au hotărât 
să se ia severe măsuri de siguranță, întrucât 
s'au produs în ţară manifestații de simpatie 
pentru Prinţ. Sa publicat în M. O. Decretul 
de convocarea ambelor Adunări Legiuitoare 
într'o singură adunare, conform art. 79 din 
Constituţie, pentru ziua de 4 Ianuarie 1926, 

Duminecă 3 Ianuarie a fost la Sinaia un 
consiliu intim sub preşedinţia Regelui, la ca- 
re au participat: Regina, Ionel Brătianu, Geor- 
ge Mârzescu, ministrul justiţiei, Al. Constanti- 
nescu — aceștia sunt miniștrii cari au redactat 
proectele de legi pentru 4 Ianuarie — Sanc- 
titatea Sa, Patriarhul Miron Cristea și Princi- 
pesa Elena, In acest consiliu s'a hotărît defi- 
nitiv ca Principele Mihai, în vârstă de 4 ani, 
să fie proclamat Moștenitor al Tronului şi s'a 
desemnat o Regenţă compusă din: Principele 
Nicolae, Gheorghe Buzdugan, Primul Preşe- 
dinte al Curţei de Casaţie şi S. Sa Patriarhul 
Miron Cristea, care să conducă ţara în timpul 
minorităţii, în cazul când Principele Mihai ar 
fi chemat la domnie înainte de majorat. 

Luni 4 Ianuarie s'a ţinut un nou consiliu la 
orele 9 dimineaţa, fixându-se ordinea de zi a 
Reprezentanţei Naţionale. 

După amiază, s'au întrunit la Cameră con- 
form convocărei, membrii ambelor Corpuri 
Legiuitoare, cari abia puteau să-și facă loc 
printre zecile de mii de cetățeni ce ocupau 
întreg Dealul Mitropoliei, așteptând cu o spe- 

ranță vagă să se întâmple o minune, să nu se 
voteze legile pregătite. Ionel Brătianu pornise 
însă pe un drum şi nu se oprea. Spre a fi mai 
sigur că nu i se va întâmpla o surpriză neplă- 
cută — deși cunoştea disciplina oarbă a par- 
tizanilor săi — el a chemat pe membrii majo- 
rităţii parlamentare la o consfătuire înainte 
de votare şi arătându-le că nu există decât o 
singură soluţie, a accentuat că dorința Suve- 
ranului este să se voteze cât mai curând legile 
pentru consfinţirea hotăririlor luate la Sinaia. 
Comparând situaţia actuală cu ajunul unui 
război, le-a cerut „concursul lor întreg şi ne- 
precupeţit”. După ce şi-a pregătit astfel ca- 
drele a deschis şedinţa Camerei la orele 3 p. 
m. Primul ministru a citit Mesajul Regal, care 
începe cu scrisoarea Prințului şi spunând apoi 
că Regele socoteşte renunțarea definitivă, a 
cerut să fie acceptată de Reprezentanţa Naţio- 
nală, și să se proclame Principele Mihai ca 
Moştenitor al Tronului, căruia I se instituia o 
Regenţă compusă din persoanele arătate mai 
sus. 

Primul ministru a citit apoi textele proec- 
telor de lege. 

Sa dat cuvântul reprezentanţilor partidelor 
politice. 

Cel dintâiu a vorbit d-l profesor Iorga de- 
clarând următoarele: 

„Un proiect al guvernului se discută; nu se 
poate face astfel cu un act al Suveranului în- 
durerat, care ni s'a prezentat în consiliul de 
Coroană, chemat numai pentru a primi o co- 
municare irevocabilă și aceasta, chiar când 
desgustați de calomniile cari ating şi onoarea 
unui Prinţ, aşa de legat de toate actele vieţii 
noastre naţionale, timp de 10 ani, în care a 
trăit cu El toate suferinţele şi toate gloriile şi 

de marile speranţe pe cari nu le-a trezit nu- 
mai, ci, de atâtea ori, le-a realizat, prin inteli- 
genţa, spontaneitatea şi francheţa Sa, prin dis- 
preţul Său, față de politicianismul oriental, 
conștiința noastră cere să vorbim. 

„Cu atât mai hotărît însă trebue să ne ri- 
dicăm, în cazul când şi noi împărtăşim dure- 
rea, pe care ca Părinte o sufere inima Regelui 
şi înţeleg a sprijini cu lealitate Coroana îm- 
potriva unui guvern, care preocupat de răzbu- 
nările sale și ale complicilor săi ascunși (a- 
plauze prelungite pe băncile opoziţiei şi stri- 
găte repetate de „Jos Brătianu”)... n'a prevă- 
zut nimic, care n'a luat nici o măsură pentru 
a împiedica nenorocirea de astăzi ce atinge 
grav prestigiul Dinastiei, care n'a căutat să se 
informeze direct prin şeful său asupra situa- 
tiei reale, care n'a cutezat să ia asupră-şi răs- 
punderea, descoperind astfel încă odată pe 
Suveran. (Aplauze îndelungi şi strigăte de 
„Jos guvernul Brătianu”). Dintre faptele rele 
ale guvernului Brătianu, cea mai condam- 
nabilă e aceea de astăzi, prin toate drepturile 
pe care le sfarmă, pe care le jicnește, prin 
toate greutăţile pe care le trezeşte şi toate a- 
meninţările ce le provoacă” (aplauze prelun- 
gite pe băncile opoziţiei unite). 

A luat apoi cuvântul d. Ion Mihalache, ară- 
tând că actul guvernului expune ţara şi Co- 
roana la frământări şi partidul țărănesc își 
declină răspunderea pentru consecințele aces- 
tui act. 

Au mai vorbit, şeful partidului sas d. Hans 
Otto Roth şi d. Măgură, deputat de Covurlui, 
cari cer guvernului să arate cauzele renunță- 
rei şi să nu mai răspândească svonuri false 
asupra acestor cauze. 

D. general Averescu spune că va vota fără 
nici un fel de rezervă proectele de lege. 

Ultimul vorbește Ionel Brătianu, preşedinte- 
le consiliului de miniştri, care declară că îşi 
ia întreaga răspundere pentru actul la care 
a invitat pe parlamentari, 

S'a propus votul cu bile și au votat numai 
partidul naţional-liberal și partidul poporu- 
lui, celelalte partide abţinându-se dela vot. 

Şedinţa Senatului a început la orele 4 şi pri- 
mul ministru, după ce a citit Mesajul Regal şi 
proectele de lege a cerut extrema urgenţă, iar 
Senatul a admis cererea. Sau trimis proiectele 
la secțiuni apoi s'a redeschis ședința. In nu- 
mele partidului naţional, d. N. Buţureanu a 
citit o declaraţie identică cu aceea dela Ca- 
meră a d-lui Iorga și când a citit pasagiul în 
care se spune că guvernul procedează astfel 
„preocupat de răzbunările sale şi ale compli- 
cilor săi”, majoritarii au protestat violent și 
s'a născut scandal. 

La răspunsul lui Alexandru Constantinescu, 
că declaraţia nu o socotește făcută de un par- 
tid, ci de d. Buţureanu în numele său perso- 
nal, acesta a replicat: „cele spuse de mine 
aici, sunt în conștiința ţării întregi”. Se trece 
la vot şi proectele sunt votate numai de par- 
tidul liberal, celelalte partide abţinându-se de 
la vot. 

La orele 6 se deschide ședința Camerei şi 
Senatului unite în Reprezentanţă Naţională. 
Primul ministru citește Mesajul Regal şi pro- 
ectul de lege pentru instituirea Regenţei, ce- 
rând urgenţa. La orele 6 și jumătate se redes- 
chide ședința. Primul ministru face din nou 
apel să se voteze proectele. 

D. Iuliu Maniu luând cuvântul, declară că 
nu găseşte oportun instituirea  Regenţei, cât 

timp Regele este în viaţă şi nu înţelege de ce 
pune guvernul atâta grabă la votarea acestei 
legi; de aceea partidul său nu va lua parte la 
desbateri, 

Apoi vorbește d. dr. Lupu, care într'o caldă 
cuvântare arată că dacă partidul țărănesc, cu 
toată durerea a primit hotărîrea Regelui în 
privinţa acceptării renunţării la Tron, nu 
poate primi să se legifereze în pripă numi- 
rea unei Regenţe, printr'o convocare specială 
a parlamentului, când peste câteva zile, la 18 
Ianuarie, încetează vacanța perlamentară și 
atunci va fi timp să se discute legea ce se pro- 
pune și care atinge grav existenţa instituţiunei 
monarhice, din ţara noastră. lar dacă guver- 
nul nu va ţine seama şi nu amână discuţia, 
partidul țărănesc se va abţine dela desbatere. 

Cu toate aceste îndreptățite protestări legea 
este pusă la vot şi în timp ce d. dr. Lupu îi a- 
vertizează „băgaţi de seamă, se va zice că aţi 
făcut o Regenţă de partid şi va fi rău pentru 
țară” legea este votată numai de parlamen- 
tarii liberali. 

Iată textul legilor votate la 4 Ianuarie 1926: 


Succesiunea la Tron 


Art. Unic. Adunările Naţionale Constituante 
primesc renunţarea A. S. R. Principelui Ca- 
rol, la succesiunea Tronului şi la toate drep- 
turile, titlurile şi prerogativele, de cari, în 
virtutea Constituției și Statutului Familiei 
Regele, se bucura până astăzi ca Principe 
Moștenitor al României şi membru al Fami- 
liei Domnitoare. 

Pe temeiul art. 77 din Constituţie, ele con- 
stată că succesiunea Tronului României, re- 
vine astfel de drept A. S. Principele Mihai, 

scoborâtorul direct şi legitim în ordine de 
primogenitură bărbătească, al Regelui Dom- 
nitor. 


Instituirea Regenţei 


Art. Unic. Reprezentaţiunea Naţională, în- 
trunită conform art. 79 din Constituţie, pri- 
meşte Regența instituită de M. S. Regele Fer- 
dinand I pe temeiul art. 83 din Constituţie, 
pentru a exercita puterile Regale și tutela A. 
S. R. Moștenitorul Tronului, în cazul când a- 
cesta ar fi chemat să domnească în timpul mi- 
norității Sale, 

Reprezentațiunea Naţională primeşte numi- 
rea celor trei persoane, care compun această 
Regenţă: A. S. R. Principele Nicolae, I. P. S. 


S. Dr. Miron Cristea, Patriarhul României și 
d. Gheorghe Buzdugan, actualul Prim preșe- 
dinte al Inaltei Curți de Casaţie şi Justiţie. 

Cu toată grija, pe care au pus-o marii ju- 
rişti ai guvernului, aceste legi sunt contrare 
Constituţiei și legilor ţării şi din acest punct 
de vedere nu au valoare; dar mai ales, sunt 
contrare voinţei unui popor întreg şi vom ve- 
dea că pentru acest motiv, ele vor fi în curând 
anulate; căci aspiraţiunile unui popor pot fi 
înnăbușite pentru câtva timp, dar ele nu mor, 
ci luptă şi reacţionează cu o putere cu atât 
mai mare, cu cât vor fi mai mult oprimate. 

Am spus că legile votate la 4 Ianuarie 1926, 
sunt contrare Constituţiei şi legilor ţării. Nu e 
locul să facem o amplă discuţie juridică asu- 
pra acestei chestiuni, dar, în treacăt, arătăm 
următoarele : 

1) Scrisoarea de renunțare a Prințului Ca- 
rol, spre a avea valabilitatea legală, trebuia să 
fie autentificată de un ministru al țării noa- 

stre în străinătate sau cel puţin de un notar 
public din localitatea respectivă. Ea fiind însă 
o simplă scrisoare particulară, încredinţată 
d-lui Hiott, ministrul palatului, care nu avea 
calitatea de a autentifica (şi nici nu a făcu- 
t-o) efectul ei e nul, deci juridiceşte Prinţul 
Carol nu a renunțat la drepturile Sale şi nu a 
pierdut calitatea de Moştenitor al Tronului. 

2) Chiar dacă această renunțare sar fi fă- 
cut cu respectarea formelor relative la auten- 
tificarea actelor membrilor Familiei Regale, 
ea ar fi fost isbită de nulitate, pentrucă con- 
ținea o renunțare la o succesiune încă nedes- 
chisă și astfel de renunţări sunt lovite de nuli- 
tate. E adevărat, că în dreptul public nu avem 
o dispoziţiune expresă în această chestiune și 
nici Constituţia nu prevede cazul renunţărei 
la Tron — dar în acest caz, în lipsă de lege 
specială venim la dreptul comun, la codul ci- 
vil, care declară nulă orice convenție asupra 
unei succesiuni nedeschise încă. Ori cum Re- 
gele Ferdinand era încă în viaţă, succesiunea 
la Tron nu era deschisă. 

Pentru moment Ionel Brătianu reuşise să-și 
impună voinţa cu ajutorul parlamentarilor săi, 
cari nu din convingere, ci numai dintr'o gre- 
şit înțeleasă disciplină de partid i-au urmat 
hotărirea; dar a fost pentru el o adevărată 
„victorie a la Pyrhus”, căci i-a înstrăinat sim- 
patiile poporului în aşa măsură, încât el şi 
partidul său ajunsese aproape odios. 

Spre a înfrâna nemulțumirea poporului fa- 
tă de actul dela 4 Januarie 1926, Jonel Brătia- 
nu a luat cele mai severe măsuri de represi- 
une, instituind cenzura și declarând că actul 
dela 4 Ianuarie nu mai trebue discutat, este o 
„chestiune închisă” și orice încercare de dis- 
cuţie se socoteşie ca un atentat la siguranța 

statului. De aceia actul de la 4 Ianuarie sa 
mai numit şi „chestiunea închisă”. 

Actul dela 4 Ianuarie a adus slăbirea parti- 
dului naţional-liberal, care până atunci con- 
tribuise atât de mult la desvoltarea României 
şi care va plăti scump ambiția fără margini a 
şefului său şi a sfeinicilor din juru-i, cari în 
loc să-i arate răul ce-l pregătea ţării lau în- 
curajat, sperând că prin servitudine vor că- 
păta favoarea lui. 

Partidul național-liberal, ajunsese în anul 
1926 în culmea puterei sale. 

Conducătorii săi au ameţit și temându-se de 
declin, au crezut că printr'o adevărată lovi- 
tură de Stai, vor da noi puteri de viață parti- 
dului. Dar acesta prea se învechise; cadrele 
nu se mai schimbau decât foarte greu și orice 
element tânăr care încerca să se ridice prin 
valoarea sa, era imediat înlăturat de bătrâ- 
nii geloşi de situaţia lor, în care voiau să se 
eternizeze. Spre a se putea menține, cei bă- 
trâni au abuzat de disciplina de partid şi în 
numele ei au târit partidul în marea greşală 
dela 4 Ianuarie. 

De aci încolo, curentul popular se va în- 
drepta tot mai mult spre partidul național-ţă- 
rănesc, care, pe lângă ideile sale democrate, 
avea în programul de luptă şi readucerea în 
țară a Prințului, către care se îndreptau spe- 
ranţele de mai bine ale Neamului Românesc. 
Și acest curent a ajuns aşa de puternic, încât 
în Octombrie 1926 a silit Regența să cheme la 
guvern partidul naţional-ţărănesc. 

Restauraţia 


Din primele zile ale lunei Iunie 1930, at- 
mosfera poiitică era foarte încărcată. Neîn- 
țelegerea între Regina Maria şi Principele 
Regent Nicolae, care voia să supună judecăţei 
Prințului Carol unele diferende de familie, se 
agravase din cauza unui interview acordat 
de Regină ziarului „Universul”. Prinţul Nico- 
lae considera că, deși Prinţul Carol pierduse 
prerogativele dinastice prin actul dela 4 Ia- 
nuarie, totuși nu a pierdut calitatea de mem- 
bru al Familiei Regale și de cap al dinastiei. 
după moartea Regelui Ferdinand. Această pă- 
rere nu convenea lui Vintilă Brătianu, care 
la congresul partidului liberal căutase să-L 
atragă numindu-L „Prim Regent și singurul 
cu care poate sta de vorbă”. Văzând însă că 
nu-i reuşise manevra, Vintilă Brătianu trecu 
hotărît de partea Reginei Maria şi articole în 
„Viitorul începură să preamărească pe Re- 
gină, pe care spera să o poată vedea în com- 
punerea Regenţei, în locul Prințului Nicolae. 

Lumea politică asistase însă de curând la 
discuţiunile pentru complectarea Regenţei, la 
moartea Regentului Buzdugan când se alesese 
un ilustru anonim, consilierul Sărăţeanu dela 

Curtea de Casaţie și vedea cu neplăcere repe- 
tându-se povestea; treburile publice mergeau 
tot mai rău și toţi îşi dădeau seama că faptul 
se datorește în bună măsură și lipsei de uni- 
tate în conducerea Statului. 

Văzând discuţiunile în jurul Regenţei, cetă- 
țenii se întrebau cu grijă cât vor mai dura şi 
ochii tuturor erau la Prințul pribeag pe ca- 
re-L doreau ca pe un Messia. Vintilă Brătianu 
nu-și dădea seama că schimbările în Regenţă 
slăbesc autoritatea instituțiunii şi că poporul 
românesc, monarhic din fire, va face compa- 
raţie între regalitatea plină de majestate şi 
regența în care vedea intrând muritori, cari 
până eri erau simpli cetăţeni, lipsiţi de pres- 
tigiul ce înconjoară pe un rege, născut şi cres- 
cut de mic într'o atmosferă specială. Punând 
chestiunea regenței, implicit se redeschidea 
„chestiunea închisă”. 

In vederea eventualei modificări a Regen- 
tei, la cluburile politice au început să se țină 
consfătuiri între fruntași. Foarte puţini însă 
— şi aceia numai dintre naţional-ţărănişti şi 
averescani — știau că în curând se va produ- 
ce marele eveniment. Liberalii deşi observau 
oarecari semne rele pentru ei, nu credeau că 
va fi aşa de apropiat. 

In dimineaţa de 6 lunie 1930, la consfătui- 
rea dela clubul liberal, Vintilă Brătianu făcea 
constatarea că „unii din membrii influenţi ai 
guvernului şi foşti miniștri paţionali-țărăniști 
ar fi partizani hotăriţi ai revizuirii actului de 
la 4 Ianuarie” şi faţă de această constatare, el 
hotări convocarea comitetului central al par- 
tidului pentru a doua zi, spre a lua măsurile 
necesare cu privire la acţiunea energică ce 
va trebui să pornească partidul, pentru apăra- 
rea ordinei constituţionale; dar a doua zi, a- 

cest comitet avea să se găsească în fața unui 
fapt împlinit: Prinţul Carol sosise în ţară şi 
luase contact cu Prinţul Nicolae şi cu primul 
ministru Iuliu Maniu, foarte surprins, întrucât 
dintre membrii guvernului numai d-nii Iu- 
nian și Mihalache erau în curent şi îşi dădu- 
seră asentimentul la acest fapt. 

Inapoierea Prințului Carol în ţară a fost 
pregătită cu mult tact şi abnegaţie de câteva 
persoane devotate, care nu puteau crede că 
Prinţul atât de iubit de poporul în mijlocul 
căruia crescuse, va rămâne totdeauna departe 
de ţara aceasta, pe care şi El o iubea şi-i du- 
cea dorul. 

In Iulie 1927, când aflase de moartea Tată- 
lui Său, Prinţul Carol declarase că e gata să 
ia sarcina Domniei; dar Ionel Brătianu fiind 
la guvern, luase repede măsuri de instalarea 
Regenţei, înăsprind în acelaş timp cenzura şi 
controlul celor bănuiţi a fi în legătură cu 
Prinţul. 

In toamna aceluiaș an, d. Mihail Manoiles- . 
cu fusese dat în judecată, pentru că luase con- 
tact cu Prinţul exilat. Intreaga ţară urmărise 
cu pasiune procesul şi a fost o fericire că cei 
cari l-au judecat au avut curajul să-l achite 
— trecând peste voinţa lui Brătianu şi dând 
satisfacțiune dorinţei populare, care altfel nu 
se știe cum ar fi reacţionat. Acest proces a 
dat prilej prietenilor și admiratorilor Prinţu- 
lui să se cunoască şi strângându-și rândurile să 
organizeze o acţiune comună pentru readuce- 
rea Lui în ţară. Au urmat dese consfătuiri, la 
care au luat parte d-nii: Manoilescu, Lt.-colo- 
nel Precup, Maiorul Nicoară, şi alţii. Evident 
toate acestea se făceau cu asentimentul Prin- 
tului Nicolae, care în marea dragoste de frate 
nu pregeta să-şi sacrifice înalta Sa situaţie de 

Regent, pentru a aduce în fruntea ţării, pe e- 
xilatul pe care-L ştia energic şi destul de des- 
toinic spre a scoate ţara din greutăţile în care 
se sbătea. 

Intr'adevăr țara mergea din ce în ce mai 
rău: d. Maniu şi partidul său se desinteresau 
complect de toate nevoile statului, având nu- 
mai grija de a'şi plasa partizanii în posturi 
cât mai rentabile — se înființau uneori pos- 
turi speciale pentru anumiţi amici — ca să 
compenseze sacrificiile materiale făcute în 
lunga lor opoziţie. Partidele din opoziţie de- 
nunțau zadarnic abuzurile și în cele din ur- 
mă, obosite de a cere dreptatea ce li se refuză, 
amenințau cu lupta în afara legii. 

In această situaţie încordată între partide, 
Regența cu greu se menținea. Prințul Nicolae 
nu se sfia să spună, că lucrurile ar fi cu totul 
altfel „dacă ar fi Carol aici”. Patriarhul era 
obosit de o sarcină prea grea, iar noul Regent 
Sărăţeanu nu se putea încă obişnui cu o situ- 
ație pe care nu o visase. Toţi se gândeau cu 
grijă ce va fi mâine şi politicianii — chiar 
glasuri izolate dela liberali — recunoșteau că 
s'a făcut o mare nedreptate Prințului Carol şi 
un imens rău ţării, prin actul dela 4 Ianuarie. 

Admiratorii Prințului au socotit că a venit 
timpul să lucreze energic. In primăvara anu- 
lui 1930, ei au căutat să vadă părerea oameni- 
lor noștri politici asupra unei eventuale în- 
toarceri a Prințului. 

Partidele de opoziţie — cu excepţia celui li- 
beral care nici n'a mai fost consultat — s'au 
declarat pentru revenirea Prințului la câr- 
mă, socotind că numai astfel sar pune capăt 
discuţiei şi lipsei de autoritate a Regenţei ; 
iar membrii guvernului — afară de d. Maniu, 
care ezita ca de obicei — au fost sondaţi şi ei 

şi d-nii Grigore lunian şi Mihalache s'au de- 
clarat categoric pentru revenirea, iar ceilalți 
lăsau să se înţeleagă că n'ar avea nimic de o- 
biectat. 

In urma acestor consultări s'a decis ca d. 
Manoilescu să plece la Paris, unde s'a întâlnit 
cu Prințul Carol şi Pa pus în curent cu situa- 
ţia. Prinţul a spus că e gata să împlinească 
dorinţa poporului Său, dar ar voi ca toate 
partidele politice să ceară revenirea, pentru ca 
să nu se spună că a fost adus de un singâr 
partid. D. Manoilescu l-a comunicat că a luat 
contact cu membrii marcanţi ai tuturor parti- 
delor şi toţi așteaptă pe Moştenitorul Tronului 
să-și reia locul şi să scoată la liman corabia 
rămasă aproape fără cârmă a statului şi în 
afară de partidele politice, întreaga suflare 
românească Il așteaptă ca pe un salvator. A- 
tunci Prinţul a spus că va veni în ţară. 

D. Manoilescu a adus acest răspuns priete- 
nilor săi din ţară și toţi au început să anali- 
zeze condiţiunile mai prielnice pentru înfăp- 
tuire, examinând detailat toate probabilităţi- 
le; unii au fost de părere să vină cu automo- 
bilul, alţii cu avionul. Au discutat toate ipo- 
tezele, apoi d. Manoilescu a fost din nou tri- 
mis la Paris, spre a supune planurile aprobă- 
rei Prințului şi după aceea revenind în ţară, 
s'au luat măsuri de executare. 

D. ]t.-colone] Precup a plecat la Cluj, luând 
contact cu comandantul grupului II aviaţie și 
stabilind măsurile necesare pentru cazul când 
Prinţul ar ateriza la Cluj. De aci d. lt.-colonel 
Precup s'a dus la Praga, dând și acolo dispozi- 
țiuni pentru eventuala aterizare. 

In ziua de 27 Mai d. lt.-colonel Precup s'a 
dus la Castelul Coesmes — vre-o 180 klm la 
vest de Paris — unde s'a întâlnit cu Prinţul 

Carol şi cu d-nii: Puiu Dumitrescu și lt.-col. 
Tătăranu, ataşatul militar român de la Paris 
şi împreună au desbătut din nou chestiunea 
mijloacelor de transport. Au hotărit în sfârșit 
să plece în ziua de 3 Iunie cu automobilul la 
München prin Nancy, iar dela München să 
pornească spre ţară cu avionul ce urma să-l 
pregătească d. lt.col. Tătăranu care trebuia 
să plece cu 2 zile înainte în acest scop. D. It.- 
col. Tătăranu s'a dus la Minchen şi a angajat 
un avion francez, în care pe lângă pi- 
lotul francez urma să ia loc şi d. căpitan Popp 
din aviația română. După aceia d. t.-col. Tătă- 
ranu a pornit cu avionul spre Bucureşti, unde 
urma să aştepte pe Prinţ, în timp ce d. lt.col. 
Precup aștepta la Cluj, la grupul II aviație. +) 

In ziua de 3 Iunie, Prinţul Carol, împreună cu 
d-nii: Puiu Dumitrescu şi Gatoski au pornit 
cu automobilul spre Miinchen, unde au ajuns 
la 5 Iunie. Aci au găsit avionul francez pre- 
gătit şi după ce sau odihnit puţin, a doua zi 
dimineața au plecat cu avionul, trecând pe 
deasupra Austriei şi Ungariei, iar la orele 2 
şi 45 au aterizat lângă Oradia Mare din cauza 
unei pane de ulei. 

Cei dela Cluj așteptau în acest timp pri- 
vind cu înfrigurare cerul, îngrijoraţi că avi- 
onul, care după instrucţiunile stabilite tre- 
buia să fi sosit, nu se zărea. Toţi se temeau 
să nu se fi întâmplat vreun accident şi le era 
frică să-şi mărturisească gândul ce-i chinuia.. 
Timpul trecea şi nerăbdarea sporea tot mai 
mult teama. S'a dispus ca d. căpitan Opriș Ni- 
colae să plece cu un avion în cercetare, în di- 


1) Descrierea pregătirilor şi a sosirei Prinjului 
Carol în ţară, este luată după ziarul „Curentul” din 
10 Iunie 1930. 


32 


www.dacoromanica.ro 


recţiunea pe unde ştiau că trebue să sosească 
Prinţul. 

După o cercetare atentă, căpitanul Opriş 
zăreşte un avion în apropiere de Oradia Mare 
şi aterizează alături, constatând cu bucurie că 
era cel căutat şi care aterizase forţat din cau- 
za unei pane de ulei. Aprovizionează în gra- 
bă cu ulei avionul francez şi acesta porneşte 
îndată spre Cluj, urmat la câteva minute de 
avionul grupului II aviaţie, dar când avionul 
grupului soseşte la Cluj, la aerodrom, consta- 
tă cu surprindere că avionul princiar, deşi 
plecat înainte, nu sosise încă. Se reîntoarce în 
căutare din nou şi după o încordată cercetare 
are norocul să găsească avionul francez, care 
avusese o nouă pană, de astădată la motor. A- 
terizează şi ia pe bordul său pe Prinţul Carol, 
apoi porneşte triumfător spre Cluj, unde a- 
junge la orele 7 seara şi aterizează la aero- 
dromul grupului II aviaţie. 

Aici Prinţul Carol e primit cu o nestăpânită 
bucurie, ofiţerii dau onorurile şi după o scur- 
tă oprire, Prinţul pornește din nou cu avionul 
spre Capitală, pe care n'o mai văzuse de 4 
ani. 

Intre timp un alt avion adusese la Bucureşti 
pe d. Puiu Dumitrescu, care luase contact cu 
Prinţul Nicolae şi cu d. Iuliu Maniu. 

Capitala dealtfel aflase de sosirea Prințului 
la Cluj şi telefoanele sbârnâiau necontenit la 
direcțiunea aviaţiei civile, întrebând dacă so- 
sise Prinţul; cu toate că li se răspundea nega- 
tiv, o mulţime de cetățeni venise la aeroport, 
așteptând emoţionată. 

La orele opt şi jumătate seara, generalul 
Eracle Nicoleanu, prefectul poliţiei, venise şi 
el la Băneasa și se informase îngrijorat de so- 
sirile ce se aşteptau, revenind din nou la orele 

nouă şi așteptând o jumătate de oră până la 
sosirea dela Paris a avionului societăţii „Cid- 
na” — cu care generalul credea că ar fi tre- 
buit să vină Prinţul. După ce s'a făcut contro- 
lul şi vama pasagerilor, generalul a plecat sa- 
tisfăcut; dar abia plecase dela aeroport și un 
avion a răsărit în aer, cerând prin semnale să 
i se lumineze terenul pentru aterizare. Era a- 
vionul grupului II aviaţie condus de căpitanul 
Opriș, având la bord pe Prinţul Carol. 

D. maior aviator Cantacuzino-Paşcanu, co- 
mandantul aeroportului, dă ordin să se lumi- 
neze terenul şi când avionul aterizează şi ve- 
de cine era pasagerul, îl conduce în hangar, 
înlăturând mulţimea curioasă. Prinţul se urcă 
în automobilul d-lui Cantacuzino-Paşcanu îm- 
preună cu căpitanul Opriş, căpitanul rezer- 
vist Popa şi se duce la regimentul 9 Vânători, 
unde ofiţerii şi trupa Ii dau onorurile. După 
ce trece trupele în revistă Prinţul ia comanda 
şi într'un entuziasm nespus porneşte la pala- 
tul Cotroceni, unde pe scările palatului Il aş- 
tepta Prinţul Nicolae, cu care se îmbrățișează 
îndelung. Prinţul Nicolae cheamă apoi pe d. 
Iuliu Maniu, preşedintele consiliului, care în- 
tre timp fusese avizat şi discutase evenimen- 
tul cu cei doi Regenţi, Patriarhul Miron și C. 
Sărăţeanu. 

D. Maniu s'a prezentat Prințului Carol şi a- 
poi a convocat consiliul de miniștri, iar noap- 
tea a dat următorul comunicat: 


„Principele Carol a sosit în ţară şi a luat 
„contact cu Alteța Sa Regală Principele Nico- 
„lae și cu primul ministru. Consiliul de mi- 
„niştri se va întruni fără întârziere pentru a 
„aviza. In toată țara domnește cea mai perfec- 
„tă liniște”, 

Intr'adevăr în toată ţara era linişte, o linişte 
binefăcătoare; toţi respirau ușuraţi ca după 
un vis urât — visul urât al celor patru ani, în 
cari dragostea unui popor m'avea voie să se 
îndrepte spre Prinţul exilat, căci cenzura o în- 
năbușia. Visul urât se sfârşise acum. Lumea 
smulgea din mâinile vânzătorilor ziarele care 
anunţase vestea cea bună, aparatele de radio 
rămâneau permanent în legătură cu postul 
Bucureşti, chiar dacă la Budapesta cânta cea 
mai celebră orchestră de țigani, ori la Berlin 
cel mai renumit jazz. 

Inima unui neam întreg nu mai bătea decât 
pentru bucuria cea mare a revenirii Prințului 
iubit. Ochii priveau fotografia Sa din ziare ca 
pe un talisman, gândurile îl preamăreau ca 
pe un salvator de mult așteptat. 

Venise în mod romantic, ca un trimis din 
cer şi poporul, cu misticismul său secular, aş- 
tepta ca relele ce apăsau ţara să piară ca 
niște duhuri la apariţia lui Făt Frumos. In- 
stinctul le spunea că a venit stăpânul şi va 
face rânduială în gospodăria unde lipsa Lui se 
simţise adânc. 

Şi în aceatsă privinţă instinctul popular nu 
s'a înșelat. 

In imensa bucurie a naţiunii, un singur ọm 
rămânea izolat, cu chipul întunecat şi fugind 
dela această desfătare sufletească generală, 
clocea în umbră un gând trufaș: Vintilă Bră- 
tianu. 

Obosit de o viaţă de sforţări uriașe, dar inu- 
tile, de a marca ceva în istoria acestei ţări, el 
credea că-şi va putea încheia cariera politică 
cu un act care să-l arate ca om statornic și se 
încăpățâna într'o atitudine care —spre noro- 
cul partidului — nu a fost urmată decât de 
cei ce erau strânşi în juru-i prin obligaţuni 

mai tari decât voinţa lor. Făcând prevestiri 
negre pentru viitorul ţării, el declara că ră- 
mâne apărător al ordinei stabilită la 4 Ia- 
nuarie; declaraţie primită cu resemnare de 
partizani şi pe care chiar el o va regreta mai 
târziu. 1). 

De altfel, chiar atunci la venirea Prințului 
Carol, o mare parte din membrii partidului 
liberal, au avut curajul să scuture jugul sub 
care voia să-i menţină Vintilă Brătianu și i-au 
arătat că el prin atitudinea luată pregăteşte 
distrugerea partidului, care a avut un frumos 
trecut în istoria ţării. Chiar fiul lui Ionel Bră- 
tianu, d. Gheorghe Brătianu, șeful liberalilor 
din Moldova, a ridicat steagul, pe care ura săl- 
batecă a unchiului său Vintilă voia să-l în- 
groape şi întrun inimos apel a arătat, că nu e 
tradiţia partidului liberal să cultive ura, ci 
dragostea şi respectul către Rege; iar dacă la 
4 Ianuarie s'a făcut o greșală, nu trebuie să se 
persevereze. 

D. Gheorghe Brătianu s'a dus în audiență 
imediat după proclamarea Regelui Carol al 
II-lea şi a expus oficial punctul său de vedere; 
iar Suveranul i-a declarat că a venit în țară 
mânat numai de dragostea pentru popor, că 
iartă şi uită greşelile făcute în trecut şi chea- 
mă pe toţi, fără deosebire, să muncească în- 
preună la consolidarea ţării. 

Să revenim însă la pregătirile pentru pri- 
mirea oficială a Prințului. 

In dimineața de 7 Iunie 1930 la orele 9, s'a 
întrunit consiliul de miniștri spre a găsi for- 
mula constituțională pentru reintegrarea 


1) Declaratii făcute la clubul central al partidului 
national-liberal în ziua de 8 Iunie 1930, în şedinja 
comitetului de directie al partidului. 

Prințului în drepturile Sale. In timp ce d. Ma- 
niu credea că singura formulă ar fi numirea 
Prințului în Regenţă, cu rolul de Prim Re- 
gent, d-nii Mihalache şi Iunian erau partizani 
hotăriți pentru proclamarea ca Rege, spre a 
se înlătura dificultatea conducerii ţării de trei 
persoane şi mai ales, spre a nu se da impre- 
sia că guvernul se teme de liberali şi nu are 
curajul să reformeze actul dela 4 Januarie — 
părere pe care o împărtășise şi d. Goga la Ca- 
meră, spunând că: „rezolvarea problemei 
prin învestirea Principelui Carol ca Regent, 
ar fi o abdicare în faţa intransigenţei libera- 
lilor și mai ales, o diminuare a prestigiului 
Său”. 

D. profesor A. C. Cuza, preşedintele ligii a- 
părării naționale creştine, declarase dease- 
meni că singura soluție logică este, ca aduna- 
rea națională să proclame pe Prințul Carol 
ca Rege, redându-I drepturile ce I se cuve- 
neau încă dela 1927. 

Consiliul de miniştri a examinat întâiu ipo- 
teza formării unui guvern național, compus 
din membri ai majorităţii împreună cu d-nii : 
Nicolae Iorga, dr. Lupu, G. Brătianu şi Octa- 
vian Goga, guvern de 24 ore, care să primeas- 
că jurământul Regelui apoi să-și dea demisia, 
pentruca noul Rege să desemneze guvernul ce 
va crede de cuviinţă. Această formulă a fost 
însă părăsită în urma discuţiunilor și au hotă- 
rît ca guvernul Maniu să demisioneze şi de- 
misia sa unită cu descomplectarea Regenţei, 
ar face să treacă puterile constituţionale — 
conform art. 81 din Constituţie — asupra A- 
dunării Naţionale, care va proclama Rege pe 
Prinţul Carol. Soluţia aceasta a găsit aproba- 
rea majorităţii şi d. Iuliu Maniu sa dus la 
orele 6 la Inalta Regenţă şi a prezentat de- 

misia guvernului. Demisia a fost primită şi d. 
G. G. Mironescu a fost însărcinat cu formarea 
noului guvern, pe care l-a alcătuit astfel: 


G. G. Mironescu, președintele consiliului și 
ministru de Externe. 

Mihai Popovici, ministerul de Interne. 

Ion Mihalache, ministrul Agriculturii şi Do- 
meniilor. 

Voicu Niţescu, ministerul Justiţiei. 

Eduard Mirto, ministerul Industriei şi Co- 
merțului. 

Pantelimon Halippa, ministerul Comunica- 
țiilor. 

D. R. Ioaniţescu, ministerul Muncii. 

Ion Răducanu, ministerul Finanţelor. 

Ion Lugoşianu, ministerul Instrucțiunii. 

General Condcescu, ministerul de Război. 


Subsecretari de star 


Gheorghe Crișan, la Finanţe. 

G. Cafencu, la Comunicaţii. 
Virgil Potârcă, la Domenii. 
Iuliu Moldovanu. la Muncă. 
Valer Moldovanu, la Culte 

Em. Haţicganu, la Justiţie. 
Polizu-Micşuneşti, la Preşidenţie. 


La orele 9 şi 30, noul guvern a depus jură- 
mântul în faţa Regenţei, şi după jurământ, 
Prinţul Nicolae a spus nouilor miniștri: 
„Domnilor, sunteţi chemaţi să realizaţi un vis 
al Regelui Ferdinand şi sunteţi cei mai indi- 
caţi pentru aceasta”. Apoi Sanctitatea Sa Pa- 
triarhul Miron Cristea şi d. C. Sărăţeanu şi-au 
dat demisia din Regenţă și în baza art. 81 din 
Constituţie, puterile constituționale au trecut 
asupra Adunării Naţionale. Noul guvern a dat 
presei următorul comunicat: 

„inalţii Regenţi Sanctitatea Sa Patriarhul 
„Miron Cristea şi C. Sărăţeanu au demisionat 
„din înaltele lor posturi, prevăzute de art. 83 
„din Constituţie. Reprezentanţa Naţională a 
„fost convocată azi, Duminică 8 Iunie, pentru 
„a decide asupra exercitării prerogativelor re- 
„gale”. 


In sfârşit soseşte măreațţa zi de 8 Iunie. Ţara 
întreagă în sărbătoare, așteaptă într'o linişte 
sfântă, proclamarea ca Rege a Prințului Ca- 
rol. Până ieri, sufletele fremătau de nerăbda- 
rea împlinirii mai grabnice a acestei dorinţi; 
acum, comunicatul guvernului arătase clar, că 
dorinţa poporului se va împlini astăzi şi el 
aştepta liniştit ca înaintea unei împărtăşanii. 
Sar zice că-și înfrânase elanul cuprins de 
respect în faţa clipei. Dar solemnitatea pro- 
clamării cere formalități. S'au întrunit în- 
tâi separat, Camera şi Senatul, spre a vota 
proiectele de legc. La Senat se votează în- 
tro atmosferă de sărbătoare proiectul de 
lege pentru abrogarea actului de la 4 Ia- 
nuarie 1926 şi alt proiect prin care Prin- 
tul Mihai, Moșştenitorul Tronului României, 
ia numele de „Mare Voevod de Alba-lu- 
lia”. La Cameră de asemeni aceste proiecte 
de lege sunt votate cu nesfârșite aplauze şi o- 
vaţiuni. Merită să fie citate câteva pasagii din 
frumosul discurs al d-lui profesor Iorga, fost 
martor ocular al Consiliului de Coroană din 
Ianuarie 1926. Intre altele d-sa a spus: 


„Tin să subliniez, a fost întotdeauna în pă- 
„rerea mea, o monstruozitate juridică şi o 
„monstruozitate din punct de vedere omenesc, 
„a interzice omului, care întrun moment a 
„concentrat toate speranţele poporului  ro- 
„mânesc, de a călca pământul ţării Sale, ca 

„unui vagabond sau ca unui condamnat. Este 
„ceva care n'a putut să intre, decât mintea vi- 
„ciată a unor politiciani orientali! (aplauze 

„prelungite și ovaţiuni). 

„Recunoaşterea dreptului elementar al 
„Principelui Carol trebuia făcută de oricine 
„are un suflet şi a cărui inimă este o inimă 
„omenească, în stare să simtă şi pentru sufe- 
„Tinţa altuia, trebuia făcută în momentul, când 
„Fiului nu I-a fost îngăduit, că verse o lacri- 
„mă pe trupul Părintelui Său. (aplauze fur- 
„tunoase”). 

„D-voastră cunoaşteţi că actul dela 4 Ianua- 
„rie nu a avut niciodată putere legală. Mulţi 
„dintre d-voastră nu ştiu de ce. Să mi se dea 
„voe să pun alături de un argument al jurişti- 
„lor, un alt argument, pe care lumea nu l-a 
„observat și pe care eu l-am primit din gura 
„unui diplomat, aceluia care avea mai mult 
„căderea să vorbească despre aceasta, în acel 
„moment, a doua zi chiar după actul dela 4 
„Ianuarie: nu se poate renunţa la o succesiu- 
„ne, care nu este deschisă — orice om de 
„drept va recunoaşte acest lucru. 

„Al doilea actul din Italia, ca să aibă va- 
„loare trebuia să fie încheiat înaintea minis- 
„trului României în Italia, singurul având 
„dreptul de a instrumenta — nu fac o indis- 
„creţie, când spun că d. Alexandru Lahovari, 
„ministrul nostru în Italia mi-a spus a doua zi 
„acest lucru — a venit momentul să spun lu- 
„crul acesta şi am să spun şi altele de în- 
„dată. 

„Pe de altă parte, dacă nu se putea ca mi- 
„nistrul României în Italia să instrumenteze, 
„atunci trebuia să instrumenteze un notar din 
„Italia. Actul încheiat înaintea ministrului 
„palatului, care nu are dreptul de a instru- 

„menta, dincolo de marginile chemării sale, 
„actul acesta este nevalabil (aplauze prelun- 
„gite şi strigăte de bravo). 

„Viaţa de partid, cu necesităţile ei, ne-a în- 
„chis gura de atâtea ori. Am fost puși în si- 
„tuaţiunea de a ne ridica necontenit glasul, 
„impotriva acestui act şi a consecinţelor sale 
„Şi între datoria de a păstra acestei ţări li- 
„niştea şi conştiinţa atâtora dintre noi, a ab- 
„dicat înaintea celei mai înalte datorii, a ori- 
„căruia dintre noi: păstrarea păcii și liniştei 
„în această ţară (aplauze prelungite)”. 


Şi vorbind despre Consiliul de Coroană d. 
Iorga continuă: 


„Am cerut undeva, unde credeam că trebue 
„să întreb întâi, am cerut să fiu primit; când 
„am auzit că se vorbește de Arhiducele Ru- 
„dolf, m'am înclinat şi am ieșit. Am fost pri- 
„mit pe urmă de Regele Ferdinand. Regele 
„mi-a vorbit un ceas, scăldând mâna mea cu 
„lacrimi. A venit la Consiliul de Coroană. In- 
„crederea în dreptul Principelui Carol a fost 
„slăbită sub două influenţe mizerabile.... 


Voci depe băncile majorităţii: așa este. 


D. N. Iorga: „Mizerabile, menţin cuvântul 
„împotriva tuturor practicelor parlamentare, 
„fiindcă nu un parlament mă ascultă, mă as- 
„cultă conştiinţa naţiei mele (aplauze prelun- 
„gite şi îndelung repetate). Din influenţa a doi 
„factori nelegali ai vieţii politice româneşti, 
„dintre care fantoma unuia rătăcea ieri pe aici, 
„așteptând cine ştie ce ceasuri de iniţiativă, a 
„unor intrigi osândite de conștiința unei naţii 
„intregi. (Aplauze pe băncile majorităţii”). 

D. Iorga arată părerile emise la Consiliul 
de Coroană, apoi continuă: 

„lar a doua zi după hotărîrea din Cameră, 
vorbind cu Regele Ferdinand despre acuzați- 
unile aduse Principelui Carol, Regele Ferdi- 
nand adus la ultima cruzime sub anumite in- 
fluenţe faţă de Fiul său, s'a ridicat în picioare 
şi a protestat contra acelor acuzaţiuni, cari 
atingeau onoarea Principelui Carol (mare miş- 
care)”. 

După ce au votat proiectele de lege, senato- 
rii şi deputaţii sau întrunit la Cameră în Adu- 
nare Naţională sub preşedinţia d-lui St. Ci- 
cio Pop. 

D-sa a dat cuvântul d-lui Grigore Iunian, 
care a citit următorul proiect de lege din ini- 
țiativă parlamentară: 

„Art. Unic. Corpurile Legiuitoare întrunite 
într’o singură adunare și constituite ca Repre- 
zentațiune Naţională, declară anulată legea 
promulgată prin I. D. R. No. 14 publicat în 
Monitorul Oficial No. 4 din 5 Ianuarie 1926 
prin care sa primit renunțarea Principelui 
Carol la succesiunea Tronului și la toate drep- 
turile, titlurile şi prerogativele de care în vir- 
tutea Constituţiei şi a statutelor regale, se bu- 
cură ca Principe Moștenitor al României şi ca 
membru al Familiei Domnitoare. 

Declară deasemenea anulată legea promul- 
gată prin I. D. R. No. 14 din 4 Ianuarie 1926, 
publicată în Monitorul Oficial No. 4 din 5 Ia- 
nuarie 1926, prin care Heprezentaţiunea Na- 
țională primeşte Regența numită de Majesta- 
tea Sa Regele Ferdinand |. 

In consecinţă, pe temeiul art. 77 din Consti- 
tuţie, Reprezentațiunea Naţională constată că 
succesiunea Tronului României se cuvine de 
drept A. S. R. Principelui Carol, coborâtor di- 
rect şi legitim în ordine de primogenitură 

bărbătească a Regelui Ferdinand I”. (Aduna- 
rea ovaţionează îndelung pe d. Gr. lunian). 

D. G. G. Mironescu, primul ministru, de- 
clară că guvernul este de acord cu propune- 
rea d-lui Iunian. 

Se dă cuvântul reprezentanților partidelor 
politice. 

D. Iuliu Maniu, în numele partidului națio- 
nal țărănesc, spune că se alătură propunerii 
şi o primeşte cu însufleţire. 

D. Octavian Goga, în numele partidului po- 
porului, după ce justifică declaraţiile făcute 
de partidul său la 4 Ianuarie 1926 şi în 1927 
spune: 


„In faţa faptelor noi, judecata noastră se 
„înclină, mai ales că partidul poporului, pipă- 
„ind înainte pulsul evenimentelor printr'o 
„anchetă pe tot cuprinsul ţării, a verificat ne- 
„strămutata dorinţă a neamului, de a-și pune 
„toată încrederea pentru viitor în mâinile vı- 
„guroase ale Principelui Carol, simbolul de 
„unitate naţională și de autoritate în cârmui- 
„re, atribute atât de scumpe sufletului nostru, 
„dornic de consolidarea statului şi a dinas- 
„tiei ce se confundă cu destinele noastre. 

„România nouă, vast patrimoniu de rodni- 
„ce energii, îşi cere prin toate instinctele sale 
„de viață un punct de reazim ferm în strădu- 
„ințele sale de muncă. 

„Exvocând imaginea strălucită a celor doi 
„regi înaintaşi, ţara noastră îşi cere stăpânul 
„bun şi drept, care învățând din gloria stră- 
„Dună şi din înțelepte pravili de demult, să 
„împlinească aureola de mâine. 

„Ascultând deci voinţa ţării şi urmând im- 
„pulsul dreptei noastre chibzuinţi, neumbrită 
„de patimi, cu gândul îndreptat spre o peri- 

„oadă proaspătă de pace și belşug, zicem din 
„adâncul inimei: Să trăeşti Sire, ani mulţi, 
„spre binele celor mulţi!”. 


D. dr. N. Lupu, reamintește cele declarate 
de d-sa la Consiliul de Coroană cât şi în Adu- 
narea Naţională dela 4 Ianuarie 1926 și con- 
tinuă : 

„Au trecut patru ani și jumătate de atunci. 

„In acest răstimp, Dumnezeu a strâns pe 
„marele Rege Ferdinand şi pe primul lui sfet- 
„nic. Imprejurările grele, neînțelegerile dintre 
„partidele politice, insuficienţa  aşezământu- 
„lui orânduit, au pus ţara în grea cumpănă. 
„De multe avem nevoie, multe trebue împli- 
„nite, dar hotărît, scăderea de căpetenie a 
„vremii de faţă, este lipsa de unitate în con- 
„ducere, de autoritate, de continuitate în gu- 
„svernare. 

„Grijile exprimate de mine în 1926, sau a- 
„rătat astfel pe deplin justificate. Azi ne gă- 
„sim în fața unui alt mare moment istoric al 
„neamului nostru. Era de dorit, ca măcar a- 
„cum, dacă nu s'a putut atunci, națiunea în- 
„treagă să fie de o singură părere. Dar cum 
„zice cronicarul: „Nu vremurile sunt sub câr- 
„ma omului, ci bietul om sub vremi”. Cu cre- 
„dință nestrămutată că neamul nostru va fi 
„ferit de primejdii în aceste grele clipe de 
„cumpănă, cu credința nestrămutată, că după 
„o viață atât de plină de încercări, urmașul 
„cel doi mari Regi ai dinastiei actuale va în- 
»țelege interesul superior, al neamului româ- 
„nesc şi-şi va pune tot sufletul Său, toată e- 
„nergia, în slujba acestui popor, socot în cu- 
„rată conştiinţă și deplin pătruns de simţul de 
„răspundere al clipei de faţă, că: actul dela 4 
Ianuarie 1926 poate fi înlăturat şi împreună 

„cu poporul român strig: „Trăiască Regele 
Carol al II-lea”. 


Vorbeşte apoi d. A. C. Cuza, preşedintele 
Ligii Apărării Naţionale Creştine, spunând: 


„Ligă Naţională Creştină a fost totdeauna 
„dinastică şi a dorit întărirea ţării. Liga se a- 
„sociază la hotărîrea de astăzi. Liga va lucra 
„cu toată energia, să dea naţiunei tot sprijinul 
„necesar viitorului ei”. 


Mai iau cuvântul reprezentanții minorită- 
ților şi d. profesor Iorga, càre arată într'o cal- 
dă cuvântare, că actul măreț ce se săvârşeşte, 
nu e opera unui partid ori a unor persoane, 
„findcă nu există om care să poată face a- 
ceastă minune” ci este un fapt istoric, pentru 
care nimeni nu trebue să reclame vreun merit 
în viitor, 


Apoi d. prim ministru Mironescu spune: 


„Domnilor Senatori, Domnilor Deputaţi, 

„Ţara şi neamul românesc, trec prin mo- 
„mente dramatice, dar şi măreţe. Acum, oricât 
„de frumoase ar fi vorbele, pe care le-am pu- 
„tea rosti, atenţiunea noastră se îndreaptă în 
„mod ferm asupra faptelor. Infăptuim un 
„capitol nou în viaţa neamului românesc; in- 
„trăm în făsașul normal, dela care o întoc- 
„mire artificială ne-a îndepărtat şi sperăm că 
„acest făgaș normal are să fie spre fericirea 
„neamului românesc. (Aplauze, strigăte de 
„bravo”). 

„Guvernul asociindu-se la această operă, în 
„care vedem salvarea ţării, cheamă pronia 
„cerească asupra acestei noi îndrumări a nea- 
„mului românesc şi călăuzit de interesele 
„mari ale patriei este convins că toţi vom a- 

„vea numai aceiaş ţintă: patria înainte de 
„toate, interesele ei înaintea tuturor. 
„Trăiască România. 
„Trăiască Majestatea Sa_ Regele Carol al 
„ll-lea. (Aplauze prelungite, strigăte de 
„ura)”. 


Se trece la vot şi Adunarea Naţională cu 
485 voturi contra unul, proclamă ca Rege al 
României pe Prinţul Carol. 

In acest timp Prinţul Carol şi Prințul Nico- 
lae, cu un impozant cortegiu, porneau dela 
Palatul din Calea Victoriei spre Patriarhie şi 
101 lovituri de tun anunțau trecerea cortegiu- 
lui regal. Pe tot parcursul o mulţime imensă 
aclama pe Prinţ și-l arunca flori. Entuzias- 
mul era de nedescris. 

In curtea Patriarhiei, o companie din regi- 
mentul 9 vânători dă onorurile şi muzica in- 
tonează imnul regal, în timp ce preşedintele 
consiliului, d. G. G. Mironescu, împreună cu 
întregul guvern şi cu președinții Corpurilor 
Legiuitoare, ies în întâmpinarea  Alteţelor 
Lor. 

La orele 15.30 Prinţul Carol se sue pe tri- 
buna președintelui, în aclamaţiunile şi ura- 
lele nesfârşite ale Adunării Naţionale şi de- 
pune jurământul. Emoţiunea copleșeşte ini- 
mile, când noul Rege sărută crucea, apoi îm- 
brăţişează pe Alteța Sa Regală Prinţul Nico- 
lae şi aplauze furtunoase subliniază acest fru- 
mos gest. 

Majestatea Sa pronunţă următorul impre- 
sionant discurs: 


Domnilor Senatori, 
Domnilor Deputaţi, 


„Primirea atât de emoţionantă ce Mi-o fa- 

„ceţi, Mă mişcă atât de adânc, căci sunt fericit 
„de a putea resimţi, prin glasul Domniilor- 
„Voastre, sentimentele celor cari vau trimis 
„aci şi de a constata încă odată legătura su- 
„fletească ce M'a unit şi Mă va uni întotdea- 
„una cu poporul Meu. 

„Jurământul ce L-am depus astăzi în faţa 
„reprezentanţilor naţiunii, depăşeşte zidurile 
„acestui locaş istoric şi pentru sufletul Meu 
„devine un legământ sfânt, între Mine-Rege și 
„poporul Meu. 

„E un legământ luat în faţa Celui Atotpu- 
„ternic, de a fi Părintele plin de grijă şi de 
„râvnă al fiilor săi. 

„Pribegia de mai bine de 4 ani, departe ide 
„poporul în mijlocul căruia Mam născut şi 
„am fost crescut, a fost silită de unii, cari prin 
„vorbele lor au îndurerat sufletul Marelui vos- 
„tru Rege şi Scumpul Meu Părinte şi care a 
„avut de scop de a rupe legătura între Mine 
şi Români. 

„Manifestaţia înălțătoare de astăzi dovede- 
„şte vădit, că aceste încercări nu şi-au atins 
„scopul şi că iubirea ce am dus, neeclintită în 
„sufletul Meu faţă de România, este răsplătită 
„cu prisosință prin dragostea ce mi-o arată 
„națiunea, prin reprezentanții ei. 

„Pășşesc astăzi cu sufletul înălţat în mijlocul 
„poporului Meu şi cu o inimă în care s'a şters 
„cea din urmă urmă de mâhnire, chiar faţă 
„de aceia cari au încercat, prin acțiunea lor 
„nechibzuită să rupă legătura indisolubilă în- 
„tre Mine şi tot ce simte românește. 

„Urmând pilda din scriptură, zic: Nu vreau 
„moartea celor ce au greșit, ci întoarcerea lor 
„la matca din care nimeni n'ar fi trebuit să 
„iasă. 

„Eu n'am venit să Mă răzbun pe nimeni, ci, 

„cu inma caldă şi iubitoare să strâng într'un 
„mănunchiu pe toţi acei cari au voinţa şi pu- 
„terea de a colabora pentru propăşirea Pa- 
„triei. 

„Adânc emoţionat, gândul Meu se îndreap- 
„tă către acei cari înaintea Mea au depus aci 
„acelaș jurământ și cari şi-au închinat toată 
„viața binelui ţării, căreia au fost sortiti so 
„conducă. Umbrele Marilor noştri Regi: Carol 
„I şi Ferdinand cel Loial, Mă însoțesc astăzi 
„în mijlocul Domniilor Voastre și sufletul 
„Scumpului Meu Părinte se bucură de a- şi ve- 
„dea astăzi îndeplinită ultima Sa voință şi cea 
„mai tierbinte a Lui dorinţă”. 

„Pilda ce Mi-o dau prin nesfârşita Lor dra- 
„goste de ţară şi apărarea intereselor ei, va fi 
„pe deplin urmată de Mine. 

„Eu am crescut în mijlocul vostru, hrana 
„mea sufletească a fost hrana sufletului vos- 
„tru, durerile voastre au fost durerile Mele, 
„idealurile neamului Meu au fost idealurile 
„Mele. 

„Nu pot, văzând aci în faţa Mea întruniți 
„reprezentanţii Românilor dela Nistru pân! la 
„Tisa, din Hotin și pân’ la Mare, din Boian la 
„Vatra Dornii, din Sătmar până'n Săcele şi 
„dela Turnu'n Dorohoi, să nu mă gândesc cu 
„nespusă evlavie la acei opt sute de mii de 
„morţi şi la acei luptători din Ardeal, Buco- 
„vina și Basarabia, cari prin sângele lor au 
„închegat pentru totdeauna unirea naţiei în 
„graniţele ei firești. 

„Moştenirea aceasta sfântă trebue s'o păs- 
„trăm ca cel mai sfânt odor şi, întărit încă 
„mai mult de către aceste jertfe, sunt hotărât 
„să mențin fără şovăire jurământul Meu de 

„a păzi neatinsă integritatea teritoriului na- 
„tional. 

„Spre a duce la îndeplinire, fără piedică, 
„această făgăduință, am nevoie, mai înainte 
„de toate, de colaborarea fără preget a tutu- 
„ror forţelor vii ale naţiunii 

„Fără unirea tuturor nu vom putea apare, 
„în faţa celor ce ne pismuesc, ca o forţă indi- 
„solubilă care, sprijinită pe o armată organi- 
„zată după ultimele cerinţi şi care se va putea 
„totdeauna bizui pe deplina Mea grijă, spre 
„a apăşi definitiv la o muncă paşnică şi har- 
„nică, 

„Greutățile, cari unora li se par de neînlă- 
„turat, vor putea, fără nici o îndoială, să fie 
„călcate în picioare de o Românie unită şi ho- 
„tărîtă. Nu vreau să pun la îndoială nici o 
„clipă patriotismul acelora cari, prin poziția 
„lor, au datoria de a lucra la progresul ţării. 
„Şi sunt convins, că toţi, fără deosebire de o- 
„pinie politică, credinţă şi obârşie, se vor 
„întruni într'un mănunchiu în jurul Tronului, 
„spre a conlucra cu toţii împreună la aşeza- 
„rea ţării noastre pe temelii cari să-i permită 
„o desvoltare şi să-i asigure neclintit locul, 
„care-i sortit să ocupe în consorțiul lumei ci- 
„vilizate. 

„Vom trebui, conlucrând cu acei cu cari 
„Suntem legaţi și în sentimentele de prietenie 
„cu toate popoarele şi mai ales vecinii noştri, 
„să lucrăm la ştergerea urmelor, cari ni le-au 
„mai lăsat marea învălmăşeală mondială, de 
„acum patrusprezece ani. 

„Ţara noastră este atât de bogată, are atâ- 
„tea resurse naturale, încât nu putem, cu 
„concursul tuturor, să nu îndreptăm cât mai 
„repede starea economică şi să redăm astfel 
„mulţumirea materială locuitorilor, cari de a- 
„tâta vreme o aşteaptă. Patrimoniul de bogăţie 
„este atât de mare, încât şi pe terenul cultural 

„vom trebui să ne luăm locul în lume, graţie 
„intelectualilor noștri ai căror: reprezentanţi 
„cei mai de seamă se găsesc în mijlocul Dom- 
„niilor Voastre. 


Domnilor Senatori, 
Domnilor Deputaţi, 


„Mai am o bucurie, pe care ţin să v'o îm- 
„părtăşesc, bucuria cea mai mare, care în cli- 
„pele acestea de reîntoarcere, Imi umple su- 
„fletul: este terminarea celui mai mare chin 
„ce L-am avut de îndurat în anii Mei de pri- 
„begie: în sfârşit, Mi-am regăsit Scumpul Meu 
„Fiu, pe care voi putea cu toată iubirea, să-L 
„cresc în sentimentele ce au ilustrat pe stră- 
„moşii lui: dragostea nesfârşită de ţară. 


Domnilor Senatori, 
Domnilor Deputaţi, 


„Ţiu încă să aduc mulțumirile Mele, Iubitu- 
„lui Meu Frate și tovarășilor Săi din Re- 
„genţă, cari în acest răstimp au avut grijă de 
„buna gospodărie a ţării. 

„Sfârşind cuvântarea Mea, încă odată fac 
„cel mai călduros apel, ca toți să lucrăm îm- 
„preună pentru bunul cel mai scump al nos- 
„tru: Patria. 

„Români din patru unghiuri, uniţi-vă în 
„gânduri,  uniţi-vă în simţiri. Inainte spre 
„muncă”, 


Intr'o liniște solemnă — întreruptă din când 
în când de aplauze ce cutremură sala — cei 
de față ascultă cu luare aminte cuvintele pli- 
ne de simțire ale Suveranului. E o atmosferă 
de basm, patimile politice au pierit din inimi 

și o nețărmurită dragoste le-a luat, pentru o 
clipă, locul. 

Vajnicul luptător ardelean, Ștefan Cicio 
Pop, președintele Adunării Naţionale, într'o 
cuvântare plină de avânt tineresc spune: 


Majestate ! 


„Depunând astăzi jurământul ca Rege, Cor- 
„purile Legiuitoare vă prezintă omagiile şi 
„urările lor în munca ce Vă stă înainte, pe 
„care o dorim prodigioasă, bogată şi fericită 
„pentru ţară. 


Majestate ! 


„De când aţi călcat pe pământul României 
„Și atmosfera s'a schimbat. (Aplauze prelun- 
„gite. Voci: „Așa este”. Adunarea ovaţionea- 
„ză furtunos, îndelung). Inimile tuturor vi- 
„brează cu toată căldura şi cu toată recunoş- 
„tinţa către Providența divină, că ne-a retri- 
„mis acasă pe Acel care atât de mult L-am 
„așteptat. (Ovaţiuni furtunoase, aclamaţiuni 
„entusiaste). 

„Nu citesc salutul nostru, Majestate, fiindcă 
„mi-ar fi fost imposibil să concep ceva, care 
„să poată fi şi scris şi spus şi bine gândit. De 
„aceea am dat libertate sufletului meu să vor- 
„bească înaintea Maiestăţii Voastre, nu numai 
„ca luptător şi ca președinte al acestei înalte 
„Adunări, dar ca unul care simte cea mai 
„mare satisfacţie, atunci când poate să stea 
„înaintea Maiestăţii Voastre şi să Vă salute 
„ca pe Regele tuturor Românilor, în numele 
„reprezentanţilor naţiunii române, adunaţi aci 
„din toate unghiurile ţării românești, din Ro- 
„mânia visată 'de cei mai mari şi cei mai buni 

„fii ai neamului românesc. (Ovaţiuni pre- 
„lungite). 


Majestate ! 


„Să fiţi asiguraţi de întreaga şi neșovăitoa- 
„rea noastră credință şi de tot devotamentul 
„nostru. (Ovaţiuni entuziaste şi prelungite). 

„Ce glas ar putea să redea, Maiestate, acea- 
„stă însufleţire nemărginită, care se mani- 
„festă de 40 de ceasuri neîntrerupt ? Pentru 
„tot neamul românesc a fost, într'adevăr, cea 
„mai înălțătoare satisfacţie, că a văzut pe toţi 
„fiii săi uniţi în gând şi în suflet, cum n'au 
„fost uniţi niciodată. (Ovaţiuni prelungite). 

„Intre zidurile catedralei din Blaj, la insta- 
„larea mitropolitului Vasile Suciu, Majestate, 
„acum un deceniu, când aţi rostit cea mai me- 
„„morabilă cuvântare, când ropotele de aplau- 
„Ze spărgeau aproape zidurile, V'am spus: 
„Maiestate, aceste aplauze sunt erupţiunea su~ 
„ferinţelor de veacuri, cari prin venirea Alte- 
„ței Tale la noi, au dispărut ca prin minune 
„pentru totdeauna”. (Ovaţiuni prelungite şi 
„îndelung repetate). Şi am proorocit, Maies- 
„tate, că vei fi un Rege mare, bun şi iubitor 
„de popor. Am credinţa, Maiestate, că această 
„profeție a mea se va împlini, spre binele nea- 
„mului întreg şi al dinastiei, fiindcă veniţi as- 
„tăzi, în clipe în cari aţi fost mai dorit, când 
„lumea aşteaptă dela Maiestatea Voastră mult 
„şi poate prea mult. Dar am ferma convingere 
„şi credința neclintită, că Maiestatea Voastră 
„veţi putea înlătura toate piedicile, urmând 
„calea pe care Părintele Vostru și Unchiul Vos- 
„tru cel Mare, V'au deschis-o. (Aplauze și o- 
„vaţiuni). 

„Calea pe care aţi parcurs-o până la Tronul 

„României a fost grea şi spinoasă, dar vorba 
„romană este: „per aspera ad astra”; cine nu 
„cunoaște ce este lupta şi suferinţa, nu va pu- 
„tea fi niciodată Domnitor bun. (Ovaţiuni 
„prelungite). Ne închinăm memoriei Marelui 
„Rege Ferdinand, care a fost nu numai cel 
„mai viteaz soldat şi cel mai loial aliat, dar 
„Și un suflet românesc, cum rar s'a putut ve- 
„dea în viața noastră naţională. (Aplauze 
„furtunoase şi îndelung repetate)... 


Maiestate ! 


„După aceste momente de sărbătoare, de în- 
„sufleţire unanimă şi de mare bucurie, vor 
„urma zilele de trudă şi de muncă. Maiestate, 
„în frunte veţi sta Maiestatea Voastră, pentru- 
„că sunteţi tânăr şi Rege. (Aclamaţii furtu- 
„„noase şi entusiaste, prelungite şi îndelung 
„repetate). 

„Cu drept cuvânt aţi spus că Maiestatea 
„Voastră nu are nevoie să lege de acum înain- 
„te legături noi cu acest popor. Maiestate, sunt 
„acum 25 de ani când V'am văzut reprezen- 
„tai pe un tablou în liceul din Turnu-Severin, 
„copil mic, lângă gloriosul Vostru Tată, fiind 
„scris dedesubt: „Acesta va fi împăratul tu- 
„turor Românilor”. (Ovaţiuni entusiaste, ne- 
„sfârşite, aclamații sgomotoase, urări furtu- 
„noase). 

„Şi aşa a tremuit să fie! (Aplauze furtunoa- 
„se şi îndelung repetate. Adunarea ovaționea- 
„ză îndelung). 

„Orice fel de cuvinte meşteşugite ar fi su- 
„părătoare şi nu s'ar cuveni să fie rostite de 
„buzele mele. Când am sărbătorit unirea şi 
„când cu toţii am plâns, m'am simţit destul 
„de tânăr să nu rostesc încă cuvintele: „Slo- 

„boade, doamne, pe robul tău!” Astăzi însă 
„zic: „Sloboade, Doamne, pe robul tău, că o- 
„chii mei au „văzut împlinirea visului”. (Adu- 
„narea, adânc emoţionată aclamă cu entu- 
„siasm: ovaţionează frenetic, strigătele de: 
„Trăiască Maiestatea Sa Regele Carol al 
„Il-lea nu mai contenesc)”. 


In aceiaş seară, M. S. Regele Carol al II-lea, 
a dat următoarea proclamaţie către ţară: 


Către Români, 


„Impins de marea Mea dragoste de ţară, 
„am sosit în mijlocul poporului Meu, spre a 
„fi, conform făgăduinţii date, pavăză Fiului 
„Meu şi strajă Patriei. 

„Când acum mai bine de patru ani, mij- 
„loace, pentru Mine neînţelese, au fost între- 
„buințate faţă de Scumpul Meu Părinte şi 
„faţă de Mine, să Mă silească a Mă îndepărta 
„de ţara Mea iubită, nu am putut crede o 
„clipă, că o Domnie atât de glorioasă se vă 
„sfârși fulgerător. 

„Astăzi, în mijlocul vostru, am venit cu ini- 
„ma plină de dragoste pentru toţi Românii şi 
„cu singurul gând de a strânge împrejurul 
„Tronului pe toţi fiii Patriei dornici de muncă 
„şi de adevăr. 

„In sufletul Meu nu a rămas nici o umbră 
„de resentiment faţă de acei cari, în răstimpul 
„pribegiei, au crezut că puteau prin vorbele 
„lor să şteargă din inima acelui _ popor, în 
„mijlocul căruia Mam născut și Am crescut, 
„legătura sufletească ce Ne-a unit. 

„In clipele grele prin care trece ţara, fac 
„cel mai cald apel tuturor fiilor săi, la cea 

„mai sinceră şi desinteresată colaborare pen- 
„tru desvoltarea forţelor ei vii. 

„Cer ca toţi, fără deosebire de opinie poli- 
„tică, credință sau obârşie, să-Mi dee spriji- 
„nul cel mai larg, pentru propăşirea ţării prin 
„cinste şi demnitate”. 


CAROL.” 

Guvernul Iuliu Maniu 


Guvernul Mironescu îşi împlinise marea sa 
misiune — proclamarea Regelui Carol — şi 
conform uzanțelor urma să-şi dea demisia, 
pentruca noul Rege să desemneze guvernul 
ce va socoti de cuviinţă. In acest scop, d. G. 
G. Mironescu, preşedintele consiliului, s'a pre- 
zintat la orele 6 în audienţă Suveranului şi a 
prezintat demisia cabinetului. Suveranul a 
primit-o, însărcinându-l să gereze afacerile, 
până la formarea noului guvern. Apoi Suve- 
ranul a început consultările, primind în au- 
dienţă pe d-nii: profesor Iorga, George Bră- 
tianu, Mihai Popovici, Mihail Manoilescu, G. 
G. Mironescu. 

Suveranul cunoscând marea criză financia- 
ră, ce bântuia întreaga lume şi nu cruțase Ro- 
mânia, doria să formeze un guvern de con- 
centrare a tuturor partidelor, pentruca toate 
forţele naţiunii să lupte unite, spre a învinge 
mai uşor greutăţile momentului. In acest sens 
a discutat cu cei primiţi în audienţă; dar a 
văzut curând, că cel puţin deocamdată, e im- 
posibil să-i uniască pe şefii partidelor poli- 
tice, din cauza ambiţiunilor şi intereselor per- 
sonale. 

Consultările au durat până noaptea târziu 
când Regele a plecat la Curtea de Argeș, spre 

a depune o coroană pe mormântul lubitului 
Său Părinte, de care intrigile dușmane L-au 
despărţit cu brutalitate, călcând chiar peste 
ultima dorință a Marelui Rege, care pe patul 
de suferință, chema ca supremă mângâere pe 
Fiul Iubit. 

Inapoiat dela Curtea de Argeş, Suveranul 
a continuat consultările, primind în audienţă 
pe şefii de partide şi diverse persoane mar- 
cante din viaţa politică, sperând să poată face 
o înțelegere în vederea unui guvern naţional 
singurul care ar fi putut birui greutăţile eco- 
nomice; dar s'a isbit de intransigența parti- 
dului poporului şi a celui țărănesc, care au 
declarat că numai un guvern de partid, pu- 
ternic şi omogen, poate lua puterea. D-l Dr. 
Lupu a recomandat un guvern Maniu. 

Suveranul a primit în audienţă pe d. Maniu 
pe ziua de 11 Iunie și l-a însărcinat cu forma- 
rea unui guvern, din care să facă parte şi 
câteva persoane din afara partidului național- 
țărănesc. D-l Maniu însă a declinat această 
onoare, recomandând pe vicepreşedinţii par- 
tidului, sau un guvern sub preşedinţia d-lui 
general Prezan, asigurând că va sprijini acest 
guvern. 

Refuzul d-lui Maniu de a forma guvernul, 
pe motivul mărturisit, că sănătatea nu-i per- 
mite, cât şi pentru celălalt motiv, șoptit în 
surdină, că nu ar fi constituţional ca Regele 
să recomande ca miniștri, persoane ce nu fac 
parte din partidul său, denotă că d. Maniu — 
care dela început fusese contra proclamărei 
Regelui — voia să încerce o presiune asupra 
Coroanei, profitând de faptul că partidul său 
este deocamdată singurul, la care suveranul 
putea face apel, guvernul de concentrare 
fiind imposibil de realizat. 


57 


www.dacoromanica.ro 


Intr'adcevăr era uşor de prevăzut aceasta — 
şi de ar fi fost altfel, d. Maniu sar fi oferit 
cu drag să pună piedeci, oricărei concen- 
trări şi cum avea majorităţile parlamentare 
de partea sa, un vot de blam ar fi răsturnat 
orice guvern ce nu i-ar fi convenit. Iar disol- 
varea parlamentului în acest timp era o im- 
posibilitate, pentrucă sar fi expus ţara la 
lupte electorale care ar fi putut constitui o 
surpriză primejdioasă. 

In asemenea condițiuni, d. Maniu se soco- 
tea stăpân pe situație şi înţelegea să profite, 
fără a socoti dacă gestul său era sau nu ele- 
gant; dar eleganța politicianilor noştri... 

Cum era de aşteptat, generalul Prezan ne- 
reușind să formeze guvernul, d. Iuliu Maniu, 
recomandat din nou Suveranului, s'a lăsat 
convins și a acceptat, constituindu-şi Cabine- 
tul astfel: 


Iuliu Maniu, preşedinte al consiliului de 
miniștri, 

Al. Vaida-Voevod, ministru de interne. 

G. G. Mironescu, ministru de Externe, 

Mihai Popovici, ministru de Finanţe, 

Pan. Halippa, ministru de Stat, ad-interim 
la Muncă, 

Ion Mihalache, ministru al Agriculturei şi 
Domeniilor, 

Grigore lunian, ministru al Justiţiei, 

Virgil Madgearu, ministru al Industriei și 
Comerţului, 

N. Costăchescu, ministru al Instrucțiunii 
Publice, 

General Adj. C. Condeescu, ministru al Ar- 
matei, 

Mihail Manoilescu, ministru al Lucrărilor 

Publice şi Comunicaţiilor. 

Am văzut ce s'a petrecut în timpul crizei 
de guvern, produsă prin demisia guvernului 
Mironescu și cum unii şefi de partide prea 
pretenţioşi, au refuzat să intre întrun guvern 
de concentrare, aşa cum dorea Regele, care 
îşi dădea seama că numai astfel se va putea 
salva țara din greul impas. 

Interesele meschine de partid şi ambiția lor 
personală, i-au făcut să refuze a colabora la 
greaua operă ce se începea. 

Dacă în vremuri normale e permis partide- 
lor să se lupte — şi chiar atunci nu trebue să 
treacă peste anumite limite, peste cari s'ar pe- 
riclita însăşi existența statului— în vremuri 
grele, e o adevărată crimă contra ţării ca par- 
tidele să se sfâșşie între ele, fără a alege mij- 
loacele şi urmărind un singur scop: venirea 
la putere. 

Se vede însă că în România, cu durere tre- 
bue să o spunem, partidele politice încă n'au 
ajuns la maturitate. 

In orice ţară cu regim parlamentar serios, 
rolul partidelor din opoziţie, este să contro- 
leze în mod cinstit activitatea guvernului, 
semnalând șefului statului şi opiniei publice 
orice călcare a legilor şi colaborând cu gu- 
vernul, atunci când sunt în joc interese vitale 
ale ţării. Incontestabil că opoziţia nu este o 
situaţie plăcută pentru aceste partide; dar ele 
nu forțează nota, ci speculând greșelile gu- 
vernului, caută să convingă opinia publică și 
pe factorul. conducător, că ele au soluții mai 
fericite și în consecinţă cer să fie chemate a 
le aplica, cer puterea. De modul cum au știut 
să qonvingă, depinde venirea lor la putere. 
Iar dacă nu sunt chemaţi să guverneze nu-şi 
îndreaptă atacurile contra şefului statului, așa 
cum e îristul obiceiu la noi, ci continuă a cen- 

zura actele guvernului, fără a se atinge de şc- 
ful statului, pe care-l socotesc, cu drept cu- 
vânt, deasupra oricărei critici sau discuţiuni. 
Işi dau seama că, a-l ataca pe el, înseamnă a 
săpa însăși temelia statului şi oamenii politici 
civilizaţi sunt întâiu cetăţeni loiali ai statului 
şi în al doilea rând membri ai unui partid 
politic; deci subordonează interesului general, 
pe cele personale şi de partid. Pe când la 
noi... 

Să sperăm însă, că va veni poate ziua când 
şi la noi vom avea oameni politici, nu politi- 
ciani. Pentrucă este o mare deosebire între o- 
mul politic şi politician. 


Trebue totuși să recunosc politicianilor noş- 
tri, că, cel puţin la 8 Iunie 1930, au ştiut să 
fie la înălţimea momentului și s'au unit toţi 
într'un glas la proclamarea Regelui Carol al 
II-lea, dându-și seama că ei, ca reprezentanţi 
ai poporului, sunt obligaţi să respecte dorința 
lui cea mai arzătoare: repararea nedreptăţii 
făcută la 4 Ianuarie 1926. 

Ziua de 8 Iunie a fost o zi frumoasă pen- 
tru țara noastră, un spectacol grandios; „dar 
prea era de tot frumos” cum spune Eminescu 
şi partidele politice chiar de a doua zi şi-au 
reluat vechile obiceiuri; patimile politice, 
amuţite o clipă în fața măreției momen- 
tului, sau deslănțuit din nou când a fost vor- 
ba de chemarea la putere. Imediat ce s'a for- 
mat Cabinetul Maniu, în loc să colaboreze, 
partidele politice s'au retras fiecare pe pozi- 
ție, așteptând cu nerăbdare să poată începe 
„campania de răsturnare a guvernului”, 

Sciziunea din partidul naţional-liberal 


In timp ce conducerea centrală a partidu- 
lui naţional-liberal luase o atitudine hotărită, 
contra proclamării noului Rege, s'au găsit în 
partid destui fruntași, cari au avut curajul să 
arate lui Vintilă Brătianu perspectivele ne- 
plăcute la care sar expune partidul, prin per- 
severarea în greșeala dela 4 Ianuarie. 

In special Moldova, prin d. Gheorghe Bră- 
tianu, şeful organizaţiei moldovene, precum 
şi o mare parte din membrii organizațiilor 
muntene, au reacţionat, declarând că ei nu 
înțeleg să urmeze linia de conduită fixată de 
centru şi au cerut să se convoace congresul 
general al partidului, spre a lua o hotărire cu 
consultarea tuturor organizaţiilor judeţene. 

Desigur, faţă de gravitatea chestiunei, ce- 
rerea era întemeiată; dar firea îndărătnică a 
lui Vintilă Brătianu şi teama de a nu fi pus 
în minoritate, ştirbindu-i-se astfel autoritatea, 
l-au făcut să refuze convocarea congresului. 
Socotind că printr'o atitudine energică va îm- 
piedeca mișcarea de defecţiune ce se presim- 
tea, Vintilă Brătianu a decis excluderea d-lui 
Gheorghe Brătianu din partid. 

Se părea că gestul va impresiona: chiar 
fiul marelui Brătianu să fie exclus de unchiul 

său, pentru nedisciplină ! Insă partidul care 
de patru ani îşi înăbușise revolta sufletească, 
în numele disciplinei, ajunsese la capătul răb- 
dării. O nouă abdicare în împrejurările de 
azi, însemna lașitate. 

Și dacă, cel puţin, li s'ar fi cerut să se su- 
pună pentru o cauză dreaptă, ori în interesul 
partidului. Insă ce li se cerea? Să urmeze pe 
un șef, care în miopia sa politică, credea că 
demnitatea îl obligă să urmeze linia de con- 
duită a lui Ionel Brătianu, uitând că partidele 
politice sunt organisme vii în viața unui stat 
şi sunt supuse unor legi, cu totul diferite de 
legile matematice. 

In faţa nouei situaţiuni, partidul național- 
liberal nu avea decât două căi: să continue 
a apăra ordinea constituțională stabilită prin 
actul dela 4 Ianuarie — şi acesta însemna să 
se pună deacurmezișul voinței populare, care 
fatal l-ar fi eliminat din viaţa politică, ca pe 
ceva ce nu mai corespunde cerinţelor sale; 
sau să-și recunoască greşala — şi Regele le 
înlesnise calea prin declaraţia Sa, că uită şi 
iartă, tot răul ce I s'a făcut — şi să reintre în 
tradiţia sa de partid monarhic, conlucrând 
cu celelalte la propășirea ţării. 

Să nu uităm de asemeni, o situaţiune spe- 
cifică țării noastre: că Românul e guverna- 
menial din tradiţie, deci Regele exercitân- 
du-și drepturile şi prerogativele sale, de a în- 
credința formarea guvernului unui partid 
sau altuia, poate influenţa indirect asupra 
desvoltării lor, slăbind partidele ce ar lua ati- 
tudine contra sa, prin lăsarea lor într'o opo- 
ziţie îndelungată. Vom înţelege atunci și mai 
bine la ce expunea partidul liberal hotărirea 
lui Vintilă Brătianu, 

D-1 Gheorghe Brătianu, dându-și seama de 

toate aceste consecinţe, a reacţionat şi luând 
exemplu dela tatăl său, care avusese de lup- 
tat cu Dimitrie Sturza pentru şefia partidului, 
a pornit lupta cu curaj, convocând congresul 
partidului pentru ziua de 15 Iunie 1930, la 
București, în sala Frascati, din Calea Victo- 
riei. D-sa a lansat un însufleţit apel, prin 
care chiamă în juru-i pe toţi cei ce înţeleg 
„să se adapteze la realităţile vieţii integrate 
de astăzi” şi „să se reîntoarcă la adevăratul 
liberalism de descătușare a energiiilor indivi- 
duale, în concordanţă cu interesele naţionale”. 
„La acest apel, au răspuns foarte mulţi 
fruntași liberali, foști miniștri, şefi de organi- 
zatie, însfârșşit toţi acei cari, nefiind legaţi de 
Vintilă Brătianu prin diverse interese sau 
prin prea strânse legături de prietenie, au pu- 
tut să-și manifeste liber voinţa. 

In afară de organizaţiile din Moldova, au 
aderat la mișcare, trimițând delegaţi la con- 
gres, cele trei organizaţii din Banat, apoi d. 
Vasilescu-Valjean, vicepreşedintele organiza- 
tiei Capitalei, şi organizațiile din judeţele : 
Brașov, Cluj, Târgu Mureş, Sighet, Reghin, 
Ciuc, Odorhei, Satu Mare, Dâmboviţa, Pra- 
hova, Olt, Teleorman, Botoșani, Bălţi, Tighi- 
na, Someș, Râmnicu Sărat, Fălticeni, Duros- 
tor, Constanţa, Putna, Iaşi, Ialomiţa, Gorj şi 
Mehedinţi. 

La congresul dela Frascati delegaţii au pro- 
clamat pe d. Gheorghe Brătianu şef al parti- 
dului național-liberal, înfierând şi desavuînd 
atitudinea lui Vintilă Brătianu şi a prieteni- 
lor săi. 

Astfel sa format partidul liberal-georgist, 
iar fracțiunea din vechiul partid rămasă cre- 
dincioasă lui Vintilă Brătianu, va purta, după 

moartea acestuia, denumirea : partidul libe- 
ral-ducist, după numele şefului. 

Intre cele două fracțiuni se va da o luptă 
surdă, fiecare voind să aibă întâietatea în 
viața politică. Lupta va înceta totuşi, când 
una din fracțiuni va fi chemată la guvern, în 
condițiuni avantajoase pentru ea (singură, 
sau în cartel cu altele, dar având un mare 
număr de mandate spre a'şi putea plasa parti- 
zanii). Atunci fracțiunea guvernamentală va 
absorbi pe cea rămasă în opoziţie şi astfel se 
va reface unitatea partidului, redându-se ţării 
un instrument de guvernare, care a însemnat 
frumoase pagini în istoria ei şi care, orice sar 
zice, constitue încă o nădejde de viitor, atât 
prin netăgăduitele personalităţi ce are în ca- 
drele sale, cât şi prin organizarea admirabilă 
a forţelor puternice de care dispune. 

In şedinţa Camerei dela 14 Iunie 1930, d. 
Maniu a făcut în numele guvernului declara- 
ția-program şi cu această ocaziune a fost exe- 
cutat de d. profesor Iorga, pentrucă din 
egoism nu a lăsat să se formeze guvernul de 
concentrare. Arătând că Regele are dreptul 
să-şi aleagă miniștrii, nu să-i primiască în 
bloc, aşa cum i-ar prezinta persoana însărci- 
nată cu formarea guvernului, d. Iorga a spus: 
„Miniştrii pe cari îi vrea Regele, îi vrea unul 
câte unul. Când L-am văzut a doua oară pe 
Rege, nu-şi schimbase punctul de vedere — 
cine crede că şi-l va schimba, va cădea în- 
trun conflict din care va eşi sdrobit”. 

Profeţia d-lui Iorga s'a adeverit peste trei 
ani, d. Maniu fiind părăsit de partid şi silit să 
se retragă dela șefie, din cauză că încercase 
să se pună în conflict cu Suveranul, pe o pre- 
tinsă chestiune constituţională. 

Criza de guvern din Octomb. 1930 


Deocamdată guvernul Maniu, având majo- 
ritățile parlamentare de partea sa, a conti- 
nuat opera de guvernare. Dar în sânul guver- 
nului, la venirea Prințului Carol, am văzut că 
au fost două opinii: d. Maniu era pentru nu- 
mirea ca Regent, iar d-nii Mihalache, lunian 
şi alţii erau pentru proclamarea direct şi ime- 
diat ca Rege. D-l Iunian a fost cel care a ţinut 
să propună Adunării Naţionale proclamarea, 
fapt ce a îndârjit şi mai mult pe şeful parti- 
dului și l-a făcut să-şi manifeste nemulțumi- 
rea chiar în public, cu ocazia unui banchet. 

Fricţiunile au continuat accentuându-se, 
mai ales că d. lunian lăsase să înțeleagă că ar 
fi „homo regius” şi la o eventuală schimbare 
de guvern, ar fi dispus să primească sarcina 
de prim ministru. 

eocamdată însă d-sa era supărat, că nui 
se încredinţase ministerul de Interne, ci fu- 
sese lăsat la Justiţie şi nu pierdea nici o oca- 
zie, de ași manifesta nemulțumirea, față de 
modul cum înţelege să guverneze d-l Maniu. 

Mai era un ministru supărat, că nu i se dă- 
duse un portofoliu mai important, — d-l Ma- 
noilescu — dar acesta nu-și manifesta atât 
de des nemulţumirea. 

Desele neînţelegeri din sânul guvernului, a- 
titudinea cunoscută a șefului față de Coroană 
și mai ales criza financiară din ce în ce mai 
mare, care aducea nevoia reducerii salariilor 
publice — şi ca urmare nemulțumirea func- 
ționarilor şi scăderea. popularității guvernu- 
lui — au făcut pe d-l Maniu să se gândească 
serios la retragerea în opoziţie. Insă majori- 
tatea miniștrilor erau de părere să se continue 
guvernarea, căci destul au stat zece ani în 
opoziţie; iar parlamentarii partidului nici nu 
voiau să audă de retragerea dela putere, care 
ar fi însemnat pentru cei mai mulți înceta- 
rea diurnelor și a celorlalte beneficii, pe cari 
le aduce cu sine mandatul de reprezentant al 
poporului. 

Pus în minoritate, d-l Maniu a pretextat, că 
starea sănătăţii sale nu-i îngădue să continue 
sarcina conducerii Cabinetului şi a demisio- 
nat. 

Situaţia grea în care se aflau finanţele sta- 
tului, cât şi teama de o manifestare puterni- 
că a curentelor extremiste, cari ar fi speculat 
greutățile momentului, nu permitea să se facă 
noi alegeri. Deci noul guvern era obligat să 
lucreze cu parlamentul existent ; iar acesta 
fiind în majoritate național-țărănist, urma ca 
noul guvern.:să aibă aceiaş nuanţă. Deaceea 
Suveranul a însărcinat cu formarea lui pe d-l 
George G. Mironescu, cel mai indicat prin fi- 
rea sa calmă și simpatia de care se bucura în 
partid să împace animozitățile. 

Situaţia nu era de fel uşoară pentru d-sa 
şi chiar dela alcătuirea listei ministeriale s'au 
arătat dificultăți, deoarece noii miniștri tre- 
buiau aleşi cu multă îngrijire, spre a mulţumi 
atât conducerea partidului, cât şi parlamen- 
tul. După alegerea persoanelor, o altă chestiu- 

ne delicată era repartizarea portofoliilor. D-l 
Iunian dorise Internele, d-l Manoilescu ar fi 
vrut Finanţele — dorinţă împărtăşită şi de 
d-l Mihai Popovici şi Madgearu — şi așa mai 
departe. 

Dacă membrii guvernului ar fi fost desem- 
naţi de partid, ar fi fost mai uşor; dar d-l Ma- 
niu declarase că se simte foarte obosit, nu se 
amestecă şi lăsase toată răspunderea d-lui Mi- 
ronescu. 

In cele din urmă, d-l lunian, văzând că va 
avea o atmosferă ostilă în parlament, în spe- 
cial din cauza ardelenilor, cari îl făceau res- 
ponsabil de plecarea d-lui Maniu, nu a mai 
dorit Internele, ci sa mulțumit cu Justiţia. 
Finanţele s'au dat d-lui Mihai Popovici, iar 
celelalte portofolii s'au repartizat fără multă 
discuțiune şi d-l Mironescu şi-a prezintat echi- 
pa în ziua de 10 Octombrie la Sinaia, unde a 
depus jurământul în fața Suveranului la Cas- 
telul Peleș, în sala cea mare, unde cu aproape 
cinci ani înainte se luase trista hotărire, pe 
care destinul se însărcinase acum so îndrepte. 


Cabinetul a fost astfel constituit: 


G. G. Mironescu, preşedinte al consiliului şi 
Externele, 

Ion Mihalache, ministerul de Interne, 

General Adj. C. Condeescu, ministerul Ar- 
matei, 

Mihai Popovici, ministerul de Finanţe, 

Grigore lunian, Justiţia, 

N. Costăchescu, ministerul Instrucțiunii Pu- 
blice, 

M. Manoilescu, ministerul Industriei şi Co- 
merţului, 

Voicu Niţescu, ministerul Comunicaţiilor, 

Virgil Madgearu, ministerul Agriculturei şi 
Domeniilor, 

Emil Haţieganu, ministerul Muncii şi Sănă- 
tății, | 

Pan. Halippa, ministru fără portofoliu. 


Subsecretari de Stat: 


C. Angelescu, la Interne, 

Virgil Potârcă, la Domenii, 

Gh. Pop, la'Instrucţiune şi Culte, 

V. V. Tillea, la Președinția consiliului. 

Conform dorinţei Suveranului de a se face 
economii, s'au desființat cinci subsecretariate 
de Stat, rămânând numai acestea patru de 
mai sus. 

Tot pentru realizarea programului de eco- 
nomii, d-l Mironescu a întrunit consiliul de 
miniştri şi a luat o serie de măsuri menite a 
pune frâu risipei banului public. 

Sa hotărît să se respecte cu stricteță legea 
cumulului în funcțiunile publice şi nici un 
funcţionar să nu poată primi decât un singur 
salariu, oricâte funcțiuni ar ocupa el. D-l Mi- 
ronescu a dat cel dintâiu exemplul, renunțând 
la salariul de profesor la Facultatea de Drept 
din Bucureşti. Sa mai hotărît desfiinţarea 
unui mare număr de automobile dela servi- 
ciile publice — dar hotărirea a rămas numai 
pe hârtie. 

Sau desființat diurnele, cari erau de multe 
ori mai mari chiar decât salariul (din neno- 
rocire şi această desființare s'a făcut tot „în 
principiu” pentrucă în fapt nu sa aplicat); 
s'a redus din personalul legaţiunilor din străi- 
nătate şi s'a decis ca în bugetele ministerelor 
să se facă economii cât mai mari posibile. 

Noua orientare politică a lui 
Vintilă Brătianu 


In timp ce guvernul Mironescu — primit cu 
destulă simpatie de partidele politice, atât 
prin faptul că era primul guvern parlamen- 
tar la noi în ţară, cât şi pentru consideraţiu- 
nea personală de care se bucura şeful său — 
căuta să rezolve arzătoarele probleme econo- 
mice la ordinea zilei, într'unul din partidele 
de opoziţie se petreceau fenomene ce merită 
să fie menţionate. E vorba de partidul naţio- 
nal liberal de sub șefia lui Vintilă Brătianu 
(am văzut că, după 8 Iunie 1930, partidul li- 
beral se rupsese în două, cealaltă fracțiune 
având ca şef pe d-l Gheorghe Brătianu). 

Văzând că noul regim e primit cu toată dra- 
gostea de popor şi pe zi ce trece se consoli- 
dează, Vintilă Brătianu, sub presiunea frun- 
taşilor din partid — în special a d-lui Duca— 
începuse să părăsească atitudinea sa ostilă şi 
în cele din urmă, sub pretext că partidul libe- 
ral a fost totdeauna monarhic (tot e bună la 
ceva şi amintirea trecutlui) încerca să obțină 
o audienţă la palat. In acest scop, începu prin 
a trimite pe câţiva dintre fruntaşi — spre a 
nu se expune el direct să fie refuzat — cari 

să vadă, dacă Suveranul ar fi dispus să-l pri- 
mească. 

Suveranul a primit în audienţă pe d-nii Ri- 
chard Franasovici şi Guţă Tătărăscu, cari au 
avut o atitudine moderată la :8 Iunie, dar a e- 
vitat să le dea vre-o indicaţiune asupra modu- 
lui cum ar rezolva o eventuală cerere de au- 
dienţă a lui Vintilă Brătianu. Acestea se pe- 
treceau la începutul lui Noembrie 1930. 

Cum la 15 Noembrie urma să se deschidă 
parlamentul, liberalii discutau cu aprindere 
dacă trebue sau nu, să ia parte la lucrările 
lui. Vintilă Brătianu și Tancred Constantines- 
cu, omul său, erau contra intrării în parla- 
ment, ca o protestare faţă de modul cum se 
făcuse alegerile; dar ceilalți şi în special d. 
Duca, erau pentru participarea activă la lu- 
crările parlamentului, spre a arăta factorului 
constituțional, că ei înţeleg să intre în legali- 
tate şi încetează de a rămâne în espectativă. 

In cele din urmă părerea d-lui Duca a tri- 
umfat şi Vintilă Brătianu a cedat tot mai 
mult. 

Cu ocazia demersului făcut de Suveran 
prin d. Puiu Dumitrescu, secretarul Său, pe 
lângă şefii partidelor din opoziţie, ca să reia 
activitatea parlamentară, Vintilă Brătianu a 
profitat de prilej şi a cerut în mod formal 
audienţă spre a discuta chestiunea. 

Deși cererea audinţei fusese făcută la 12 
Noembrie, nici până la 24 Noembrie nu se so- 
luționase. Intre timp însă, fusese primit în 
audienţă, celălalt şef, d. Gheorghe Brătianu. 

Faptul începuse să dea de gândit lui Vin- 
tilă Brătianu şi amicilor săi, cari vedeau că 
prezenţa acestuia la conducere, creiază difi- 
cultăţi politice partidului. D. Duca luă notă 

şi se hotări să încerce a şterge impresia făcu- 
tă de atitudinea partidului la 8 Iunie. 

Pe de altă parte, d. Duca începea să susţi- 
nă tot mai intens lupta „tinerilor” contra „bă- 
trânilor”, 

In orice partid politic cu oarecare vechime, 
cadrele noi caută să ia locul celor vechi, înce- 
tul cu încetul, dar aceştia nu renunţă aşa de 
uşor la drepturile pe cari le revendică în baza 
activităţii lor îndelungate în partid. De aci se 
naşte conflictul între „tineri” și „bătrâni” prin 
„tineri” înţelegându-se nu cei tineri ca vârstă, 
ci numai ca stagiu în rândurile partidului. 

Atât la liberali cât şi la naţional-țărănişti 
erau mari nemulțumiri, pe această chestiune; 
dar la cei din urmă ele nu isbucneau, pentru 
că disciplina de partid cere să nu faci difi- 
cultăţi guvernului, când „ai noștri” sunt la 
putere și să amâni revendicările pentru vre- 
mea opoziţiei, când toţi lucrează la reorgani- 
zarea partidului şi lichidarea nemulțumirilor 
interne. 

Pentrucă liberalii erau de doi ani în opo- 
ziţie, aveau tocmai timpul să lichideze aceste 
nemulțumiri. 

Insă „bătrânii” grupaţi în jurul şefului, se 
încăpățânau să nu cedeze locul la conducere 
„tinerilor” şi spre a avea de partea lor pe şef, 
îi cântau în strună și-l încurajau în atitudinea 
față de Palat. 

D. Duca la început căutase să nu contrazică 
pe şef, în nădejdea că astfel îşi va asigura 
succesiunea; însă când a văzut în Noembrie 
rezultatul atitudinei şefului, a trecut de par- 
tea „tinerilor” și în acelaş timp, în consfătui- 
rile comitetului, a arătat că trebue reluate ra- 
porturile cu Coroana și astfel a luat poziţie 

tățişă contra directivelor lui Vintilă Bră- 
tanu. 

Acesta, bătrân şi hărțuit de atâtea proble- 
me, prea delicate pentru firea lui masivă, ce 
da din ce în ce mai mult, până ajunsese să 
solicite şi să dorească primirea în audienţă 
ca pe o excepţională favoare, la care însă, vă- 
zând că nici după două săptămâni nu primeş- 
te răspuns, fusese silit să renunţe. Cererea au- 
dienţei însă, fusese pentru Vintilă Brătianu o 
adevărată Canossa şi îl costase, sufleteşte, 
foarte mult. 

In schimb a fost primit în audienţă d. Du- 
ca, ceeace însemna un serios avertisment pen- 
tru politica lui Vintilă Brătianu şi un semn 
că Suveranul urmăreşte cu atenţia cuvenită 
mișcările partidelor politice şi revenirea la 
realitate a d-lui Duca a fost remarcată. 

După moartea lui Vintilă Brătianu, d. Du- 
ca, liber de orice angajamente morale, a cău- 
tat şi mai mult să arate că partidul, sub noua 
conducere şi-a schimbat cu totul mentalitatea. 
Şi e drept că noului șef nu i se refuzau nici 
odată audienţele. Insă era prematur să se tra- 
gă de aci concluzia, că Suveranul a uitat ati- 
tudinea partidului liberal și că ar avea în- 
credere în noua orientare. 

Partidele politice nu pot trece uşor dintr'o 
extremă în alta, sau chiar atunci când eve- 
nimentele le fac să treacă, noua lor atitudine 
e privită cu neîncredere la început şi numai 
dacă se verifică constantă, prin trecerea unui 
timp mai îndelungat, i se acordă încredere a- 
tât de factorul constituţional cât și de opinia 
publică. 

Criza de guvern din Aprilie 1931 


Domnul Mironescu, când primise să forme- 
ze guvernul, în Octombrie 1930, dăduse do- 
vadă de mult patriotism şi mare curaj. 

Intr'adevăr, să formezi guvernul, când ai 
pe lângă o opoziţie dârză din partea celorlal- 
te partide, o opoziţie în propriul tău partid. 
cred că a fost un act de mare curaj şi chiar d. 
Mironescu declarase, că situaţia este extrem 
de dificilă, dar nu poate refuza încrederea ce 
i-a acordat Suveranul. 

In timp ce partidele din opoziţie nu încetau 
lupta contra guvernului, chiar în sânul ma- 
jorităţii se observau nemulțumiri, din ce în 
ce mai numeroase. In primul rând, ramura 
andeleană a partidului manifesta tot mai mul- 
tă ostilitate. D. Maniu, deşi plecat în străină- 
tate, spre a da impresia că nu face greutăţi 
guvernului, avea grija să trimită mereu prin 
devotaţii săi, săgeți, care înveninau raportn- 
rile între cele două fracțiuni. Ţărăniştii răb- 
dau însă toate atacurile, punând mereu înain- 
te unitatea partidului; dar în cele din urmă, 
obosiţi de o guvernare de doi ani și jumătate 
în care au avut atâtea sbuciumări, aproape 
doriau să părăsească puterea şi trecând în o- 

poziţie să se poată reface, clarificându-se ne- 
înțelegerile din partid. 

Criza de regim era aşa dar pregătită şi nu 
lipsia decât un mic prilej, ca să isbucnească. 
Prilejul wa întârziat. 

In ultimele zile ale parlamentului, când în- 
tro atmosferă de plictiseală, ca la sfârşit de 
sezon, se votau legile fără multă discuţie, d. 
Mihail Manoilescu, ministrul Industriei, a de- 
pus la Cameră proiectul pentru înfiinţarea so- 
cietăţii de explozibile chimice din Diciosân- 
martin. Pus la vot proiectul, contra căruia în 
timpul votării, un grup de majoritari făcuse 
o vie propagandă, a obținut un vot nul. 

Majoritarii nu prea îl agreiau pe minis- 
trul Industriei — fost averescan — şi în dese 
rânduri au făcut dificultăţi proiectelor depu- 
se de d-sa. De astă dată însă d. Manoilescu sa 
formalizat şi a demisionat. 

Guvernul a căutat să înfrâneze zelul opozi- 
ționist al majoritarilor și ţinând o nouă şe- 
dinţă de noapte a votat proiectul; dar d. Ma- 
noilescu nu a revenit asupra demisiei. 

Parlamentul s'a închis astfel la 2 Aprilie în- 
tr'o atmosferă agitată şi în aceeaș zi majori- 
tarii au ținut o consfătuire, sub preşedinţia 
d-lui Gh. Mironescu, primul ministru. 

Cu această ocazie, d. Mironescu a arătat pe 
scurt tot ce sa făcut în timpul guvernării 
sale, subliniind că întreaga lume este cuprinsă 
de o grozavă criză financiară, care a atins şi 
țara noastră și numai cu mari greutăți sau 
putut face față nevoilor, fiind silit să reducă 
salariile funcționarilor, spre a le putea achita 
la timp. 

D-sa a lăsat să se înţeleagă, că dificultăţile 
financiare sunt așa de mari, încât numai u- 

nirea tuturor partidelor ar putea salva ţara. 

Dealtfel dorinţa M. S. Regelui Carol II, în- 
că dela începutul Domniei era să poată face 
un guvern de concentrare și Regele persista 
în această dorinţă, iar evenimentele Ii dă- 
deau dreptate. 

In Franţa, când sa ivit în anul 1926 criza 
financiară, s'a realizat îndată guvernul de 
concentrare. La noi încercarea din Iulie nu 
reușise, dar Regele spera că, dată fiind situa- 
ţia grea a ţării, partidele politice vor avea pa- 
triotismul să renunţe la luptele personale și 
să se unească, cel puţin până va trece criza. 

E drept că pentru moment, d-nii dr. Lupu, 
Octavian Goga şi Gh. Brătianu, în urma unor 
consfătuiri erau pe cale să încheie un acord. 
Naţional-ţărăniștii declarau şi ei că guvernul 
de concentrare e necesar şi ei sunt dispuşi să-i 
cedeze locul, iar liberalii d-lui Duca, deşi re- 
vendicau singuri puterea, declarau că sunt 
gata să examineze și eventualitatea unui gu- 
vern de concentrare. 

Faţă de această situaţie, d. Mironescu, spre 
a înlesni formarea guvernului de concentrare, 
a crezut că e bine să se retragă și a demisio- 
nat. Demisia i-a fost primită şi Suveranul a 
chemat telegrafic din străinătate pe d. Titu- 
lescu, singurul om politic în afară de partide 
şi care deci era cel mai indicat să prezideze 
noul guvern. 

Până să sosească în ţară d. Titulescu, nego- 
cierile între partide se urmează cu febrilitate; 
partidele politice se temeau nu cumva d. Ti- 
tulescu, în caz că nu ar reuşi să facă guver- 
nul de concentrare, să propună soluţia unui 
guvern de personalități, fapt ce ar lovi grav 
interesele partidelor politice. De aceea, mai 

ales d. I. G. Duca, a pornit o serie de con- 
sfătuiri, căutând să intereseze la acţiunea sa 
şi partidul naţional-ţărănesc, contra acestei 
soluţii. 

In partidul guvernamental, lipsa d-lui Ma- 
niu din ţară împiedica luarea unei hotăriri, 
factorii de seamă din partid, din disciplină, 
aşteptând hotărîrea şefului. Totuşi sunt şi aci 
două curente: d. Mironescu este pentru susti- 
nerea cu orice preţ a unui guvern Titulescu, 
d-nii Stere şi lunian cred că este momentul 
să se rupă fuziunea cu naţionalii-andeleni. Nu 
trebue uitat, că aceşti doi au avut mai tot 
timpul numai neînțelegeri cu naționalii-arde- 
leni, deci dorința lor e legitimă; iar partidul 
d-lui dr. Lupu, în urma discuţiunilor cu d-nii 
Goga şi Gh. Brătianu, au căzut de acord să-şi 
pună forţele la dispoziţia d-lui Titulescu. 

Discuţiunea era însă vie în jurul disolvării 
parlamentului actual sau menţinerei lui. 

Naţional-țărăniștii, care au majoritatea, 
condiționează colaborarea lor la guvernul de 
concentrare de existența actualului parla- 
ment, aducând ca argument și criza financia- 
ră în care se sbate țara, care nu mai trebuie 
deci expusă la cheltueli de alegeri generale ; 
dar această soluție nu convine nici unui par- 
tid și desigur nici d-lui Titulescu, care s'ar afla 
la discreția parlamentului naţional-țărămesc. 

D. Al. Vaida-Voevod, fără a anticipa asupra 
hotăririlor şefului, crede că toate partidele 
serioase trebue să răspundă la apelul Rege- 
lui, pentru concentrarea forţelor, iar d. Gh. 
Gh. Mironescu caută să formeze un curent în 
partid pentru sprijinirea guvernului Titules- 
cu, arătând că altfel s'ar putea ajunge la so- 
luția guvernului de personalități, fapt ce ar 

dăuna şi intereselor ţării şi partidelor. Acea- 
sta era situaţia până da sosirea d-lui Titulescu 
în ţară. 

D. Titulescu venind în Capitală, a început 
imediat consultările cu şefii partidelor poli- 
tice, cărora le-a comunicat în linii generale 
condiţiile pentru colaborare şi, în principiu, 
toți au fost de acord asupra necesităţii guver- 
nului naţional, dar unii au făcut rezerve în 
privința disolvării parlamentului şi a compu- 
nerii listelor de candidaturi şi mai ales la dis- 
tribuirea portofoliilor; însă rezervele lor nu 
păreau piedici prea serioase şi d. Titulescu 
spera că un nou apel făcut de Suveran le va 
învinge;  deaceea a rugat pe Rege să cheme 
într'o nouă audienţă pe toți şefii partidelor. 

Dacă la început aceștia au fost de acord în 
principiu pentru guvernul de concentrare, or- 
ganizaţiile judeţene au început să-şi arate ne- 
mulțumirea, întrucât, dacă se formează gu- 
vernul naţional, fiecare organizaţie nu putea 
da decât cel mult un parlamentar din fiecare 
partid și atunci ce se făceau ceilalți aspiranţi? 
De aceea au pornit lupta contra guvernului 
de concentrare toți şefii de organizaţii, ară- 
tând în consfătuirile partidelor, că pentru ei 
este o mare nedreptate. 

Ca să-i poată împăca, fiecare şef de partid 
a căutat, în tratativele cu d. Titulescu, să cea- 
ră cât mai multe mandate pentru gruparea 
sa, pretinzând că partidul său este cel mai 
puternic. Din această cauză, d. Titulescu a 
văzut că este o imposibilitate să umească toate 
partidele și atunci s'a gândit la o altă soluţie: 
la o concentrare parţială, care să dea totusi 
un guvern ce ar putea rezista opoziţiei făcută 
de grupările celelalte. 

Am văzut că în această direcţie există deja 
un acord între grupările d-lor: dr. Lupu, Gh. 
Brătianu şi Octavian Goga — ca reprezentant 
al partidului poporului, întrucât d. general A- 
verescu nu voise să aprobe acordul, dar dădu- 
se libertate partidului să trateze prin d. Goga; 
dar numai cu aceştia, guvernul nu se putea 
constitui, având în opoziţie cele două partide 
mari, naţional-țărănesc şi liberal-ducist, căci 
ar fi riscat o înfrângere în alegeri — parla- 
mentul vechiu evident urma a fi dizolvat, fi- 
ind în majoritate naţional-țărănist. 

Spre a împiedica formarea unui astfel de 
guvern, care ar fi dat prilej de fortificare 
fracțiunii georgiste, liberalii-ducişti au căutat 
să se înţeleagă cu național-țărăniștii, stabilind 
chiar un acord deplin. Din acest moment, 
soarta soluţiei guvernului de concentrare res- 
trânsă era pecetluită. 

Totuşi d. Titulescu spera să poată avea în 
guvernul său pe reprezentanţii unuia din par- 
tidele mari. De aceea, după ce Suveranul a 
primit din nou în audienţă individuală pe şe- 
fii partidelor, d. Titulescu L-a rugat să-i mai 
invite la o audienţă comună, cu care ocazie să ` 
li se arate marea răspundere ce au faţă de 
țară în aceste împrejurări, sperând că astfel 
îi va face mai concilianți. Suveranul i-a con- 
vocat pe toţi în audienţă comună la 14 Apri- 
lie. Cu această ocaziune, Suveranul a adresat 
şefilor de partide următorul impresionat a- 
pel : i 


Domnilor, 


„Precum v'am spus în audienţele ce le-aţi a- 
„vut, de când M'am urcat pe Tronul glorioşi- 

lor Regi: Carol I şi Ferdinand I, am fost dus 
„de gândul de a strânge într'un singur mă- 
„nunchiu, forţele vii ale ţării. Astăzi am găsit 
„că a sunat ceasul, ca această dorinţă să se 
„îndeplinească şi de aceea am însărcinat pe 
„d. Titulescu cu formarea acestui guvern de 
„uniune naţională, 

„Fiecare dintre  domniile-voastre, în de- 
„cursul ultimelor luni, Mi-aţi expus situaţia 
„grea prin care trecem şi aţi cerut cu insis- 
„tență măsuri grabnice pentru îndreptarea a- 
„cestei stări de lucruri. Ţara are astăzi mai 
„mult ca oricând nevoie de un guvern, care 
„să întrunească maximum posibil de forțe, 
„care să ne permită să luăm măsurile cerute 
„de împrejurări. 

„Nu vreau nici o clipă, să pun la îndoială 
„patriotismul domniilor-voastre şi al partide- 
„lor ce le conduceţi, de aceea fac încăodată 
„apel la conştiinţa şi sufletul domniilor-voas- 
„tre de Români. Sunt momente în istoria poli- 
„tică a unei ţări, când politicianismul luat în 
„cel mai înalt sens al cuvântului devine un 
„imperativ absolut. 

„Acela care, oricare ar fi motivul, se va sus- 
„trage dela această datorie imperioasă, va su- 
„porta singur răspunderea în faţa Istoriei şi a 
„tuturor cetăţenilor conștienți de nevoile 
„țării. 

„Sunt hotărît să întrunesc la un loc, după 
„cum vam spus, maximum de forțe conştien- 
„te de datoria ce le incumbă. De mai multe 
„zile, de când durează criza actuală, fiecare 
„ a avut prilejul să-şi cântărească cerinţele şi 
„posibilităţile unei cât mai sincere şi cu atât 
„mai multe roade, colaborări. 

„Constat cu satisfacţie că asupra progra- 
„smului de guvernare nu sunteţi în desacord 

„şi nu pot crede că greutăţile ce au rămas şi 
„care derivă din proporţia raporturilor de 
„forţe în această colaborare, să poată nărui 
„înfăptuirea Uniunii Naţionale. 

„De aceea vă rog, ca până mâine seară, în- 
„ţelegerea între partide să fie desăvârşită, așa 
„ca acest guvern, ce-l doresc din tot sufletul 
„Şi adâncul conștiinței Mele, să se poată în- 
„făptui chiar în acea zi. 

„România are nevoie astăzi, când greută- 
„țile sunt dintre cele mai mari şi probabil vor 
„spori încă, de o guvernare care să strângă 
„cât mai multe. forţe. 

„Acei cari, cu toată sinceritatea, vor răs- 
„punde la apelul Meu, vor arăta că sunt con- 
„ştienţi de rolul politic ce vor să-l joace în 
„această ţară”. 

„Dacă, din păcate această Uniune Naţională 
„nu se va înfăptui. Eu unul, nu voiu purta 
„nici o răspundere, având conștiința că am fă- 
„cut toate sforţările ce le poate face un Suve- 
„ran în această împrejurare”. 

Suveranul a subliniat că socotește absolut 
necesar guvernul de Uniune-Naţională şi a 
dat termen de gândire 24 ore. In aceste 24 ore 
a fost o febrilă activitate de pertractări, dar 
toate n'au putut ajunge la o înţelegere, din 
cauza pretențiilor nemăsurate în privinţa 
mandatelor. 

Sa remarcat faptul, că d. profesor Iorga 
fusese dela început contra guvernului de con- 
centrare, spunând că el este imposibil de rea- 
lizat în România; dar în urma apelului Suve- 
ranului, d. Iorga cedase fără a pune vre-o 
condiţie în privinţa participării. In schimb, 
grupul celor trei partide — dr. Lupu, Gh. Bră- 
tianu şi Octavian Goga — a hotărît să nu in- 
tre în guvernul naţional, sub motiv că nu 

sunt tratați egal cu liberalii-ducişti şi cu na- 
țional-ţărăniştii. 

Faţă de acest refuz categoric, d. Titulescu 
sa gândit la altă soluţie: un guvern neutru, 
care să facă alegerile — fiecare partid pu- 
nând liste separat — apoi, pe baza raportu- 
lui de forţe rezultat din alegeri, să se forme- 
ze un guvern parlamentar, așa cum se proce- 
dează în Occident. Guvernul neutru urma să 
fie alcătuit din funcţionari sau din reprezen- 
tanţi ai tuturor partidelor, aşa încât libertatea 
alegerilor să fie asigurată. 

La această soluţie au fost iar toţi de acord, 
în principiu, dar când sa trecut la detalii nu 
sau mai înţeles. De astă dată, discuţia sa 
purtat în special asupra celor 70 mandate, pe 
care și le rezerva d. Titulescu şi — cum era 
natural pentru moravurile noastre politice,— 
tot chestiunea repartizării mandatelor a fă- 
cut să cadă şi această soluţie. 

Atunci d. Titulescu sa gândit să formeze 
guvernul numai cu o parte dintre grupările 
politice; dar pentrucă liberalii-duciști şi na- 
țional-țărăniștii fusese până mai ieri duş- 
mani de moarte, a trebuit să caute un fel de 
partid-tampon, care să facă legătura şi a ales 
gruparea d-lui Iorga. D-sa a declarat că din 
devotament către Ţară şi Coroană face acest 
sacrificiu; dar de astădată d. Maniu a fost cel 
care a revenit, cerând să nu se disolve parla- 
mentul actual — deși la început acceptase 
dizolvarea — motivând că, situaţia financiară 
a ţării nu permite să se facă noui cheltueli 
pentru alegeri şi că parlamentul existent va 
da tot concursul guvernului Titulescu. 

D. Titulescu a acceptat și această formulă 
şi a întocmit lista guvernului, la care d. Ma- 
niu şi-a dat asentimentul. Guvernul astfel al- 

cătuit era prezidat de d. .Titulescu, vice-pre- 
şedinte d. Iorga, restul persoane în afară de 
politica militantă. 

Acest guvern urma să depună purământul 
în ziua de 19 Aprilie şi d. Titulescu, ajuns la 
capătul sforţărilor, după două săptămâni de 
discuţii şi tratative, credea că a rezolvat în- 
sfârşit criza de guvern; însă în ziua depune- 
rii jurământului s'au ivit noi complicaţii. 

Suveranul nu a acceptat în întregime lista 
prezentată de d. Titulescu, ci şi-a manifestat 
dorinţa ca din guvern să facă parte şi d. C. 
Argetoianu. D. Maniu însă nu a voit să audă 
de așa ceva, obiectând că parlamentul său nu 
ar putea lucra cu un guvern în care ar intra 
d. Argetoianu; dealtfel şi acesta la rându-i, 
ştiind care va fi situația, punea condiţiunea 
dizolvării parlamentului ca o condiţiune sine 
qua non. Incercarea d-lui Iorga de a împăca 
lucrurile nu a reușit și d. Titulescu şi-a depus 
mandatul. 

Intrucât criza dura de atâta timp, Suvera- 
nul a însărcinat imediat pe d. protesor Iorga 
cu formarea guvernului, indicând ca vicepre- 
ședinte al consiliului pe d. Argetoianu. 

Guvernul Iorga şi alegerile din 1931 


Pentru mulţi rolul ce se da d-lui Argetoianu 
a părut de neînțeles 2), ţinând seama că la so- 
sirea în ţară a Prințului Carol, d. Argetoianu 
telegrafiase din străinătate lui Vintilă Brătia- 
nu, că e alături de el şi de partid în hotărîrea 
ce vor lua. Aceasta nu a împiedicat pe acelaș 
domn Argetoianu, ca, la întoarcerea sa în pa- 
ră, să se prezinte în audienţă Suveranului, 
punându-se la dispoziţia sa (probabil că vă- 
zuse mai clar lucrurile din ţară). 

Guvernul format la 19 Aprilie a fost însă și 
în alte privinţe, o adevărată surpriză. El con- 
stituia replica pe care Regele o dădea parti- 
delor politice, cari nu au înţeles să răspundă 
la apelurile ce li s'au adresat şi era în acelaş 
timp o lecţie pentru ele, arătându-le că ţara 
se poate conduce la nevoie şi cu un guvern în 
afara partidelor. Acest guvern, după o veche 
formulă a d-lui Titulescu sa numit „Guver- 
nul de technicieni” adică de oameni specia- 
liști la departamentele respective şi a fost 
compus astfel: 


1) A se vedea şi opinia d-lui N. Iorga în vol. „Sub 
trei regi”, 

D. prof. N. Iorga: Preşedinţia și Instrucţiu- 
nea Publică. 

D. C. Argetoianu: Finanţele şi ad-interim 
la Externe. 

D. Dr. I. Cantacuzino: Munca şi Sănătatea. 

D.. M. Manoilescu: Industria şi Comerţul. 

D. general Ştefănescu-Amza: Armata. 

D. G. lonescu-Siseşti: Agricultura şi Do- 
menii. 

D. V. Vâlcovici: Lucrări Publice şi Comu- 
nicații. 

D. Munteanu-Râmnic: Subsecretar la In- 
terne. 

Deocamdată aceştia au depus jurământul 
chiar în seara de 19 Aprilie, cu care ocazie 
Suveranul a ținut să arate că e nevoie mai cu 
seamă de muncă şi administrație cinstită. Ia- 
tă discursul Său: 

„După o criză, care a durat mai mult ca de- 
„Obiceiu, sunt mulțumit că s'a putut forma gu- 
„vernul acesta cu domniile-voastre şi chiar 
„dacă sunteţi în vreun partid politic, vaţi des- 
„cătuşat prin intrarea în acest guvern de ori 
„ce interes în afară de binele ţării; sunt sigur 
„că veţi lucra aşa încât să corespundă aştep- 
„tărilor tuturor, 

„In aceste timpuri grele este nevoe de mun- 
„că şi administraţie cinstită. Nu este nevoe de 
„formule prea complicate şi ingenioase spre a 
„răspunde nevoilor de azi. Se cer formule 
„simple şi drepte, care prin muncă şi cinste 
„să fie aplicate fără şovăire. 

„Sunt sigur că voi le veţi găsi şi veţi păşi pe 
„calea pe care întreaga ţară și cu Mine aştep- 
„tăm dela voi”. 

A răspuns d. profesor Iorga, preşedintele 
consiliului, arătând că e la vârsta când nu 
mai are ambiţii deşarte, ci vrea să facă nu 

mai bine şi să sfârşiască viaţa frumos. Asigu- 
rând că vor fi călăuziţi numai de dragostea de 
Ţară şi Tron şi că vor munci fără cruţare, a 
încheiat cu speranţa că va corespunde încre- 
derii ce i s'a acordat. 

In guvern urma să intre şi d. I. Cămără- 
şescu, ca ministru de Interne, dar d-sa fiind 
membru al partidului naţional-ţărănesc, a ce- 
rut aprobarea partidului său și pentrucă nu a 
primit această aprobare, nu a intrat în gu- 
vern. D. Mihail Manoilescu, deasemenea re- 
cent membru al partidului naţional-ţărănesc, 
a fost exclus din partid, pentrucă a primit să 
facă parte din Cabinetul d-lui Iorga. Ministe- 
rul Internelor a fost girat de d. Nicolae Iorga, 
iar la Externe a fost numit d. D. Ghica, mi- 
nistru plenipotenţiar la Roma. 

Cu oarecare bunăvoință acest guvern îşi 
merita titlul de technicieni, întrucât la In- 
strucţie era savantul Iorga, la Justiţie un ma- 
gistrat, C. Hamangiu, fost consilier la Curtea 
de Casaţie, la Agricultură d. Ionescu-Siseşti, 
director general în acelaşi minister, la Sănă- 
tate d. doctor I. Cantacuzino, directorul insti- 
tutului de seruri şi vaccinuri, la Lucrări Pu- 
blice şi Comunicaţii inginerul Vâlcovici, pro- 
fesor universitar, la Externe un diplomat, 
deci numai oameni de specialitate şi cu repu- 
tație necontestată. 

Numai d. C. Argetoianu nu prea se vedea 
ce va face la Finanţe; dar pentrucă d-sa doria 
să aibă un rol important în guvern, a ţinut să 
fie la cel mai de seamă minister. 

Dacă acest guvern a fost pentru ţară o sur- 
priză, el a fost pentru partidele politice un a- 
devărat pericol (cum, era oare posibil să se 
guverneze fara fără concursul lor ?). Dacă 
experienţa va reuşi, asta ar însemna distruge- 

rea partidelor politice. Ce se vor face atunci 
atâţi partizani mai mari şi mai mărunți, din- 
tre cari foarte mulţi nu trăiau decât cu nă- 
dejdea de a ajunge partidul lor la putere și 
atunci ei să fie plasați în posturi rentabile, ori 
să poată face afaceri, să strângă bani albi pen- 
tru zilele negre ale opoziiţei? „Guvernul Iorga- 
Argetoianu trebuie să cadă cât mai curând, 
spre binele partidelor politice” acesta a fost 
consemnul. 

„Dar deocamdată, pentrucă Românul e gu- 
vernamental din tradiţie, n'ar fi rău să fa- 
cem un acord cu guvernul pentru alegeri, ca 
să obţinem ceva avantagii şi după aceea în 
parlament vom şti noi să aranjem lucrurile”. 

Aşa şi-au zis mulţi politiciani şi au decla- 
rat, că ei consideră guvernul Iorga ca un gu- 
vern provizoriu dar din spirit de condescen- 
denţă faţă de Suveran şi de patriotism, sunt 
dispuşi a-i da concursul lor în anumite condi- 
țiuni (un număr cât mai mare de mandate 
de senatori şi deputaţi). 

D. Iorga a făcut câte o vizită fiecărui şef 
de partid, exprimându-le părerile sale, iar 
celor pe care nu i-a găsit acasă le-a lăsat câte 
o scrisoare. Astfel s'au început demersurile 
pentru eventuala colaborare în alegeri. 

Toate partidele s'au arătat dispuse a încheia 
acordul cu guvernul, afară de naţional-țără- 
niști, care au pornit imediat ofensiva, în 
special în Ardeal. 

Faptul se explică prin antipatia d-lui Ma- 
niu pentru d. Argetoianu, antipatie care l-a 
făcut să declare mai înainte d-lui Titulescu, 
că parlamentul nu va putea lucra cu un gu- 
vern din care ar face parte d. Argetoianu, 
fapt ce a atras căderea ultimei combinaţii a 

ministrului dela Londra şi aducerea la cârmă 
a guvernului Iorga. 

Acest guvern avea însă nevoie de concursul 
parlamentului spre a vota unele legi, cu ca- 
racter financiar, în legătură cu împrmutul ex- 
tern. D. Iorga, idealist, spera să aibă concur- 
sul parlamentului naţional-ţărănist, cel puţin 
pentru aceste legi de interes obştesc; d. Arge- 
toianu, om practic, a tratat cu bancherii stră- 
ini obţinând o amânare, aşa că nu mai aveau 
nevoe de votarea — discutabilă — a legilor şi 
disolvarea parlamentului urma să aibă loc 
cât mai curând. Totuşi înainte de a proceda 
la disolvare, guvernul voia să aibă încheiat 
cortelul pentru alegeri și era logic să proce- 
deze astfel. 

Parlamentul existând, guvernul avea timp 
să trateze cu partidele, pe când după disolva- 
re, fiind obligat să facă alegerile în termen de 
o lună, urgenţa termenului ar fi dat drept 
partidelor să pună condițiuni mai grele. 

Dintre toate partidele politice, cel liberal 
oferia condițiuni mai avantajoase pentru gu- 
vern. Dat fiind că naţional-ţărăniștii declara- 
se războiu guvernului, acesta a căutat să-și a- 
sigure sprijinul celui de-al doilea partid ma- 
re din ţară. Pe lângă aceasta, d. Iorga voia 
să facă încercarea de a da ţării un parlament 
ideal, în care toate asociaţiile profesionale 
să-şi aibă reprezentanţi. Dacă ar reuşi, ar da 
o puternică lovitură pantidelor politice — pe 
care le acuza că prin egoismul lor au dus ţara 
în marginea prăpastiei — şi ar face şi un 
parlament cu care putea lucra mai În voe. 

De aceea d. Iorga a însărcinat pe d. subse- 
cretar de stat Munteanu-Râmnic, să ia con- 
tact cu conducătorii tuturor asociaţiilor profe- 
sionale, în vederea cartelării lor cu guvernul. 

D-sa i-a convocat la minister pe toţi — peste 
70 — şi după lungi discuţiuni s'a ajuns la un 
acord cu majoritatea reprezentanţilor asocia- 
țiilor profesionale. Deasemeni Liga Vlad- 
Ţepeş a dat sprijin guvernului, șeful ei d. Gr. 
Filipescu dând exemplu de rară modestie, 
căci deşi i sa oferit un minister, a preferat 
Prefectura Ilfov. 

După o serie de tratative cu partidele poli- 
tice, guvernul a încheiat cartel şi cu partidul 
liberal-ducist şi s'a prezentat în alegeri sub 
denumirea de guvern al „Uniunii Naţionale” 
întrucât scopul său era să lucreze cât mai in- 
tens la unificarea sufletească, aşa cum a a- 
rătat d. Iorga în programul său. 

Parlamentul a fost apoi disolvat și corpul 
electoral convocat pentru 1 Iunie 1931 la ale- 
gerile pentru Cameră şi în zilele următoare 
pentru Senat. 

Inainte de alegeri, d. Iorga a pornit în tur- 
neu de propagandă în toată ţara, vorbind neo- 
bosit în favoarea guvernului şi cerând îna- 
inte de toate ca lupta electorală să fie civili- 
zată; promițând că din partea sa va face tot 
posibilul pentru a menține alegerile libere. A 
sfătuit pe cetăţeni să se abţină dela violențe, 
iar în cazul când ele ar veni din partea ad- 
ministrației, să i se aducă la cunoștiinţă și va 
lua imediat măsuri. 

Ce e drept guvernul său a făcut alegeri des- 
tul de liniștite şi numai datorită vrăjmășiilor 
locale s'au întâmplat în câteva locuri inciden- 
te sângeroase, însă mai înainte de alegeri, nu 
în ziua când ele s'au efectuat. Pentrucă nici 
nu putea să fie stârpit aşa deodată obiceiul 
nenorocit pe care-l au micii clienţi politici, de 
a profita de lupta electorală spre a se răzbu- 
na pe dușmanii lor. Sunt dușmănii grele pen- 

tru o brazdă de pământ, sau pentrucă odată 
unul a bătut pe celălalt la cârciumă ori la 
nuntă, duşmănii ce nu au nici o legătură cu 
politica; dar când vin alegerile, unul din ei își 
asociază doi-trei prieteni caută ceartă dușma- 
nului, cearta  degenerază în bătaie și sfâr- 
şeşte adesea la spital ori la morgă. Se fac cer- 
cetări şi ziarele opoziţiei arată crima ca o ne- 
legiuire a guvernului abuziv, iar presa guver- 
namentală înregistrează „o nouă victimă a 
bandelor opoziţioniste”. 

Avocaţii partidului se oferă să apere pe a- 
gresor şi rudele victimei se adresează și ele 
partidului din care făcea el parte, ori numai 
se pretindea şi astfel crima capătă caracter 
politic. 4 

Mai este un motiv, pentru care această epo- 
că e aleasă de cetăţeni spre a-și regula micile 
lor diferemde: în judecata lor simplă, ei cred 
că bătăile comise cu ocazia alegerilor sunt 
toate judecate de Curtea cu Juri — şi se ştie 
cum judecă juraţii în asemenea materie. 

Totuşi au fost destul de rare cazurile de a- 
gresiune în alegerile din Iunie 1931. 

Guvernul Iorga, ca să arate că nu face po- 
litică militantă, ci este un guvern de gospo- 
dari, a căutat să menţină pe unii prefecţi na- 
țional-țărăniștii (a menţinut în Ardeal şi 
Banat) şi i-a ales pe cei noi, mai mult după 
calităţile gospodăreşti, decât după arta de a 
face alegeri, în care să reuşească cât mai pu- 
tini opozanți. 

Au fost alegeri liniştite şi totuşi guvernul a 
reuşit, fără ingerinţe, să obţină majoritatea, 
incontestabil datorită şi felului cum șştiuse să 
facă cartelul electoral, cât şi tendinței po- 
pulare de „a-i încerca şi pe aceştia”. Căci în 
afară de membrii statornici ai partidelor, e- 

xistă marea massă a alegătorilor neînregi- 
mentaţi şi aceștia prin felul cum votează for- 
mează majorităţile. Ori massa aceasta flo- 
tantă era plictisită de partidele politice şi 
voia să încerce acum guvernul de technicieni, 
în nădejdea că ei vor face mai mult bine 
țării. Voturile acestea flotante, unite cu ale 
partidului liberal-ducist, care mai ales în ve- 
chiul regat are cadre puternice, a dat guver- 
nului majoritatea. 

E drept că, fără sprijinul unui partid ma- 
re, el ar fi căzut în alegeri; însă din cartel au 
câștigat indirect şi liberalii-duciști, cari au ob- 
ținut 80 mandate în Cameră, dar ei erau ne- 
mulțumiți, pentrucă guvernul, la alcătuirea 
listelor de candidați, avusese grija să-și re- 
zerve capul listei, uneori și locul 3 şi 4, dând 
liberalilor prea puţin în raport cu aportul lor. 

Rezultatul alegerilor pentru Cameră din Iu- 
nie 1931 a fost: 


— Totalul voturilor exprimate 2.927.112 
repartizate pe grupări astfel: 


1. Gruparea uniunea naţională a 

obținut .. aaas ... , . 1.389,901 - 47.49% 
2. Partidul naţional-ţărănese . . . 438.,747—14.99% 
3. național - liberal (a 

Brătianu) mi, ge die it, dau da iat „  173.586— 5.93% 
4. Partidul poporului . 141,141— 4.82% 
5. » țărănese dr. N. Lupu .  100.682— 3.44% 
6. Liga apărării naționale creştine 

(A. C. Cuza) i . 113.863— 3.89% 
7. Partidul țărănist democrat car- 

telat cu liga contra cametei . .  80,57U— 275% 
8. Partidul social democrat . . , . 94.957 3,25% 
9, Fi maghiar . . .» . . . 139003— 4.75% 
10. j evreesc ... .. . . o 64,193— 2,19% 
11. Blocul muncitoresc .. «e 73.716— 2.02% 


12. Gruparea Corneliu Zelea Codreanu  30.782— 1.05% 
Conform art. 93 al. 2 combinat cu art 91 al. 

2, prima electorală acordată grupării care a 
obţinut peste 40% din totalul voturilor (Uni- 
unea Naţională) a fost de 193 mandate. 


S'au repartizat mandatele pe partide astfel: 


1. Uniunea naţională 193+96 .. , . . 289 mandate 
2. Partidul naţional-ţărănese. . . . . . 30 ñ 
3. y liberal Gh. Brătianu .. . . 12 ý 
4 ip poporului ......... 10 și 
5. maghiar , . sasas noo’ 10 j 
6. Liga A. N. GQ... saww sss B » 
7. Partidul țărănesc dr. N. Lupu at dea 3 
8. j social demoaat . . 6 i 
9. D țărănist democrat unit cu ji- 

ga contra eametei . ....,... 6 > 
10. Blocul muncitoresc țărănesc, .... 5 i 
11. Partidul evreese .., a.s.a’ 4 


Total 387 mandate 


Cartelul guvernamental luând peste 40% 
prima s'a repartizat între grupele ce-l formau 
şi astfel au luat şi liberalii-duciști 80 manda- 
te, în timp ce nici un alt partid nu a reușit 
să obțină peste 30 mandate. Pe baza acestui 
raport, duciştii au pretins că sunt cel mai pu- 
ternic partid din ţară. Rezultatul le dădea cu- 
rajul de a cere singuri puterea şi de aceea au 
pornit curând să facă o opoziţie din ce în ce 
mai puternică guvernului. Acesta însă s'a 
menținut mai bine de un an, numai graţie 
faptului că, binecuvântata primă dată de le- 
gea electorală le asigurase o majoritate im- 
pozantă în parlament, chiar fără liberalii-du- 
cişti; iar deputaţii guvernamentali, cei mai 
mulţi oameni noi în această nesperată situa- 
ţie, ştiau că, dacă va cădea guvernul, ei nu 
vor mai avea niciodată posibilitatea să obţină 
un nou mandat şi astfel nu se gândeau să fa- 
că dificultăţi băncii ministeriale. 

Guvernarea Ilorga-Argefoianu 


Precum am văzut, guvernul a obţinut o ma- 
joritate impunătoare ca număr şi lipsită de 
individualităţi, aşa că o putea conduce cu u- 
şurință, fără să aibă nevoe a cere dela înce- 
put demisia în alb a fiecărui deputat ori sena- 
tor 1). De altfel nu era nici prima, nici ulti 
ma majoritate, supusă la ordinele băncii mi- 
nisteriale; pentrucă, la noi în ţară, parlamen- 
tul este încă o instituţie tânără și cei care-l 
compun, fie că nu-și dau seama de importanța 
rosturile lor, fie că interesele personale sau de 
partid (deci indirect personale) le înnăbușe 
orice încercare de răsvrătire în faţa oricărui 
act ilegal al guvernului. Incă nu sa văzut în 
ţara noastră un parlament, care să dea vot de 
blam guvernului, chiar când au fost în discu- 
ție afaceri foarte scandaloase. 

Deci în privința parlamentului guvernul nu 
avea la început nici o grijă, ştia că maşina 
de înregistrat legi funcționează la comandă. 
Dintre grupurile care alcătuise cartelul elec- 
toral, liberalii-ducişti își reluase libertatea de 


1) Sistemul de a cere demisia în alb candidatului, 
în ajunul alegerilor, spre a fi sigur că nu va face di- 
ir a guvernului; fusese inaugurat de d. Maniu în 

928. 

acţiune, dar celelalte şi în special Liga „Vlad 
Ţepeş” de sub conducerea d-lui Grigore Fili- 
pescu, care avea un număr însemnat de parti- 
zani în parlament, dădea tot concursul guver- 
nului. Se părea că „technicienii” vor rezista 
cei patru ani reglementari şi partidele politi- 
ce se vedeau serios amenințate în existenţa 
lor, căci perspectiva unei opoziții lungi le-ar 
fi slăbit mult cadrele; cei mai mulţi ar fi cău- 
tat să-şi aranjeze o situaţie la  guvernamen- 
tali, unde se simţia atâta nevoie de oameni, 
dat fiindcă cei cari compuneau guvernul nu 
aveau partide organizate, cu ai căror mem- 
bri să poată conduce organele de legătură. 

La început aceste organe — prefecturi, pri- 
mării, consiliile respective, etc. — au fost în- 
credințate în mare parte liberalilor-duciști, în 
baza cartelului. Dar când aceştia au declarat 
războiu guvernului au dispus ca toţi membrii 
liberali să demisioneze din posturile oficiale 
ce deţineau. E drept că, la această somaţie 
pau răspuns toţi liberalii şi că mulţi dintre ei 
s'au declarat partizani ai d-lor Argetoianu sau 
Iorga şi au rămas mai departe, preferând 
posturile bine retribuite, în loc să urmeze par- 
tidul într'o opoziţie al cărei sfârşit nu-l ve- 
deau apropiat. Toate amenințările d-lui Du- 
ca, că va exclude din partid pe cei ce ar con- 
tinua să conlucreze cu guvernul, nu au avut 
decât un slab efect. Puterea de atracţiune a 
bugetului din care se înfruptau era maj tare. 

Aşa că liberalii-duciști au trebuit să facă în 
cele din urmă excluderi de formă, ca să nu se 
piardă disciplina, dar în particular au asigu- 
rat pe cei excluși că sunt gata să-i repri- 
mească. 

De altfel, nici nu voiau să se pună prea 
rău cu d, Argetoianu — care, la rându-i, îi 

menaja cât putea şi în care vedeau o punte 
de legătură între partidul lor și Suveran. . 

Intr'adevăr ministrul de Finanţe se bucura 
de multă consideraţie fiind socotit ca un om 
foarte capabil şi energic, două calităţi nece- 
sare omului de stat, însă, din nenorocire, d-sa 
dădea numai impresia că le are pe amân- 
două, în realitate era numai energic. Profi- 
tâad de faptul că idealistul profesor Iorga îi 
lăsă mână liberă, d. Argetoianu a căutat cu 
încetul să ia conducerea în fapt a guvernului 
şi a reușit. A înlăturat întâiu pe incomodul 
concurent Manoilescu, ministrul Industriei, 
care, ştiind că nu e bine să se războiască cu 
marcle financiar, preferase să treacă ca gu- 
vernator al Băncii Naţionale, de unde însă fu- 
sese apoi înlocuit, când se opusese proiectu- 
lui de lege a conversiunei pregătit de vistier- 
nic. Aşa că acum d. Argetoianu era factotum 
în guvern. 

D. Iorga, se retrăsese la Instrucţiune, lă- 
sând guvernul la dispoziţia vicepreşedintelui 
său, Acesta, din ce în ce mai convins că e un 
om mare, nu mai ştia cum să-și împartă bo- 
gata activitate între ministerele de Finanţe, 
Interne şi cele pe care le gira, când colegii 
plecau în străinătate. In ţară era linişte, par- 
lamentul redeschis în toamnă continue să în- 
registreze legile, fără vreun atac serios al o- 
poziţiei; totul părea că merge bine. 

Dacă din partea parlamentului guvernul 
era deocamdată asigurat el avea însă mari 
piedici de învins. Era în primul rând situaţia 
creditului intern, adânc sdruncinat de impo- 
sibilitatea în care se aflau unii debitori agri- 
coli de a-și onora angajamentele, din cauza 
crizei agricole. Deşi anul 1930 fusese un an 
bun, recoltele erau îmbelșugate (50-70 băni- 

cioare la pogon) agricultorii nu erau mulţu- 
miţi, pentru că preţul grâului scăzuse dela 
80.000 lei vagonul la 35-40.000 lei, așa încât. 
ei nu puteau realiza beneficii suficiente ca să 
poată achita dobânzile exorbitante (30 şi 
40%) ce aveau de plătit. 

Guvernele trecute au făcut mare greşală că 
n'au luat măsuri contra cametei, care caută 
să speculeze tot mai mult nevoile debitorilor, 
luând dobânzi aşa de mari, încât era imposi- 
bil să le poaiă plăti şi astfel dobânzile se acu- 
mulau an cu an aducând la ruină pe debitori. 
Agriculto:ii au avut nenorocul săvfie înainte 
o serie de ani răi în care nu-şi puteau scoate 
nici cheltuelile iar în 1930, când au avut o re- 
coltă îmbelșugată, li sa dat o nouă lovitură ; 
sovietele rusești în lupta lor contra statelor 
burgheze au pornit așa numitul „dumping”. 

Ce cra dumping-ul ? Era operaţiunea înce- 
pută din 1929 şi prin care sovietele ruseşti 
căutau să distrugă industriile şi comerțul ţă- 
rilor burgheze, silindu-le să-și desfacă pro- 
dusele la prețuri derizorii, sub prețul, de cost 
uneori, așa încât să suporte pierderi mari şi 
să dca faliment. | 

Sovictele au organizat cu multă chibzuinţă 
dumping-ul, în mod special pentru fiecare ţa- 
ră. Astfel, în Germania căutau să lovească a- 
numite industrii prospere, în România voiau 
să distrugă agricultura, întrun cuvânt loviau 
în factorul cel mai important de „producţie, 
spre a provoca mizerie, ştiind că mzeria e cel 
mai bun agent al dezordinei şi sperând ca a- 
poi să poată profita de dezordinea internă, 
spre a introna bolșevismul. 

In realizarea acestui plan procedau astfel : 
cumpărau pe credit o mare cantitate din mar- 
fa al cărui preţ voiau să-l scoboare, de exem- 

plu cereale, oferind cât li se cerea şi ridicând 
chiar preţul; apoi imediat după recoltă, a- 
tunci când se formează preţurile, vindeau în 
aceeaș ţară cereale la un preţ extraordinar de 
scăzut şi în mari cantități, provocând scăde- 
rea generală și un desechilibru între cereale 
şi celelalte produse şi mărfuri şi astfel ruinau 
pe agricultori, cari faţă. de oferta mare erau 
siliţi să-și vândă produsele la preţuri mici. 

Se va zice că din această operaţiune sovie- 
tele pierdeau. Ei bine, nu pierdeau ci câştigau, 
pentrucă ei luau marfa pe credit şi o vindeau 
pe bani gata, iar datoriile lor nu le mai plă- 
teau sau ofereau o cotă foarte mică şi credi- 
torii erau siliți să primească spre a nu pierde 
totul. 

A fost una dintre cele mai vaste escrocherii 
— cea mai mare după escrocheria inflaţiei 
germane +). Când şi-au dat seama statele ca- 
pitaliste de intenţia bolșevicilor, era prea târ- 
ziu. 

Țara noastră a fost şi ea ţinta atacurilor 
dumping-ului rusesc, care a făcut să scadă 


1) Se ştie că, după țăsboiul mondial, marca ger- 
mană începuse să scadă. Insă cum Germania era um 
mare stat industrial, lumea credea că se va reface 
curând şi mulţi străini cumpărau mărci germane, în 
speranaţ că ele se vor urca şi ei vor câştiga diferenţa. 

Germania a speculat această încredere şi făcând 
întâiu o inflaţie deghizată a pus pe piața mondială 
miliarde de mărci, în schimbul cărora ea a luat va- 
lută forte — dolari, lire sterline, franci, etc. Apoi a 
deslănţuit inflația în aşa măsură, în cât o pâine, de 
exemplu, costa zeci de milioane de mărci şi a făcut 
restabilizarea la acest curs, păgubind pe deţinătorii 
străini, cari cumpărase mărcile la un curs foarte ri- 
dicat. 

A fost cea mai vastă escrocherie întrucât a făcut 
victime aproape în toate ţările din lume, ruinând pe 
cei care aveau încredere în cinstea şi capacitatea 
germană şi învestise averi în mărcile nemțeşti. 

preţul cerealelor aproape la jumătate. Din a- 
ceastă cauză agricultorii români nu puteau 
să-şi achite datoriile şi chiar Suveranul a in- 
tervenit în favoarea lor, cerând guvernului 
Mironescu să ia măsuri de ajutorare. Am vă- 
zut că guvernul Mironescu  întocmise o lege 
pentru conversiunea datoriilor agricole, dar 
nu a putut-o vota. Sarcina rămase deci guver- 
nului Iorga şi d. Argetoianu, ca ministru de 
finanţe, se declară specialist şi în această ma- 
terie şi luă asupră-și alcătuirea legii conver- 
siunii datoriilor agricole. 

Fostul prim-ministru Gh. Mironescu, întoc- 
mise împreună cu d. Manoilescu un proiect 
de lege a conversiunii; dar d. Argetoianu a 
voit să fie original şi a instituit din nou alte 
comisiuni, care să elaboreze un nou proiect 
în acest sens. Ajutat şi de d. Al. Radian, sub- 
secretar la Agricultură şi Domenii, a reuşit 
după multe discuţiuni să facă un proiect de 
lege, în care avea grija să pună oarecari pie- 
dici, celor ce prin fraudă ar încerca să bene- 
ficieze de avantagiile legii. 

In proiectul acesta se îngrijia ca ajutându- 
se agricultorii să nu se distrugă creditul ţării; 
dar debitorii se obişnuise cu ideea că nu vor 
mai plăti nimic — voiau să li se şteargă pur 
şi simplu datoriile ori să achite aproape ni- 
mic — şi au pornit o vie propagandă contra 
proiectului, acuzând pe autor că ţine cu ban- 
cherii. 

Până să ajungă proiectul în discuţia parla- 
mentului, comisiunea care-l alcătuise începuse 
să cedeze tot mai mult teren influenței debito- 
rilor, iar când a ajuns în discuţia Camerei a 
fost un adevărat scandal. 

Marii proprietari puneau toate influenţele în 
joc şi amendamentele  plouau, aşa că discu- 

ţia ameninţa să dureze ani de zile. Culoarele 
Camerei erau pline de debitori și samsari, 
cari mergeau cu îndrăzneala până acolo, că 
intrau şi în incintă şi împiedicau cu vociferări 
argumentele deputaţilor adversari legii. 

Din această cauză, biroul Camerei a fost ne- 
voit să revizuiască permisele de intrare şi a 
dispus legarea ușilor ce dau în incintă, lăsând 
numai două uși libere, spre a se putea con- 
trola să nu mai intre în incintă străinii. 

Intr'o atmosferă foarte agitată se continua 
discuţia legii şi d. Argetoianu, tot mai nervos, 
nu ştia cum s'o termine. 

In cele din urmă vechea sa dorinţă, de a 
creea un partid al său, l-a făcut să treacă în 
extremă. Crezând că va câștiga simpatia de- 
bitorilor, a căutat să facă o lege de care să 
profite cât mai mulţi, fără a se gândi că astfel 
distruge creditul ţării. 

Zadarnic s'au opus deputaţii Ligii Vlad Ţe- 
peş și au ameninţat că nu vor vota legea, mer- 
gând în cele din urmă până la ruperea legă- 
turilor cu guvernul. 

De  astădată guvernul a avut concursul 
partidelor de opoziţie, care, încântate că scapă 
de povara legiferării unei chestiuni atât de 
delicate, au făcut declaraţii stereotipe că 
„„din patriotism vor vota legea, dar nu-şi asu- 
mă răspunderea pentru urmările ei”. Ciu- 
date declaraţii, posibile numai în ţara româ- 
nească; în orice altă ţară, partidul care ar fi 
declarat astfel era şters din viaţa politică, pen- 
trucă acolo opinia publică nu se lasă batjoco- 
rită; şi cum poate fi mai mare batjocură de- 
cât aceasta: partide politice, care votează o 
lege contrar convingerilor lor şi ştiind bine că 
legea nu va fi de folos ţării, ci dimpotrivă? 

Aceasta însemnează în limbaj curent „la- 

şitate”; căci înțeleg să votezi, contra convin- 
gerilor tale politice, când este în joc intere- 
sul obştesc şi se iau măsuri bune pentru ţară. 
E frumos şi e normal; dar când ştii că o lege 
va aduce rău ţării, să declari acest lucru și 
totuşi să o votezi, aceasta e foarte ciudat. 

Cine i-a forţat să voteze? Nimeni, decât in- 
teresul de partid. Au lăsat guvernul să facă o 
lege a conversiunii, cât ar fi de rea, numai ca 
să aibă nou pretext de a-i face opoziţie pe a- 
ceastă temă şi a cere răsturnarea lui, ca in- 
capabil de a guverna. 

Când d. Argetoianu şi-a dat seama, era 
prea târziu, nu mai putea da înapoi. Atunci 
a crezut că repară lucrurile şi pentrucă prin 
avantagiile de plată acordate debitorilor agri- 
coli lovise în tot comerţul şi industria care e- 
rau în legătură, — comercianții și micii indus- 
triaşi ce aveau debitori agricoli nemai pu- 
tându-și încasa creanţele erau ameninţaţi ei 
de faliment — a făcut legi spre a veni şi în 
ajutorul acestora, a făcut legea lichidării ju- 
diciare. 

Toate aceste legi loviau însă în creditul ţă- 
rii; deşi uşurau situația momentană a debito- 
lui, însă nu-l ajutau nici pe el complect să 
scape din impas, iar pe creditori îi distrugea 
pur şi simplu. 

Ori în timpurile de astăzi o ţară nu poate 
trăi fără credit. Comerţul și industria se su- 
focă dacă li se taie creditul, care este pentru 
ele, ceeace sângele este pentru corpul ome- 
nesc, face să circule bogăţiile aducând pros- 
peritate. De aceasta s'a convins cam târziu 
marele financiar, care credea că e deajuns să 
ai voinţă şi pumn de fier, să ordoni şi lucru- 
rile vor merge bine. 

Comerţul şi industria au început să stag- 

neze, deci și veniturile statului să se micşo- 
reze şi astfel nu a mai putut face faţă nici ce- 
lei mai legitime nevoi, plata salariaţilor săi. 

Şa recurs la sistemul — comod pentru mi- 
nistrul de finanţe, dar nenorocit ca efecte 
pentru funcţionari şi pentru bunul mers al or- 
ganismului social — de a se scădea iar sa- 
lariile, deja insuficiente. Funcţionarii mavu 
avut încotro şi au primit o nouă amputare. Ce 
puteau face? 

Câna profesorii universitari s'au dus la ma- 
rele financiar să se plângă, că li se dau le- 
furi de mizerie, se zice că el i-a luat de sus, 
spunându-le să fie mulţumiţi că au ce mânca 
şi nu sunt siliți să facă ce fac colegii lor din 
Germania. In cele din urmă, chiar aşa re- 
duse, salariile se achitau cu foarte mari în- 
târzieri, din cauză că încasările statului mer- 
geau foarte slab, iar gospodăria lăsa mult de 
dorit. 

Expertul financiar Charles Rist, făcând con- 
trolul asupra finanţelor publice a constatat 
lucruri care l-au îngrijit şi a întocmit un do- 
cumentat raport, care constituia cel mai as- 
pru rechizitor atât la adresa guvernelor tre- 
cute, cât mai ales la adresa guvernului Iorga, 
condus în fapt de d. Argetoianu. 

In acest raport, d. Rist, după ce-și exprimă 
surprinderea că, deşi echilibrat în 1929, buge- 
tul statului numai după 3 ani ajunge la un 
deficit de 10 miliarde, analizează cauzele care 
au dus la această situaţie. 

Greșala capitală a fost 'că ministerele au 
angajat în fiecare an cheltueli cu mult mai 
mari decât veniturile şi deaceea d-sa a preco- 
nizat bugete lunare, cu control sever, ca să 
nu se cheltuiască mai mult decât încasările. 
La această greșală se mai adaogă modul de- 

fectuos al întocmirii bugetelor, care se făceau 
contând pe încasări superioare celor reale și 
astfel desechilibrul urma în mod sigur. 

Dar şi aşa întocmite, cu încasări supraeva- 
luate, bugetele se modificau în cursul anului, 
trecându-se în plus diverse cheltueli mai mult 
-ori mai puţin necesare şi cum acește cheltueli 
nu aveau acoperire în buget, se dispunea să 
se ia fonduri dela alte capitole bugetare, lä- 
sându-le în suferinţă şi încărcând bugetul a- 
nului viitor. 

La aceste greşeli ale guvernelor s'au: adăo- 
gat efectele crizei mondiale bancară și de cre- 
dit, care în România a avut o durată mai 
lungă şi a fost agravată prin intervenţia ne- 
dibace a guvernului actual, care crezând că o 
va remedia a votat două legi: legea conver- 
siunii datoriilor agricole şi legea lichidării ju- 
diciare, legi care au lovit şi mai grav creditul 
prin măsurile ce cuprind. 

Argumentarea d-lui Rist asupra acestor 
două legi merită a fi citată: 

„Intrucât priveşte pe cea dintâiu, se pare 
cert că anumite ajustări ale dobânzilor dato- 
riilor agricole, puteau şi trebuiau făcute. Dar 
trebuie evitată orice intervenţie directă a sta- 
tului în contracte şi orice sdruncinare supli- 
mentară a solidităţii băncilor. Suprimând 50 
la sută din datoriile agricole şi făcând ram- 
bursabil în 30 ani cu o dobândă de 4 la sută, 
restul capitalului, au fost imobilizate dintr’o- 
dată toate băncile provinciale, care împru- 
mută în special agricultorii. Se ohiectează că 
multe dintre ele erau dinainte imobilizate. Era 
o rațiune în plus să nu se legalizeze această 
situaţie în care ele existau şi să nu se extindă 
la alte bănci. 

Sa făcut astfel imposibilă rambursarea de- 

pozitelor lor și ca o consecinţă indirectă toate 
sumele lăsate de ele în rezervă de către însuşi 
agricultorii au devenit indisponibile. In acest 
fel a fost adusă o gravă atingere creditului in- 
tern și a fost iscată o nouă tendinţă spre re- 
tragerea depozitelor. 

In acelaș timp acţiunea arbitrară a Statu- 
lui, fixând el însuși sumele, pe care deacum 
înainte le vor vărsa debitorii și modificând 
astfel dintr'un condeiu — chiar pentru pre- 
tul vânzărilor recent încheiate — convențiu- 
nile private, a creiat un sentiment de lipsă de 
securitate juridică, care paralizează iniția- 
tivele. 

Legea conversiunei n'a ezitat să aducă pre- 
judicii statutelor Băncii Naţionale însăşi — 
fără să se preocupe de programul stabilizării 
din 1929 — şi făcându-se că uită că noul sta- 
tut al băncii a fost, prin garanţiile monetare 
pe care le oferia şi independenţa pe care o 
asigura Băncii, una din condiţiile subscrierii 
împrumutului dn 1929 şi acelui din 1931. 

Statul a recunoscut el însuşi prejudiciile 
pe care le aducea, prin această legislaţie, unor 
interese legitime luând asupra sa compensarea 
unei părţi însemnate a pierderilor încercate și 
anunțând o lege de finanţare destinată să re- 
dea încredere creditorilor. 

Insă cum, cu un buget greu deficitar, cu 
arierate de trezorerie de aproximativ 8 mi- 
liarde şi cu un deficit al căilor ferate de aproa- 
pe 2 miliarde, cum poate Statul să considere 
posibil să se facă debitor de noui sume, care 
ar fi să se cifreze la mai multe miliarde și a 
căror achitare, fie azi, fie mai târziu, este evi- 
dent imposibilă? 

Astfel rezultatele nouei legi, dacă ea trebue 
să fie aplicată integral, par să fie mai ales o 

gravă inflaţie de credit. Articolul 38 prevede 
de fapt mobilizarea -datoriilor prin crearea de 
„titluri” ipotecare la purtător, remise credito- 
rilor de Casa de amortizare și care vor putea 
fireşte servi drept bază unor avansuri. 

Pe dealtăparte (articolul 27) anuităţile ră- 
mânând de plătit de către debitorii agricoli 
creditorilor lor și extinzându-se pe 30 de ani, 
vor putea lua legal forma de poliţă pe 3 luni 
reînoibilă şi reescontabilă, pe care legea însăși 
le numeşte „trate de circulaţie”. Băncile şi în- 
deosebi Banca Naţională fi vor ele induse să 
le pună în portofoliu? Aceasta pare puţin 
probabil, dat fiind mai ales, că măsura de 
execuţie împotriva debitorilor în  restanţă 
pentru plata anuităţilor poate fi întârziată 
mai mulţi ani. Dar dacă ele ar avea slăbiciu- 
nea să esconteze asemenea trate ca să vină în 
ajutorul creditorilor; nu ar fi nici mai mult 
nici mai puţin, decât începutul unei primej- 
dioase inflaţii, care ar face imposibilă menţi- 
nerea stabilizării monetare”, 

Guvernul Iorga-Argetoianu a ezitat să pu- 
blice raportul Rist, dar în urma campaniei sus- 
ținută de toate partidele prin întreaga presă, 
l-a publicat, abia la 2 Iunie 1932. Opinia pu- 
blică, astădată s'a alarmat, mai ales că erau 
constatări ale unui om şi priceput în materie 
și neutru, deci obiectiv, 

Partidele politice au socotit că a sunat cea- 
sul ofensivei şi au început toate o serie de în- 
truniri publice în întreaga ţară, cerând înlă- 
turarea guvernului de technicieni, care se do- 
vedise așa de puţin capabil. Pe lângă întruni- 
rile politice, care cereau schimbarea guver- 
nului, a mai fost şi un congres impunător al 
corpului didactic, la care cei peste 5000 de 
participanţi au arătat, că ţara merge la pieire 

din cauza nepriceperii guvernanţilor; că în 
timp ce micii slujbași nu şi-au primit salariile 
de luni de zile şi mor de foame cu familiile, 
căci nu le mai dă nimeni pe credit, banii sta- 
tului se risipesc în cheltueli inutile, iar mi- 
nistrul de finanţe, la cererile lor disperate, 
răspunde: „cui nu-i place, n'are decât să plece 
din slujbă”. Unii dintre oratori au ameninţat 
cu revoluţia. 

Spiritele erau agitate în întreaga ţară din 
cauză că toţi slujbaşii Statului, neplătiţi de 
luni de zile, abia mai puteau duce traiul zilnic. 

S'au plâns Suveranului trimițând diverse 
delegaţiuni. Când Regele a aflat această stare 
de lucruri, când a văzut că nici armatei nui 
sau achitat soldele de multă vreme şi nemul- 
ţumirea e generală, a convocat un consiliu de 
miniştri pentru ziua de 31 Maiu 1932. 

In acest consiliu Suveranul a arătat că 
ţara trece printr'o grea criză şi în special pro- 
blema plăţii salariilor funcţionarilor publici, 
trebue să se rezolve imediat, ea interesând în- 
săși mersul Statului. A cerut să I se arate ce 
soluţie are guvernul. D-nii Iorga şi Argeto- 
ianu au propus o serie de măsuri, urmând ca 
o comisiune să studieze aplicarea lor. Soluţia 
era deci îndepărtată, Suveranul nu era mul- 
tumit și a rugat ca peste 8 zile, la viitorul 
consiliu, să se aducă soluţia practică şi exe- 
cutabilă imediat. 

Consiliul s'a terminat şi miniștrii au plecat, 
rămânând numai d. Iorga, care văzând că Re- 
gele nu e satisfăcut, voia să se convingă dacă 
îi mai acordă încrederea şi a întrebat ce va 
face Majestatea Sa după cele 8 zile acordate 
ca termen. Regele a spus că va vedea şi atunci 
d. Iorga a scris imediat demisia, care a şi fost 

primită şi Suveranul a telegrafiat d-lui Titu- 
lescu să vină în ţară. 

In demisia sa, d. Iorga recunoaşte că situa- 
ţia e aşa de gravă, încât numai un guvern 
care sar sprijini pe un partid puternic, ar 
putea învinge dificultăţile. Iată deci cum se 
sfârşeşte experienţa guvernului de techni- 
cieni. Cel care declarase că partidele nu fac 
decât rău ţării, era silit după un an de gu- 
vernare, să recunoască necesitatea partidelor 
în viaţa politică. 

Partidele politice sunt agentul de legătură 
între guvern şi ţară, ele sunt instrumentul prin 
care guvernul poate lua cunoştiință de ne- 
voile și dorinţele ţării și poate astfel să ia mă- 
surile necesare. Un guvern lipsit de sprijinul 
partidelor politice, fatal merge la dictatură și 
dictatura provoacă reacţiunea. 

Rolul partidelor politice într'un stat consti- 
tuţional este tocmai să evite aceste situaţiuni 
extreme și să dea posibilitate factorului con- 
stituţional de a cunoaşte voinţa ţării prin re- 
prezentanţii ei. Aceşti reprezentanţi spre a pu- 
tea lucra, trebue să fie constituiți în grupe 
în partide, pentrucă izolaţi nu ar putea duce 
la bun sfârșit opera grea a guvernării unui 
stat, cum foarte bine spune Take Ionescu. !) 


1) R. Seişanu „Take Ionescu” pag. 76. 

Câteva cuvinte despre criza bancară 


Imediat după 1918, comerţul şi industria, o- 
prite în loc în timpul conflagrației, şi-au re- 
luat locul în viaţa socială și au căutat să re- 
câştige timpul pierdut printr'o accelerare a 
ritmului activităţii, 

Refacerea economică cerea sforţări dublate 
şi în toate ramurile au intrat pe lângă elemen- 
tele pricepute și de specialitate și mulţi ne- 
chemaţi, atraşi numai de posibilitatea unui 
câştig mai mare şi mai uşor. Mici lucrători au 
părăsit atelierele unde-şi câștigau existenţa 
prin munca zilnică şi sau apucat de comerţ; 
alţii, ajutaţi de noroc ori şiretenie, s'au trezit 
milionari speculând suferinţele semenilor în 
timpul  răsboiului — odioşii îmbogăţiţi de 
răsboi — apoi neștiind ce să mai facă cu banii 
câştigaţi aşa ușor, i-au băgat în întreprinderi 
în cari nu se pricepeau, ori în comerțul de 
bancă, aşa de rentabil fără sforţări cerebrale. 

Lucrurile s'au petrecut cam la fel în toate 
ţările și au avut apoi acelaș efect: o sgudui- 
toate criză economică, ale cărei efecte se re- 
simt de câţiva ani şi nu se știe când vor înceta. 

In setea de câştig, fiecare a căutat să îmbră- 
ţişeze, nu ocupaţia pentru care avea pregătiri 
ori aptitudini înăscute, ci pe cea mai renta- 

bilă. De capital nu se îngrijia, se găsiau bani 
destui în bănci şi se obțineau cu o uşurinţă 
condamnabilă. 

Intrucât afacerile prosperau şi debitorii 
plătiau procente mari, comerţul bancar a în- 
ceput să ia un mare avânt şi s'au înfiinţat nu- 
meroase bănci, aşa încât la tot pasul te loviai 
de o bancă. răsărită proaspăt ca din pământ. 
Nu exista nici un control. Oricine doria putea 
să întemeieze o bancă, cu un capital inițial de 
multe ori existent numai pe hârtie. Aveau gri- 
jă cetăţenii să vină cu micile lor economii şi 
să formeze 'capital băncii. S'au văzut astfel 
bănci — din nenorocire aceasta sa observat 
prea târziu — cari constituiau pure excroche- 
rii, nu aveau nici un fel de garanţie mate- 
rială la înfiinţare. 

Cetăţeanul însă nu se interesa de asta, ci 
întreba numai ce procent i se dă la banii ce-i 
va depune. Dacă i se oferia procent mare, de- 
punea suma, fără a se gândi că va pierde ca- 
pitalul de dragul procentelor. 

Oferind depunătorilor procente mari, băn- 
cile căutau la rândul lor să plaseze banii cu 
profit, cum este şi natural; dar în goana după 
procente mari plasau la rândul lor banii, fără 
a cântări solvabilitatea debitorilor şi astfel ris- 
cau capitalul. 

Aceasta se petrecea cu cele mai multe bănci 
nou înființate și curentul astfel format a an- 
trenat și băncile serioase, cari nu ar fi putut 
altfel să reziste concurenţei şi au trebuit să 
ofere şi ele depunătorilor lor procente mari, 
ca să nu li se retragă depunerile și să se'n- 
drepte spre băncile cari ofereau mai mult. 

Insă mărirea procentelor aduce, fatal, sdro- 
birea debitorului și imposibilitatea de a se re- 

cupera capitalul, în cazul când debitorul: nu 
este destul de solvabil. 

Nu acesta este însă rostul băncilor. Băncile 
au un rol bine determinat în economia mo- 
dernă, sunt pentru societatea modernă, ceeace 
sângele este pentru corpul omenesc, fac să 
circule hrana, bogăţiile. Când comerţul bancar 
nu este înfloritor, starea economică a unei 
țări se resimte, e un fel de anemie în toate o- 
perațiunile în legătură cu producţia şi consu- 
mafia bunurilor. Când, dimpotrivă, comerțul 
bancar ia proporţii prea mari — cum a fost 
între anii 1922—28 — circulaţia nu e normală 
şi organismul social e bolnav şi trebue operat 
cu multă îndemânare dar urgent, spre a se 
evita congestia,. 

In special în anii 1925—1927 comerţul ban- 
car trebuia să fie neapărat organizat şi pus 
sub control serios şi atunci sar fi înlăturat o 
serie de bănci nelegal constituite şi altele cari 
constituiau simple excrocherii. Ar fi fost o 
operaţie cam dureroasă, mulți deponenţi ar fi 
văzut cu un ceas mai de vreme rezultatul, dar 
Sar fi salvat instituţiile bancare serioase. Pe 
când aşa, chiar băncile serioase au fost silite 
de concurenţa celorlalte să ofere depunătorilor 
procente mari, apoi, spre a nu fi în pagubă, 
au trebuit să plaseze banii fără a mai face o 
riguroasă selecție a solvabilităţii debitorilor. 
In acest mod, băncile înregistrau beneficii şi 
consiliile de administraţie şi directorii încasau 
tantieme grase, calculate la aceste beneficii. 
Insă în cele mai multe cazuri, beneficiile erau 
numai pe hârtie pentru bancă, deoarece bani 
numerar nu mai intrau în cassă. Debitorii nu 
mai veniau să achite capitalul, ci se mulțu- 
miau să prelungească împrumutul, uneori tre- 
când şi dobinzile la capital, aşa încât deşi ca- 

pitalul băncii se mărea, el însă nu mai era uir 
capital realizabil, lichidabil. 

Intre timp băncile însă aveau cheltueli de 
suportat cu administrarea, taxe la stat şi pe- 
deasupra depozite de restituit. 

Câtva timp ele au putut face față nevoilor 
curente, din depunerile pe cari căutau să le 
atragă., oferind avantagii tot mai mari depo- 
nenților; dar aceștia când aveau nevoie să-şi 
retragă din banii depuşi, întâmpinau dificul- 
tăți şi directorii erau siliţi să întrebuinţeze tot 
felul de artificii, spre a mai amâna retragerea 
depozitelor. Amânările însă se repetau, moti- 
vele invocate începeau să nu mai prindă, de- 
ponenții se alarmau şi se lăţia imediat svonul 
că banca X nu mai poate face faţă plăţilor. 

Atunci deponențţii băncii X se grăbiau toţi 
deodată să-şi retragă depozitele şi aduceau 
banca la faliment. 

Odată pornită seria încetărilor de plăţi, de- 
ponenţii altor bănci se grăbiau să-şi retragă şi 
ei capitalurile, de teamă să nu li se întâmple 
şi lor la fel şi astfel se producea panica. Era 
însă de multe ori prea târziu şi cei mai mulţi 
constatau cu durere, că în goana după pro- 
cente mari au pierdut şi capitalul. 

Am spus că dacă sar fi luat din vreme mă- 
suri de control pentru comerțul bancar, ar fi 
scăpat dela faliment multe bănci serioase pe 
cari panica le-a prăbuşit. E de ajuns să citez 
cazul unora dintre cele mai cunoscute: Ban- 
ca Marmorosch Blank, cu un activ de sute de 
milioane şi operaţiuni vaste în străinătate, 
Banca Bercovitz, Banca Eskenasy din CGraio- 
va, etc. 

Pe lângă cauzele arătate mai sus — infla- 
ţia de institute bancare, procente mari care 
au adus ruina debitorilor, tantieme prea gra- 

še consiliilor de administraţie şi panica pro- 
dusă de avalanșa falimentelor — au mai fost 
şi alte cauze care au dus la prăbușirea credi- 
tului în România. Cele mai de seamă au fost: 
a) scăderea prețului cerealelor și b) propa- 
ganda demagogică de a nu se mai plăti da- 
toriile, 

a) In anul 1928 recolta fusese așa de slabă 
încât nu compensa uneori nici munca şi să- 
mânţa pusă de agricultori. In 1929 recolta a 
fost mai bună, dar preţul grâului a scăzut de 

„„la peste 100.000 lei vagonul cât era în 1928, la 
circa 60—70.000 lei, așa că agricultorii tot n'au 
fost îpepkotfit și cei datori nau putut face faţă 
nici dobânzilor exagerat de mari, necum să 
mai achite din capitalul datorat. Iar în 1930 
prețul grâului a scăzut la 30.000 lei vagonul. 

Dece au scăzut preţurile atât de vertiginos? 
Şitce putea face guvernul ? 

Preţurile cerealelor au scăzut pe întreaga 
piaţă europeană, atât din cauza concurenţei 
cerealelor americane — cultivate cu ajutorul 
maşinilor şi pe terenuri vaste, cu un preţ de 
cost redus — cât şi din cauza dumping-ului 
rusesc, care a avut repercusiuni mari în spe- 
cial asupra prețului cerealelor româneşti. 

Sovietele ruseşti pornise lupta prin dum- 
ping 1) contra statelor burgheze şi acestea 
când au văzut scopul dumping-ului au 
luat măsuri de apărare, căutând să-şi asigure 
debușeurile din străinătate şi pe de altă parte 
interzicând în interior cumpărarea de măr- 
fușă de proveniență rusească precum şi 
vâhărea produselor indigene pe credit, către 
firmele rusești. 


1) m arătat ce este dumping-ul când am vorbit 
despre legea conversiunii, 

România, dacă ar fi procedat la fel ar fi e- 
vitat scăderea prețului grâului dela 100.000 
lei la 30.000 lei vagonul. 

Trebuia neapărat să asigure debuşeu pen- 
tru cerealele noastre, încheind convenţii cu 
statele ce exportau la noi mărfuri şi aveau 
nevoe de cereale, ca în schimbul mărfurilor 
ce primim, să avem asigurată o bună cotă 
pentru exportul cerealelor noastre. Având a- 
sigurate pieţele de desfacere și putând expor- 
ta cerealele la un preţ bun, preţul lor sar fi 
menţinut ridicat şi la consumul intern. 

Afară de acestea, trebuiau luate din vreme 
— înainte de recoltă — măsuri de a se pune 
la dispoziţia agricultorilor, prin camerile a- 
gricole și primării, sume mici de bani <a a- 
vansuri în contul cerealelor, spre a le da pu:' 
tinţa să-şi acopere micile nevoi momentane și 
să aştepte cu încredere formarea preţului grâ- 
nelor, nu să fie siliţi a le vinde, unii chiar din 
câmp, de la arie, pe preţurile derizorii oferite 
de samsari, țari speculau nevoia momentană 
de bani a agricultorului. Sunt chestiuni sim- 
ple, pe cari orice om cu bun simţ şi în curent 
cu mersul lucrurilor în lume, le observă fără 
a fi neapărat ministru şi fără a avea la înde- 
mână mijloacele de informaţie ale acestuia. 

Guvernul technicienilor a crezut că trebue 
să intervină în ajutorul agriculturii şi d. Io- 
nescu-Sisești, ministrul Agriculturii, a întoc- 
mit în unire cu guvernul un proect pentru va- 
lorificarea ccerealelor, cu ajutorul unei taxe 
pe fiecare pâine şi din valoarea căruia urma 
să realizeze un fond de sute de milioane, *ce 
se distribuia sub numele de „primă de ex- 
port” agricultorilor, ridicând astfel pggţul 
grâului. 

Proiectul, bine intenţionat, a fost rău apli- 

cat, pentrucă nu sau luat măsuri de control 
serios şi astfel samsarii, firmele de export şi 
morile cumpărau grâul dela agricultor pe 
preţul pieţii — circa 20.000 lei vagonul — pu~ 
neau pe agricultor să dea o chitanţă că a pri- 
mit odată cu preţul şi prima de export, iar 
bietul om silit de lipsuri iscălea și samsarul 
încasa prima de 10.000 lei la vagon, motivând 
că a plătit-o agricultorului conform chitanţei. 

Astfel sutele de milioane strânse din tim- 
brul pe pâine mergeau în buzunarul samsa- 
rilor de tot soiul, iar agricultura nu a profitat 
nimic de pe urma legii de valorificare a cere- 
alelor; fără să mai vorbim de fraudele comi- 
se cu această ocazie, de cerealele care se plim- 
ba de colo până colo și pentru cari se încasa 
prima de 2-3 ori. 

Agricultorii lăsați astfel pradă samsarilor, 
nau mai putut să-şi achite datoriile şi aceas- 
ta a contribuit de asemeni la sdruncinarea 
creditului intern. 

b) La toate aceste lovituri date creditului, 
sa mai adăogat şi propaganda demagogică 
tăcută de unele partide sau grupăsi cum ar fi 
liga contra cametei şi alte formaţiuni spora- 
dice din timpul alegerilor. 

Pentrucă, dacă e adevărat că foarte mulți 
debitori au fost ruinaţi de dobânzile uzurare, 
de recolta slabă, ori de preţul derizoriu al ce- 
realelor nu e mai puţin adevărat, că au fost 
alţii cari au speculat pur şi simplu situația 
şi nu au plătit nimic, chiar când puteau plăti. 

Și în timp ce băncile nu erau în stare să 
facă faţă celor mai elementare obligaţiuni şi 
funcţionarii rămâneau  neplătiți cu lunile, 
mulți debitori se plimbau prin străinătate si 
duceau viață pe picior mare, având o sumă 
de servitori şi cumpărându-și automobile lu- 

xoase, cu banii Împrumutați şi strânşi ades 
cu multe privaţiuni de nenorociţii pensionari 
ori văduve, cari îşi depusese micile lor econo- 
mii la bancă. 

Unde e dreptatea socială ? Te întrebi uimit, 
cum a fost posibil să se legifereze asemenea 
monstruozităţi. 

Desigur, era necesar să se ajusteze și să se 
reducă simţitor dobânzile, scăzându-se even- 
tual datoriile în raport cu noua situaţie eco- 
nomică; dar nu trebuia să se treacă în extre- 
mă, numai din demagogie şi să se distrugă 
creditul unei ţări. 

In nădejdea că vor căpăta voturile agricul- 
torilor, unii agenţi electorali făceau o propa- 
gandă deșanţată, cu o tăbliță pe care scriau 
cu cretă o cambie, o arătau întâiu oamenilor 
apoi o ştergeau zicându-le, că astfel se vor 
şterge cu buretele datoriile lor, dacă ei vor 
vota partidul cutare. Şi câte alte sisteme prin 
care făceau să prindă tot mai mult teren în 
mintea oamenilor simpli, ideea de a nu-şi mai 
respecta obligaţiunile și a refuza orice plată. 

Unii agenţi electorali mergeau cu  îndrăz- 
neala până acolo, încât şedeau în apropie- 
rea băncilor şi când vedeau un om că vrea să 
intre îl trăgeau de mână şi luându-l deoparte, 
îl convingeau să nu se mai ducă să plătească 
„să nu fie prost, că nimeni nu mai plătește azi 
nimic” 

Acestea se repetau şi în cele din urmă chiar 
debitorii mai cinstiţi au început să nu-şi mai 
achite datoriile. 

Iar când sa anunţat proiectul legii conver- 
siunii, împreună cu seria de legi de suspenda- 
re a executărilor, comercianții au început să 
pună afişe anunțând că nu mai dau mărfuri 

pe credit deoarece „creditul a murit, Dumne- 
zeu să-l ierte”. 

Abia acum au început să-şi dea seama de- 
bitorii ce au făcut şi cât e de greu, când la o 
nevoie nu poți găsi un ban împrumut. 

Dar nu e numai faptul că nimeni nu mai 
poate găsi un cât de mic împrumut la nevoie, 
ci distrugerea creditului a mai avut pe lângă 
altele încă un efect: a dus la tezaurizare, la 
ascunderea banului. Nimeni nu a mai putut 
să depună la bănci şi să dea circulaţiei banul 
economisit, de teamă să nu-l piardă, ci l-a ți- 
nut în casă ascuns. Ori banul trebuie să cir- 
cule, «el este un instrument care ajută la 
schimbul mărfurilor. Ne mai circulând banul, 
s'a produs pe piaţă o scumpire a lui, scumpire 
nejustificată și care a produs  desechilibru 
„între preţurile diverselor mărfuri şi astfel a 

contribuit la agravarea crizei economice. 

Ar fi multe de discutat asupra acestor im- 
portante chestiuni, dar nu intră în cadrul lu- 
crăril de faţă şi de aceea m'am oprit numai 
în treacăt asupra lor, întrucât au avut strânsă 
legătură cu evenimentele politice — de altfel 
de câţiva ani, economia are o influenţă co- 
vârşitoare asupra politicii, în lumea întreagă. 

Am căutat numai să expunem faptele şi să 
încercăm a le explica, fără pretenţia de a 
mări numărul celor câteva zeci de mii de so- 
luţii asupra crizei economice şi bancare, pe 
care le-a înregistrat institutul de statistică din 
Berlin. 

Formarea partidului național-agrar şi 
a celui conservator 


In timpul guvernării lorga-Argetoianu au 
mai luat naştere două partide politice: parti- 
dul conservator şi partidul naţional agrar. 

Partidul conservator sub preşedinţia d-lui 
Gr. Filipescu, exista ca grupare politică sub 
denumirea „Liga Vlad Ţepeş”, deci, propriu- 
zis el numai s'a botezat ca partid, fiind deja 
existent ca organ politic. Am văzut că „Liga 
Vlad Ţepeş” făcuse cartel cu guvernul Iorga 
pentru alegeri şi reuşise să aibă câţiva depu- 
taţi de seamă în parlament. D. Grigore Fili- 
pescu din modestie mulţumindu-se cu postul 
de prefect al Jud. Ilfov, nu candidase în ale- 
geri. Dar cu încetul s'au ivit neînţelegeri între 
membrii Ligii şi guvern, neînţelegeri care au 
ajuns culmea cu ocazia discutării legii conver- 
siunii. 

Liga luase hotărît apărarea creditului și fă- 
cea o vie propagandă contra legii, fapt ce a de- 
terminat ruperea legăturilor cu guvernul. A- 
tunci d. Grigore Filipescu s'a gândit să trans- 
forme organizaţia în partid şi i-a dat numele 
de partid conservator, în conformitate cu prin- 
cipiile de bază ale grupării sale. 

Celălalt partid, partidul naţional-agrar, a 

luat naștere din partidul poporului. Incă de 
câțiva ani existau neînţelegeri serioase între 
şeful partidului poporului,. d. general Averes- 
cu și adjutantul său, d. Octavian Goga şi de 
multe ori se svonise că d. Goga va părăsi par- 
tidul poporului urmat de partizanii săi, ne- 
mulţumiţi de vederile şi acţiunile şefului; dar 
interveniau împăcări şi noui declaraţii de dra- 
goste încercau să astupe ruptura, care totuşi 
continua să se măriască între cele două per- 
soane. 

In urma constituirii guvernului Iorga, toate 
partidele politice au protestat că sunt negli- 
jate, dar cel mai violent protest l-a formulat 
d. general Averescu, pornind campania chiar 
contra Suveranului şi scriind o serie de arti- 
cole, în care declara anticonstituțional proce- 
deul. Limbajul acestor articole era uneori de 
o violenţă nepermisă unui şef de partid, care 
are pretenţia de a guverna şi făcea imposibilă 
o eventuală colaborare între el şi Suveran. D. 
Octavian Goga încercase să tempereze zelul 
răsboinice al şefului său, arătându-i cât rău 
aduce partidului; dar în zadar. 

Atunci d. Goga a început o serie de consfă- 
tuiri cu prietenii săi din partid şi văzând că 
cei mai mulţi sunt de partea sa, a pornit lupta 
contra şefului, declarând că nu se solidari- 
zează cu acţiunea lui și convocând congresul 
partidului spre a decide. 

Convocarea sa făcut contra voinţei genera- 
lului Averescu, care a declarat că este ilegală 
şi congresul nu va putea lua hotăriri valide. 
Congresul însă n'a ţinut seama de anatema şe- 
fului, pe care l-a considerat demisionat şi a 
ales ca preşedinte al partidului pe d. Octavian 
Goga. 

Spre a împiedeca o confuzie între gruparea 

sa şi vechiul partid averescan, d. Goga a bo- 
tezat noul partid cu denumirea „partidul na- 
țional-agrar”, înscriind în programul de luptă 
revendicările agricultorilor. La mişcarea sa 
sau raliat o bună parte din nemulțumiţii ce- 
lorlalte partide, așa că d. Goga putea aspira, 
să i se încredinţeze guvernul, 

Noua încercare a d-lui Titulescu 


D. Titulescu răspunsese la chemarea Suve- 
ranului şi venise să încerce din nou formarea 
guvernului, deşi cunoştea greutăţile ce-i stă- 
teau în cale; dar avea speranța că, poate de- 
astădată, politicianii vor reuși să se ridice dea- 
supra intereselor personale şi-i vor ajuta la 
refacerea ţării. Spre a evita însă un nou 
eşec personal, d-sa nu a aceeptat imediat man- 
datul de a forma guvernul, ci a solicitat un 
termen în vederea consultării cu şefii parti- 
delor. 

In ziua de 3 Iunie d-sa a început consultă- 
rile, având întrevederi întâiu cu şefii fostului 
guvern d-nii Iorga şi Argetoianu, conform u- 
zanţelor. Aceștia, după ce au arătat cauzele 
demisiunei, l-au asigurat că-i vor da tot con- 
cursul. De altfel şi ceilalţi şefi de partide — 
cu excepţia d-lui Duca — au promis în prin- 
cipiu concursul lor, dar d. Titulescu ştia ce 
însemnează acest acord de principiu — și da- 
ta trecută în 1931, erau toţi de acord pentru 
guvernul de concentrare, în principiu, când 
însă au început discuțiunile de detalii, în spc- 
cial asupra mandatelor în parlament, nimeni 
n'a mai fost de acord. De aceea de astădată 
d. Titulescu a stăruit să discute şi în amănunte. 

Refuzul categoric al d-lui Duca, motivat că 
numai un guvern de partid cu unitate de ve- 
deri, ar putea lua măsurile energice dictate 
de împrejurări, dădea mult de gândit minis- 
trului dela Londra, pentrucă ar fi voit să poată 
realiza dorința Suveranului de a concentra 
toate forţele, cu toate că își dădea seama, că 
argumentul d-lui Duca este întemeiat. 

D-sa a pus în curent pe d. Puiu Dumitre- 
scu, secretarul Regelui, cu mersul tratativelor, 
exprimându-şi dorinţa ca Majestatea Sa să 
cheme în audienţă pe şefii partidelor. A doua 
zi au fost primiţi în audienţă d-nii: N. .lorga, 
I. Mihalache,Gh. Duca, Iuliu Maniu, P. P. Ne- 
gulescu, pentru partidul poporului, Dr. Lupu, 
Octavian Goga, Gh. Brătianu pi Gr. Filipescu. 

Şefii partidelor şi-au menţinut declaraţiile 
făcute d-lui Titulescu, deci criza nu a înaintat 
nici un pas spre rezolvare. 

Faţă de această situaţie, d. Titulescu a ho- 
tărit să nu primească mandatul de a forma 
guvernul. S'a insistat pe lângă d-sa să forme- 
ze un guvern de concentrare, fără liberali, 
sau cel puţin să prezideze un guvern de ale- 
geri, prezenţa d-sale în fruntea guvernului fi- 
ind pentru toţi o garanţie a libertăţii alegeri- 
lor; dar d-sa a refuzat categoric şi a recoman- 
dat Suveranului pe d. Vaida-Voevod, ca cel 
mai indicat a prezida guvernul de alegeri, 

Suveranul ia însărcinat pe d. Vaida să for- 
meze guvernul şi d-sa luând avizul biroului 
partidului a primit misiunea. 

Intrucât urma să facă alegeri d. Vaida a o- 
ferit tuturor şefilor de partid participarea la 
acest guvern, spre a fi siguri de imparțialita- 
tea alegerilor] dar ei au refuzat, afară de par- 
tidul liberal georgist, care a «acceptat în prin- 
cipiu. In urma discuţiunilor, georgiștii au ce- 

rut ministerul de Inierne pentru d. general 
Văitoianu şi Instrucţiunea Publică pentru d. 
George Brătianu, 

Cum era de așteptat, d. Vaida a refuzat să 
dea ministerul de Interne fiind cel mai impor- 
tant portofoliu, mai ales în timpul alegerilor. 
D-sa a oferit alte patru portofolii, dar oferta 
nu a fost primită şi astfel georgiştii nu au in- 
trat în guvern. 

D. Vaida şi-a constituit guvernul, deocam- 
dată cu elemente din partidul său, rezer- 
vând cele patru ministere pentru cazul când 
d. George Brătianu sar răsgândi şi ar intra 
în combinaţie. D. George Brătianu, chemat în 
audienţă de Suveran, a persistat în a cere In- 
ternele şi în cele din urmă d. Vaida şi-a com- 
plectat guvernul cu elemente naţional-ţără.: 
niste astfel: 


— Vaida-Voevod, preşedinte al consiliului, 
ministru de Interne şi ad-interim la Externe. 

-— General Ștefănescu-Amza, — Apărarea 
Naţională. 

— Gh. Gh. Mironescu — Finanţe. 

— Virgil Potârcă — Justiţie. 

— Lugoşianu — Industrie şi Comerţ. 

— Eduard Mirto — Comunicaţii. 

— Voicu Niţescu — Agricultură şi Domenii. 

— I. Gr. Periețeanu — Instrucţiunea Pu- 
blică. 

Subesecretari de stat: Armand Călinescu la 
Interne, V. Tilea Preşedinţia, M. Ghelmegea- 
nu şi M. Șerban la Agricultură, Rudolf 
Brandseh — Minorităţi, Gh. Crişan — Finanţe, 
Petre Andrei — Instrucție. 


In urma unor noi discuţii în partid, guver- 
nul şi-a modificat compunerea, d. Perieţeanu 

trecând la Comunicaţii şi în locul său la In- 
strucţie fiind numit d. D. Gusti; d. D. R. Ioa- 
nițescu a luat ministerul Muncii şi al Sănă- 
tății. 

Guvernul astfel constituit, a început pregă- 
tirile pentru efectuarea alegerilor, în timp ce 
toate celelalte partide au pornit şi ele ofen- 
siva. 

D. Argetoianu şi-a constituit şi d-sa un par- 
tid propriu „Uniunea Agrară” având ca mij- 
loc de propagandă legea conversiunii datori- 
ilor agricole, iar ca program... venirea la 
putere. 

De ce nu a reuşit d-l Titulescu ? 


Când se făcuse apel la d. Titulescu în Apri- 
lie 1931, ca să formeze guvernul, nădejdea în- 
tregii națiuni privea spre el ca spre un ade- 
vărat salvator şi toți se bucurau de această 
fericită alegere. 

Situaţia mondială era şi ea foarte critică, 
însă în România criza economică luase pro- 
porţii, care înspăimântau pe cetăţenii scârbiți 
de înverşunatele lupte dintre partidele poli- 
tice, pe care le considenau responsabile de 
această stare de lucruri. , 

Românul iartă însă repede şi mai ales acum 
când venea marele european, preşedintele 
Ligii Naţiunilor, era sigur că va reuşi să sal- 
veze țara din greul impas. Omul care de zece 
ani era deasupra partidelor, a cărui autoritate 
era indiscutabilă, omul care, deși reprezen- 
tând o țară mică şi prea ades neglijată, reu- 
şise numai graţie personalităţii sale să se ri- 
dice la cea mai înaltă situaţie de pe glob, să 
prezideze adunarea reprezentanților atâtor 
naţiuni mari și cuvântul său să fie ascultat de 
o lume întreagă; omul care făcea cinste nu- 
melui de „Român” părăsia postul său înalt şi 
venia la chemarea Regelui să-şi scape patria. 

Cine ar fi îndrăznit să nu-l ajute ? (la îm- 
potrivire nu se gândea nimeni !) 

Spre nenorocul nostru, ne-a fost dat să veri- 
ficăm încă odată vechiul dicton: „e greu să 
fii profet în ţara ta”. 

D. Titulescu obișnuit să judece oamenii şi 
lucrurile după stările din Occident, sa văzut 
de-odată în faţa unor oameni, cari formaţi în 
spiritul îngust al interesului personal şi de 
partid, nu puteau şi nu voiau să vadă dincolo 
de limita acestui interes; ori tocmai dincolo 
de acea limită începe interesul naţiunii, pen- 
tru care însă ei erau miopi. 

Sperând că, poate, marea răspundere ce 
trebuiau să aibă în faţa opiniei publice le va 
trezi conștiința, d. Titulescu a acceptat să for- 
meze un guvern de concentrare, o unire a tu- 
turor forţelor naţiunii, aşa cum alte state din 
Occident au făcut în ceasuri grele. 

Obişnuit a vedea lucrurile mai departe, a 
schițat imediat planul general al acţiunei, dar 
a neglijat amănuntele, amănunte care, dată 
fiind situația, erau de mare importanţă. Dacă 
şi d-sa ar fi întrebuințat mijloace mai puţin 
civilizate, dar mai potrivite moravurilor, ar fi 
reușit, dacă nu să împace pe şefii de partide, 
să-i domine şi să-i silească a primi dorinţele 
sale şi ale ţării. Pe lângă marele său talent 
poate îi era necesar să speculeze micile riva- 
lităţi dintre grupări şi persoane; dar aceasta 
i-a repugnat şi a preferat să renunţe la man- 
datul său. 

In criza de guvern din 1931 mai ăles, situa- 
tia sar fi putut domina, dar numai cu preţul 
de mai sus. Partidele politice se temeau toate 
de eventualitatea unui guvern de personalităţi 
în afara partidelor, căci aceasta ar fi amenin- 
tat însăşi existenţa lor; iată deci o bună spe- 

rietoare, care manevrată cu mai puţin scrupul 
ar fi dat rezultate. Apoi rivalitatea dintre oa- 
menii politici: Duca-Gh. Brătianu; Averescu- 
Goga; etc., ar fi dus cu siguranţă la un guvern 
de concentrare, în care cei ce ar fi refuzat la 
început să intre, s'ar fi grăbit curând să se fa- 
că invitaţi. 

Era absolută nevoe însă de concentrarea tu- 
turor partidelor? Credem că nu și chiar d-nul 
Titulescu, un an mai târziu, în 1932, venise ho- 
tärît să realizeze numai o concentrare restrân- 
să (partidele liberal-ducist şi  naţional-țără- 
nesc, la care eventual sar fi raliat unele gru- 
pări mai mici). 

Argumentul că partidele rămase în opoziţie 
ar specula toate nemulțumirile şi ar profita de 
greutăţile aproape insurmontabile ale crizei, 
spre a arăta ca incapabile grupările dela gu- 
vern, nu rezistă unei analize serioase. E drept 
că, în împrejurările de atunci, partidele de la 
guvern şi-ar fi uzat popularitatea, mai mult 
decât în timpuri normale. Nu trebue neglijat 
însă ca la noi în ţară, opoziţia îndelungată 
uzează mai rău decât cea mai grea guvernare. 

La noi, opinia publică nu e încă formată la 
nivelul celor din Occident şi este natural, de- 
oarece a început să se formeze mai recent; iar 
cât priveşte deosebirile de program între par- 
tide, sunt foarte mulţi dintre politicianii de 
frunte, foşti şi viitori miniştri care habar nau 
de ele; ce să mai vorbim de ceilalţi. 

Poate şi deaceea Românul este guvernamen- 
tal (pe lângă alte motive, pe care nu e nevoie 
să le arăt). El își spune în simplitatea lui: 
„dacă Regele i-a adus pe aceștia la guvern, El 
ştie mai bine ca noi ce trebue să facă, deci 
să-i votăm, c'aşa vrea Regele”. 

Dacă ar fi numai aceste obiecţiuni şi argu- 

mentul, că partidul care ar fi rămas în opozi- 
ție ar fi profitat, cade. In schimb câte benefi- 
cii pentru partidele ce ar fi intrat în guvernul 
de concentrare! Le cunoaştem toţi, nu le mai 
enumăr. i 

Ştiu că sar aduce obiecţiunea, oarecum se- 
rioasă, că deoarece posturile s'ar fi împărţit 
între mai multe grupări, fiecare partid şi-ar fi 
putut plasa un număr restrâns de partizani şi 
sar fi creeat mari nemulțumiri în sânul or- 
ganizaţiilor respective. Aceste nemulțumiri 
însă ar fi fost — cu oarecare abilitate — înnă- 
bușite, arătându-se că este interesul ţării în 
joc şi că este preferabil şi pentru partid să fie 
la guvern, decât într'o opoziţie al cărei sfârşit 
e greu de prevăzut. Şi dacă sar fi căutat a se 
face mai cu îngrijire selecţiunea persoanelor, 
ar fi fost poate un început îmbucurător, pen- 
tru o epocă de mai puţin materialism în viața 
partidelor; dar am uitat că vorbim de parti- 
dele politice din România! 

Dacă în 1931 soluţiunile d-lui Titulescu nu 
au reuşit, în 4932 soarta lor era dela început 
pecetluită. Experienţa guvernului de techni- 
cieni dădusc greş şi chiar d-l Iorga recunoștea, 
că numai un guvern sprijinit de un partid pu- 
ternic, ar putea face faţă nevoilor curente. 
Constatarea aceasta era de natură a ridica aşa 
de mult pretențiile partidelor, încât o înţele- 
gere era dela început exclusă. Fiecare partid 
se considera „puternic” şi dacă toate — afară 
de cel liberal ducist — sau declarat gata în 
principiu să intre în guvernul de concentrare, 
au făcut aceste declaraţiuni din politeţă față 
de Suveran, convingerea lor intimă fiind că 
guvernul nu se va forma, pentrucă vor avea 
grija să pretindă fiecare un număr cât mai 
mare de portofolii şi mandate în parlament, 

evident, în raport cu forțele și puternicul a- 
port al partidului. 

Fiecare spera că, eşuând încercarea guver- 
nului de concentrare, va primi singur manda- 
tul de a forma guvernul. Toţi declarau că față 
de situaţia critică atât în ţară cât şi în străi- 
nătate, este un adevărat sacrificiu să primești 
guvernul, dar se sacrificau pentru „Țară şi 
Tron” şi erau gata să primească. Bineînţeles 
numai singuri, să nu împartă puterea cu alţii, 
căci atunci cum rămâne cu „sacrificiul?! 

Deaceea d-l Titulescu, care ştia cu cine are 
aface, nici nu primise dela început mandatul 
de a forma guvernul, ci solicitase timp de con- 
sultare; iar când a văzut că se repetă piesa de 
anul trecut, n'a mai stăruit în discuţiuni, ci a 
răspuns că nu poate primi mandatul. 

I sa spus să formeze un guvern de concen- 
trare restrânsă; dar partidul liberal-ducist era 
categoric contra oricărei concentrări, iar d-nul 
Titulescu pusese ca o condiţiune sine qua non 
participarea celor două mari partide național- 
țărănesc şi liberal-ducist. Aceştia din urmă re- 
fuzând, soluţiunea devenia inaplicabilă. 

In comunicatul dat presei, d-l Titulescu a- 
rată cum au decurs tratativele, apoi spune ur- 
mătoarele: 

„Aşa fiind, am raportat asupra situaţiunei 
M. S. Regelui şi am declarat că spre regretul 
meu, sunt nevoit să declin mandatul, ce Ma- 
jestatea Sa a binevoit a-mi încredința. 

M. S. Regele wa însărcinat atunci să reali- 
zez o concentrare redusă, cu partidele care ar 
accepta-o. Partidul Naţional-ţărănesc cași par- 
tidul liberal de sub preşedinţia d-lui Gh. Bră- 
tianu, mau rugat cu stăruință să accept şi a- 
cest al doilea mandat. Am răspuns M. S. Re- 
gelui cât şi partidelor care au făcut apel la 

mine că sunt adânc recunoscător pentru în- 
crederea ce mi se arată, dar, dat fiind că o 
concentrare redusă implică alegeri, cu lupte 
între partide, nu eu, care sunt în afară de par- 
tide, sunt cel mai calificat a prezida un ase- 
menea guvern şi în consecinţă nu pot primi 
nici acest al doilea mandat, care mi s'a oferit”. 

Avea perfectă dreptate d-l Titulescu să nu 
se amestece în luptele de partide aşa cum le 
văzuse şi să rămână mai departe deasupra lor 
spre a susţine cu folos interesele țării în străi- 
nătate, așa cum nimeni altul nu le-ar putea 
susţine. 

Guvernul Vaida şi alegerile din 1932 


Prima grijă a guvernului Vaida era plata 
salariilor şi pensiilor — doar pe această temă 
plecase guvernul Iorga şi d-l Iorga, întrun 
articol din „Neamul Românesc” arăta cât este 
de greu de soluţionat această problemă, când 
visteria: statului e goaiă. 

Noul ministru de Finanţe, d-l Mironescu, nu 
era însă omul care să despereze, căci mai a- 
vusese d-sa suluajii grele în 1930 şi reuşise să 
le învingă. 

Cu o destoinicie rară „a scos bani din piatră 
seacă” şi a reușit să-și ţină angajamentul de 
a plăti salariile curente, continuând astfel spre 
marea salisfacție a funcţionarilor publici şi a 
Suveranului, care vedea înfăptuit unul din 
cele mai importante puncte, din programul 
noului guvern. 

Mai urma ca guvernul să facă alegerile, a 
căror pregătire se începuse de partide, într'o 
atmosferă foarte agitată; însă tactul primului 
ministru a ştiut să aducă în curând un calm 
neobişnuit în campaniile electorale. 

Guvernul Vaida, deși guvern de partid, a 
făcut cele mai civilizate alegeri ce sau văzut 
în România. D-l Vaida a ştiut să impună orga- 
nelor din subordinea sa o disciplină desăvâr- 

şită şi a luptat cavalereşte. Poate că şi aceasta 
i-a atras multe simpatii şi multe voturi neaş- 
teptate au venit să măriască numărul celor 
naţional-țărăniste, dând — ce-i drept aproape 
la limită — cota de 40% necesară guvernului 
spre a-i asigura majoritatea în parlament. 

Rezultatul alegerilor pentru Cameră din 
Iulie 1932 a fost următorul: 

Voturi exprimate în total 2.987.129 

repartizate partidelor astfel: 
1) partidul naţ.-țărănesc *1.203.700—40,30% 
2) a naț.-liberal (Duca) 407.023—13.63% 
3) 3 maț.-lib. (G. Brătianu) 195.048— 6.53% 
4) 3 țărănesc (dr. Lupu)  170.860— 5.72% 
5) Liga Apărării Naţ. Creştine 159.071— 5,32% 


LA partidul maghiar 141.894— 4,75% 
7) ʻi național-agrar (Goga) 108.857— 3.64% 
8) j social democrat 101.068— 3.38% 
9) Gruparea Corneliu Z. Codreanu 70.674— 2.37% 
10) Uniunea națională 68.116— 2.28% 
11) Partidul evreesc 67.582— 2.26% 
12) Partidul poporului 64.525— 2.16% 


Prima electorală, acordată conf. art. 93 al. 
2 combinat cu art. 91 al. 2 din legea electora- 
lă, grupării care a obţinut peste 40% din to- 
talul voturilor (partidului naţional-ţărănesc? 
a fost de 190 mandate. 

Conform acestui rezultat sau repartizat 
mandatele astfel: 

2 Partidul naţ.-țărănesce i totale 4 mandate 


PA naţ.-liberal (Duca) 3 

3) n naț.-liberal (G. Brătianu) 14 3 
4) NR țărănesc (Dr. Lupu) 12 3 
5) L. A.N. C. 11 i 
7 Partidul maghiar 6+8 14 “i 
7) j național agrar (Goga) 8 Ko 
8) AȘ social-democrat 7 5 
9) Gruparea Corneliu Z. Codreanu 5 5 
10) Uniunea Națională 5 a 
11). Partidul evreesc 5 i 
12) » poporului 4 i 


Total 387 mandate 

Parlamentul a lucrat într'o scurtă sesiune 
în August și după validarea alegerilor, d-l Vai- 
da împlinindu-şi misiunea — căci guvernul 
său fusese provizoriu, având sarcina numai de 
a face alegerile — a prezentat Suveranului de- 
misia cabinetului. 

Ar fi fost însă nedrept, ca, dupăce dusese la 
un bun sfârșit greaua sarcină a prezidării ale- 
gerilor, reuşind să împrăştie furtuna de pati- 
mi ce se deslănţuise la căderea guvernului 
Iorga, să vină altul să culeagă roadele, iar 
d-lui Vaida să i se spună pur şi simplu: „Mau- 
rul şi-a făcut datoria, Maurul poate să plece”. 
Deaceea Suveranul Fa însărcinat tot pe d-sa 
cu formarea noului guvern şi d-l Vaida şi-a 
constituit astfel Cabinetul: i 


Al. Vaida Voevod, preşedintele cons. miniş- 
tri şi Externele 

Gh. Gh. Mironescu, ministerul Finanțelor 

Mihail Popovici, ministerul Justiției 

Pantelimon Halippa, ministru de Stat fără 
portofoliu 

Ion Mihalache, ministerul de Interne 

Virgil Madgearu, ministerul Industriei şi 
Comerțului 

Voicu Niţescu, ministerul Agriculturii şi Do- 
meniilor 

Eduard Mirto, ministerul Lucrărilor Publi- 
ce şi Comunicaţiilor 

D. R. loaniţescu, ministerul Muncei, Sănă- 
tăţii şi Ocrotirilor Sociale 

Em. Haţieganu, ministru de Stat 

D. Gusti, ministerul Instrucțiunii, Culte şi 
Arte. 

G-l M. Samsonovici, ministerul Apărării Na- 
tionale. 

Subsecretari de Stat 


1) Grigore Gafencu, subsecretar de Stat la 
Afaceri străine 

2) Gh. Crişan, subsecretar de Stat, Departa- 
mentul Finanţelor 

3) V. Tilea, pe lângă Președinția cons. mi- 
niştri, Presă şi Informaţii 

4) Armand Călinescu, ministerul de In- 
terne 

5) Rudolf Brandsch, Preşedinţia cons. mi- 
niștri şi minorităţi 

6) M. Ghelmegeanu, ministrul Agriculturii 
şi Domeniilor 

7) Mihail Șerban, idem Agricultură şi Do- 
menii 

8) I. Coltor, la Muncă şi Sănătate şi Ocroti- 
rile Sociale 

9) Ion Pop, ministerul de Interne 

10) Ing. Radu Irimescu, subsecretar al Ae- 
rului. 


Regele nu încredinţase onoarea de a forma 
guvernul d-lui Maniu, deoarece acesta, prin 
retragerea ostentativă la Bădăcin în anul pre- 
cedent și prin declaraţiile sale, avusese o ati- 
tudine puţin elegantă. Văzând aceasta, di 
Maniu s'a sfătuit cu câţiva din fruntaşii par- 
tidului şi sub pretext că el şi aceștia vor for- 
ma rezerva pentru o eventuală criză, nu au 
intrat în guvern, ci au lăsat locul celorlalți. 

Evident explicaţia era logică şi conformă 
cu uzanţele din alte ţări. D-l Vaida, de bună 
credință — cași majoritatea partidului — a 
primit soluţia şi a pornit la lucru cu echipa 
sa, După ce pusese ordine în finanţele ţării 
şi rezolvase arzătoarea chestiune a plăţii sa- 
lariilor, o altă problemă tot aşa de grea era 

la ordinea zilei: legea conversiunii datoriilor 
agricole. 

Legea d-lui Argetoianu distrusese numai 
creditul, fără a da o soluţie întregei probleme 
şi chiar agricultorii erau nemulţumiţi și ce- 
reau o modificarea ei. Guvernul își luase în 
alegeri angajamentul s'o modifice şi d. Vaida 
voia să-şi ţină cuvântul, dar chestiunea era 
aşa de complicată încât nu putea fi vorba de 
o soluțiune imediată şi radicală. Deaceea, spre 
a o pregăti serios, d-l Mironescu împreună cu 
membrii guvernului a propus votarea unei 
legi tranzitorii, care acorda un moratoriu a- 
gricultorilor, până în Aprilie 1933, urmând ca 
între timp guvernul și parlamentul să pregă- 
tească legea, care să reglementeze definitiv 
raporturile între creditori şi debitori. 

Guvernul reuşise să pună la punct chestiu- 
nile mai importante şi se pregătia să alcătu- 
iască bugetul; era însă cineva căruia nu-i con- 
venea menţinerea d-lui Vaida la putere şi nu- 
mai cu mare greutate își înfrânase necazul : 
era d-l Iuliu Maniu, preşedintele partidului, 
care nu vedea cu ochi buni ridicarea tot mai 
accentuată a vicepreședintelui său şi-şi vedea 
amenințată situaţia sa de şef. Pentrucă d-i 
Vaida, în calitate de şef al guvernului deve- 
nia şeful de fapt al partidului, iar d-l Maniu 
rămânea numai cu titlul. 

Deşi d-l Vaida se purta foarte demn şi în 
orice ocazie arăta că înţelege să lucreze de 
acord cu partidul şi cu d-l Maniu, acesta nu 
era liniştit şi-şi arăta nemulţumirea, faţă de 
intimii săi, ceeace însă nu-l împiedeca să 
spună în public că guvernul se bucură de tot 
sprijinul său şi al partidului. Intre timp însă 
căuta prilejul să provoace o criză de guvern 
și pentrucă alte alegeri nu se mai puteau face, 

urma în mod automat să i se încredinţeze pu- 
terea şi să formeze un guvern „tare”, așa 
cum dorise încă din August. 

Ocaziile nu au întârziat şi d-l Maniu a ma- 
nevrat cu atâta abilitate, încât foarte mulţi 
politiciani versaţi în tragere de sfori, nu au 
înţeles de unde se trăgeau de astădată sforile, 
sau mai bine zis au înţeles greșit. Să vedem 
evenimentele, care au pus piedici mari guver- 
nului. 

In primul rând a fost modificarea legii con- 
versiunii. Pe această temă partidul național- 
țărănesc s'a împărţit în două tabere, al căror 
antagonism era aşa de pronunţat, încât n'a 
lipsit mult ca legea să cadă și odată cu ea şi 
guvernul. Deoparte d-nii lunian şi Potârcă 
cereau să se facă o lege cât mai largă — d-l 
Iunian era chiar pentru o inflaţie controlată, 
care devalorizând leul şi urcând preţul pro- 
duselor şi al pământului mai ales, ar fi uşu- 
rat situaţia agricultorilor; iar d-nii Vaida, Mi- 
ronescu şi majoritatea guvernului fiind pen- 
tru refacerea creditului şi menţinerea stabili- 
zării, atât pentrucă angajamentele luate faţă 
de străinătate ne obligau, cât şi pentrucă in- 
flaţia, odată începută, nu poate fi reglemen- 
tată ca efecte şi ruperea zăgazului preţurilor 
poate duce la haos, așa cum a dus în ţările 
Europei Centrale. 

Parlamentarii ţărănişti erau de partea d-lui 
lunian pentru o cât mai largă conversiune, în 
timp ce naţional-ardelenii, atât din convinge- 
rea necesităţii restabilirii creditului, cât și din 
antipatie către d-l lunian, susțineau temeinic 
proectul guvernului. D-l lunian, care de multă 
vreme nu mai era în acord cu conducerea 
partidului şi-a dat demisia, declarând că va 
wota contra proectului împreună cu amicii săi. 

Guvernul a intervenit atunci energic, che- 
mând la realitate pe răsvrătiţi şi aceştia de 
teama excluderii din partid au revenit cei mai 
mulţi şi astfel proectul modificării conversiu- 
nii a trecut, numai vreo 20 majoritari având 
curajul să voteze contra. 

In urma demisiei d-lui lunian din partid, 
se părea că mulţi dintre amicii săi personali 
îl vor urma şi se punea chiar chestiunea ru- 
perii fuziunii cu naţionalii ardeleni, dar în 
cele din urmă d-nii Mihalache, Mironescu, 
Madgearu, Mirto şi D. R. Ioaniţescu au reușit 
să restabilească ordinea în partidul respectiv 
şi se părea că guvernul, învingător, va con- 
tinua să rămână la putere, 

Criza din Octombrie 1932 
Noul guvern Maniu 


Insă liniștea a fost de scurtă durată. De 
astădată norii au venit din Apus. Sovietele 
rusești văzând că planul lor, de a provoca tur- 
burări în statele burgheze prin dumping a 
eşuat, au recurs la o nouă tactică: să încheie 
acorduri cu ele sub forma unor pacte de nea- 
gresiune, deocamdată. Manevra lor a fost însă 
dejucată de d-l Titulescu, care a dat alarma, 
arătând că, de vreme ce există un pact 
Briand-Kellog, nu mai este necesar un nou 
pact, Totuşi guvernul român a trimis pe d-l 
Gafencu, subsecretar de Stat, să trateze cu 
Rușii. Acesta în loc să caute a lua contact cu 
d-l Titulescu, conducătorul de fapt al politicii 
externe a României de aproape zece ani, a în- 
ceput tratativele cu reprezentanţii sovietelor 
şi la un moment dat s'a pus în discuţie ches- 
tiunea Basarabiei. Era evident o mare gre- 
şală diplomatică şi d-l Titulescu a intervenit 
imediat cu autoritatea d-sale, arătând că drep- 
turile noastre asupra Basarabiei sunt indis- 
cutabile şi nu mai pot forma obiectul unor 
negocieri. 

Prin lipsa de tact a d-lui Gafencu, s'a pro- 

dus în lumea diplomatică străină impresia, 
că opinia d-lui Titulescu nu este cea autori- 
zată şi față de aceastră situaţie jignitoare d-sa 
şi-a înaintat demisia. Faptul a fost viu comen- 
tat atât în străinătate, unde persoana d-sale 
este foarte apreciată, cât şi în ţară, unde fie- 
care l-a interpretat în felul său, unii căutând 
să tragă profit. 

D-l Vaida-Voevod, ca răspuns la demisia 
d-lui Titulescu, i-a comunicat că ţine la dispo- 
ziţia d-sale ministerul de Externe, pe care de 
la început i-l oferise. Suveranul a telegrafiat 
deasemenea d-lui Titulescu să accepte mini- 
sterul de Externe şi d-l Titulescu a acceptat, 
anunţându-şi sosirea în ţară spre a-și lua pos- 
tul în primire. 

Insă această acceptare a d-lui Titulescu dă- 
dea şi mai mare tărie guvernului Vaida şi 
aceasta nu convenia multor politiciani, cari 
n'au întârziat să manevreze spre a o împie- 
deca. S'au lansat știri fanteziste despre inter- 
view-uri în cari d-l Titulescu ar fi vorbit în 
termeni jignitori la adresa d-lui Vaida. Unii 
au mers până acolo încât au declarat că sar 
fi făcut un acord secret între d-nii Titulescu, 
Iunian şi Goga pentru răsturnarea guvernu- 
lui şi conform acestui acord, demisionase 'd-l 
Iunian, apoi d-l Titulescu, spre a produce o 
criză de guvern şi după aceea d-l Titulescu să 
ia preşedinţia consiliului, formând un cabinet 
de concentrare. (Când d-l Titulescu fusese în- 
sărcinat în atâtea rânduri de Suveran cu for- 
marea guvernului şi deci ştia ce însemnează 
aceasta, ce rost ar fi avut acum să pună la 
cale astfel de mașinaţiuni pentru a ajunge la 
o situaţie pe care o refuzase?!). 

„__ Totuşi svonurile tendenţioase şi intrigie au 
răcit mult raporturile dintre d-nii Vaida şi 

“Titulescu. D-l Vaida, a cărui francheţă este 
cunoscută, nu putea suporta aceste intrigi şi 
ca orice om cu fire deschisă şi foarte mândru 
era enervat de situaţia în care era pus. „Prie- 
tenii” d-sale căutau să-i mărească această e- 
nervare, arătându-i că nu e permis unui sim- 
plu ministru plenipotenţiar să discute la egal 
cu primul ministru, chiar când el s'ar numi 
Titulescu şi încă alte intrigi, care făceau im- 
posibilă colaborarea între primul ministru şi 
d- Titulescu, chemat a fi ministru de Ex- 
terne. 

D-l Mihalache, legat printr'o strânsă priete- 
nie de ambii, căuta să împace lucrurile, redu- 
cându-le la adevărata lor proporţie; dar d-l 
Maniu se erija în arbitru al situaţiei, pretin- 
zânăd că numai d-sa poate domina nemulțumi- 
rile şi că trebue să i se încredințeze puterea 
spre a face un guvern tare. 

S'au urmat o serie de consfătuiri la Sinaia, 
unde se afla Suveranul. Intrucât nu s'a putut 
ajunge la o înţelegere, d-l Vaida a demisionat 
la 17 Octombrie. Suveranul a început imediat 
consultările. Pentrucă se făcuse alegeri abia 
de câteva luni era sigur că nu se vor mai face 
altele şi că noul guvern va trebui să lucreze 
cu parlamentul existent, deci va fi un guvern 
de nuanţă național-țărănistă. Chestiunea era 
numai în privinţa persoanelor ce-l vor com- 
pune şi dacă va intra ori nu d-l Titulescu, 
contra căruia toate partidele au pornit o vio- 
lentă campanie — evident nu-i puteau ierta 
că ştie să se menţină deasupra lor — cerând 
înlăturarea sa din viaţa politică. 

D-l Maniu, ca preşedinte al partidului na- 
ţional-ţărănesc, era cel mai indicat să formeze 
noul guvern. Fiind însărcinat de Suveran cu 
acest mandat a crezut că, date fiind împreju- 

rările, ar putea obține înscrierea d-lui Titu- 
lescu în partidul său, ceeace ar fi însemnat o 
mare victorie pentru d-l Maniu și pentru par- 
tid. Cum Suveranul ţinea ca în noul guvern 
să intre şi d-l Titulescu la Externe, fiind cel 
mai bun cunoscător al politicii externe, d-l 
Maniu a rugat pe d-l Titulescu să se înscrie 
în partidul său, spre a înlătura „obiecţiunile 
de ordin constituţional”, care, după teoria 
d-lui Maniu, sar opune intrării, întrun gu- 
vern parlamentar, a unei persoane ce nu face 
parte dintr'un partid politic. 

D-l Titulescu a refuzat, arătând că părerile 
şi convingerile sale îl împiedecă de a se înre- 
gimenta într'un partid şi crede că poate servi 
mai bire interesele ţării, păstrându-și liber- 
tatea. 

Nici d-l Vaida nu voia să intre în guvern şi 
vechea prietenie dintre d-sa şi d-l Maniu cerea 
ca ultimul să nu formeze guvernul în astfel 
de condițiuni. In acest caz sarcina ar fi reve- 
nit d-lui Mihalache. Insă nu degeaba se stră- 
duise d-l Maniu să încurce firele guvernului 
Vaida, ca să culeagă altul roadele. Deaceea 
d-sa a trecut repede peste chestiunea de con- 
ştiinţă şi a sacrificat vechea prietenie ce-l lega 
de d-l Vaida, primind însărcinarea de a for- 
ma guvernul. 

In privinţa intrării în guvern a persoanelor 
ce nu făceau parte din parlament (chestiunea 
constituţională) a renunțat la această preten- 
ţie de principiu şi astfel d-l Titulescu a intrat 
în guvern. In ziua de 20 Octombrie 1932 gu- 
vernul a depus jurământul având următoa- 
rea formațiune: 

Preşedintele consiliului — Iuliu Maniu 
Vice-preşedintele consiliului, — fără porto- 
foliu, Gh. Mironescu 
Ministerul de Interne, I. Mihalache 
= Externe, N. Titulescu 
z Finanțe, V. Madgearu 
n Justiţie, M. Popovici 
i Instrucției, D. Gusti 
= Comunicaţii, Ed. Mirto 
m Agricultură, Voicu Niţescu 
PA Muncii, D. R. loaniţescu 
îi Apărării Naţionale, General 
Samsonovici. 
Ministerul de Industrie, I. Lugoșanu 
și Basarabiei, fără portofoliu, 
Pan Halippa 
Ministerul Ardealului, fără portofoliu, G. 
Crişan. 
Ministrul Bucovinei, Sauciuc-Săveanu. 


Subsecretari de Stat: 


Savel Rădulescu, Externe. 

Petre Andrei, Instrucție 

M. Ghelmegeanu, Agricultură 

Radu Irimescu, subsecretar al Aerului. 
Anton Crihan, Președinția. 


După formarea guvernului Maniu, d-l Vai- 
da-Voevod, adânc jignit de procedeul fostului 
său prieten, s'a considerat retras din viaţa po- 
litică şi a plecat din Capitală. Dacă totuşi din 
cavalerism nu a făcut greutăţi guvernului — 
aşa cum făcea d-l Maniu guvernelor Mirones- 
cu și Vaida — totuşi acesta nu avea o situaţie 
de invidiat. 

Parlamentul, chiar aşa lipsit de voinţă cum 
era el, nu privia cu ochi buni debarcarea d-lui 
Vaida, care era stimat şi iubit de majorităţi ; 

prestigiul şi autoritatea d-lui Maniu au scă- 
zut, din cauza atitudinei sale în timpul crizei 
de guvern. Ramura ardeleană a partidului e 
ostilă d-lui Titulescu, care însă era susţinut 
de ramura ţărănistă şi această deosebire de 
vederi între cele două fracțiuni ale partidu- 
lui, putea să dea mult de lucru şefului, pu- 
nând în pericol însăşi fuziunea. Să mai adăo- 
găm că opoziţia va căuta să speculeze această 
situaţie şi pornind atacurile la adresa d-lui 
Titulescu să învenineze lucrurile. Apoi mai 
era de rezolvat criza financiară şi în special 
concursul technic, pe care urma să-l avem 
dela Liga Naţiunilor. In această privinţă, sub 
guvernul Vaida, d-nii Madgearu şi Lugoşianu 
dusese tratativele şi încheiase chiar un acord, 
dar în ultimul moment guvernul oprise pe 
delegaţi să parafeze acordul; în urmă inter- 
venise criza şi schimbarea guvernului. Condi- 
țiunile impuse de Liga Naţiunilor — control 
străin asupra finanţelor şi gospodăriei noastre 
publice — ar fi dat prilej opoziţiei să sape 
popularitatea guvernului ce le-ar fi acceptat. 
lată o nouă greutate pentru guvernul Maniu. 

Şi totuşi d-l Maniu, deși le cunoştea pe a- 
cestea, a crezut că e necesar să-şi mai creeze 
altele, sperând că printr'un act de îndrăs- 
neală va reuşi să-și refacă prestigiul grav 
compromis. 

Obsedat probabil de ideea că e om mare, a 
început, „să apere principiile constituționale” 
foarte dragi la nevoe. Se gândia omul că, 
toate relele din ţara noastră sunt datorite nu- 
mai faptului că nu se respectă „principiile”; 
deaceea nu plouă la timp, finanţele merg 
prost, deaceea scade popularitatea șefului şi 
câte altele... 

Criza din lanuarie 1933 


D-lui Maniu îi intrase în cap că este al doi- 
lea Ionel Brătianu, pe care începuse să-l imi- 
te, luând atitudini grave, fără a da explica- 
țiuni partidului ori amicilor şi punând de 
multe ori pe unul şi pe ceilalţi în situaţiuni 
foarte dificile, 

Pentrucă lonel Brătianu fusese un fel de 
dictator în ţară şi avusese îndrăsneala să dis- 
cute şi să schimbe chiar ordinea constituţio- 
nală, d-l Maniu nu voia să se lase mai prejos 
şi doria şi d-sa micul său răsboiu constituţio- 
nal. D-l Maniu se pare că are ideile sale spe- 
cifice despre Constituţie şi constituţionalism, 
idei care trec dintr'o extremă în cealaltă după 
- împrejurări: dar d-sa ţine să i le respecte cel 
puţin alţii, dacă nu şi le respectă singur. Aşa 
de ex. în 1923, când s'a votat Constituţia, d-l 
Maniu făcea un vacarm îngrozitor şi tuna și 
fulgera, spunând că nu o va respecta, pentru- 
că e făcută de liberali; astăzi, fiind la guvern, 
cere tuturor să respecte Constituţia, că altfel 
e foc. 

Despre teoriile sale personale asupra con- 
stituţiei nu se poate vorbi serios, nici d-sa nu 
ştie ce crede în această privință; numai ne-- 

potul său iubit, dragul Romulus Boilă, e deţi- 

nătorul ideilor constituționale şi dacă cineva 

ar face imprudenţa să întrebe pe d-l Maniu 

ceva în această direcţiune, trebue să aștepte 

o unaule până ce d-sa va face drumul la 
uj. 

Afară de aceasta d-sa crede că, ân calitate 
de şef al unui partid, are dreptul să facă 
orice în numele poporului suveran; dar Su- 
veranul, şeful statului, nu poate avea aceleaşi 
drepturi — aceasta e concepția numai a d-lui 
Maniu şi numai când e vorba de d-sa, căci 
celorlalți şefi de partide le contestă orice 
drepturi şi orice calități. Pornind dela această 
concepţie d-l Maniu a crezut că a găsit pre- 
textul, pentru lupta de întronare a constitu- 
ționalismului, în faptul că, în câteva servicii 
publice au fost numite persoane desemnate 
de factorul constituţional, persoane care, atât 
prin situaţia lor socială cât și prin cunoştin- 
tele de specialitate, ocupau cu cinste posturile 
ce li se încredinţase, iar serviciile publice nu 
numai că nu suferiau, ci progresau. Dar ce 
interes are progresul unei instituţii dacă nu 
respectă „prinţipiile”? Deaceea d-l Maniu a 
pornit lupta în apărarea lor. 

Ca director general la P. T. T. fusese nu- 
mit d-l general Florescu-Banu — om foarte 
capabil, dar care avea marele defect că nu era 
înscris în partidul d-lui Maniu — iar la C.F.R. 
funcţiona ca director general d-l general Mi- 
hail Ionescu, cel care reorganizase admirabil 
serviciile acestei instituţii sub guvernele ante- 
rioare şi ştiuse să pună frâu debandadei ce 
începuse, cu ocazia grevelor din 1920. Nici 
d-sa însă nu era om al partidului şi deaceea 
nu era găsit „apt şi capacitat” ca d-l Vidri- 
ghin „al nostru” cum ar spune d-l Maniu și e 


142 


www.dacoromanica.ro 


drept că nici nu cerea salarii de milioane, 
cum primise d-l Vidrighin. Motive foarte pu- 
ternice spre a-i înlocui cu oameni plăcuţi gu- 
vernului, „că doară deaia este guvern ca să 
numiască el pe cine îi place”. 

Altfel nu se respectă Constituţia și d-l Ma- 
niu demisionează. Desigur d-l Maniu voia 
să-şi încerce puterile. Ştia că Suveranul nu-i 
va primi demisia, pentru mai multe conside- 
raţiuni: 1) pentrucă demisia d-lui Maniu, ar 
fi însemnat schimbarea regimului, orice altă 
formaţie ministerială din sânul majorităţii ar 
fi fost sabotată de d-l Maniu şi cu greu s'ar fi 
putut menţine. 2) schimbarea regimului naţio- 
nal-țărănesc urma să aducă noui alegeri, căci 
noul guvern n'ar fi putut lucra cu parlamen- 
tul existent; 3) alegerile nu se mai puteau 
face abia la un interval de 6 luni, din cauza 
crizei financiare; 4) un guvern fără parla- 
ment însemna dictatură şi Suveranul nu do- 
rea aceasta. 

Pentru aceste consideraţiuni credea că poa- 
te fi stăpân pe situaţie şi a cerut Suveranului 
înlocuirea celor doi funcţionari superiori, a- 
rătând că întrucât erau pensionari, nu mai 
puteau ocupa acele funcțiuni — acesta era 
singurul motiv avuabil, dar cele reale sunt a- 
rătate mai sus. Cei doi funcţionari erau într'a- 
devăr pensionari ai statului (generali ieșiţi la 
pensie) şi pentrucă guvernul nu mai voia să-i 
menţină — aceasta era o indelicateţă, însă d-l 


Maniu persistă — cei doi generali au demi- 
sionat din posturile lor şi demisia le-a fost 
primită. 


Inlocuirea celor doi funcţionari, deşi nu era 
un fapt de mare importanţă, fiind o cerere le- 
gală, totuşi d-l Maniu a socotit-o ca un succes 
personal al său şi a început a prinde curaj. 

Mai erau două posturi importante ocupate 
de persoane desemnate de factorul constitu- 
tional și d-l Maniu ar fi dorit să-şi plasese şi- 
acolo oamenii săi. Ii trebuia însă şi aci un mo- 
tiv legal aparent. Cum acest motiv nu exista, 
d-l Maniu s'a gândit să-l inventeze. 

Cu ocazia Anului Nou, d-l general Const. 
Dumitrescu, inspectorul general al jandarme- 
riei, a dat un ordin de zi către jandarmerie 
în care, între altele, lăuda pe jandarmi că 
şi-au făcut cu demnitate datoria, cu toate lip- 
surile materiale ce le-au stat în cale şi pe care 
„cu toată străduinţa sa, nu le-a putut înlătura”, 

Guvernul a interpretat această frază ca o 
ofensă, deşi d-l general Dumitrescu spusese 
un adevăr: că din cauza crizei, d-sa nu pu- 
tuse să înlăture toate lipsurile materiale ale 
subalternilor săi; nu era deci cazul ca gu- 
vernul să se simtă vizat. Deasemeni d-l colo- 
nel Gabriel Marinescu, prefectul poliţiei Ca- 
pitalei, scrisese într'o circulară, publicată în 
„buletinul poliţiei” cu data de 2 Ianuarie 
1933: „Sunt şi rămân prefect al poliţiei Capi- 
talei, Humit prin decret regal şi numai prin 
decret regal pot fi înlocuit”. Această frază 
d-l Maniu o socotise ofensatoare la adresa mi- 
nistrului de Interne, d-l I. Mihalache. 

E ciudat că, deşi acestea s'au publicat la 1 
şi 2 Ianuarie, consiliul de miniştri întrunit la 
5 Ianuarie, nu a discutat nimic în privinţa 
lor şi numai după consiliu, d-l Maniu a discu- 
tat chestiunea cu d-l Mihalache şi a convins. 
pe d-l Mihalache să ceară înlocuirea celor doi 
demnitari. D-l Mihalache a cedat şi a solicitat 
Suveranului înlocuirea, care însă i-a fost re- 
fuzată. Atunci d-sa a demisionat. Cum era de 
aşteptat Suveranul a respins demisia dar mi- 
ministrul de Interne a persistat, iar d-l Maniu 

a declarat că e solidar şi înţelege să demisio- 
neze şi d-sa. Suveranul nu a primit demisiile 
şi le-a dat timp de reflexiune. Văzând că d-l 
Maniu dă proporţii prea mari incidentului, 
d-l Mihalache a stăruit să nu se facă greşala, 
de a se solidariza partidul şi guvernul — pe 
această chestiune de ordin strict personal — 
cu d-sa, căci vedea clar, că aceasta ar însemna 
căderea regimului țărănist şi venirea la pu- 
tere a liberalilor. 

D-l Mihalache a declarat că guvernul tre- 
bue să rămână, fără d-sa, că va sprijini o 
eventuală formaţie nouă din sânul majorităţii 
şi a început să lupte în această direcţiune. Se 
punea însă greaua problemă: cine va prezida 
noul guvern? 

D-nii Mihalache şi Maniu nu mai puteau in- 
tra în noul guvern. Dar în cele din urmă d-l 
Titulescu a reuşit să convingă pe ministrul 
de Interne că nu ar fi în interesul ţării şi nici 
al partidului să provoace o criză care ar duce 
poate la schimbarea regimului și a propus o 
soluţie împăciuitoare: ca prefectul poliţiei să 
fie eventual trimis în judecata comisiei disci- 
plinare, ori să i se acorde un concediu. D-l 
Mihalache a primit, dar d-l Maniu, care încă 
spera că prin îndărătnicia sa va face impre- 
sie, a stăruit în demisiune, pe motivul că nu 
mai are încrederea Suveranului și nu e sigur 
că-și va putea executa întreg programul, pe 
baza căruia primise în Octombrie să formeze 
guvernul. Deaceea d-l Maniu și-a prezentat o- 
ficial demisia în ziua de 12 Ianuarie 1933 şi 
Suveranul a primit-o, începând consultările 
în vederea noului guvern. 

Noul guvern Vaida 


Deastădată, d-l Titulescu nu a mai avut ro- 
lul covârșitor, ca în celelalte crize; dată fiind 
situația, d-sa a căutat numai să reducă inci- 
dentul la proporţiile sale şi să convingă pe 
membrii biroului naţional-țărănist de necesi- 
tatea continuării guvernării şi de gravele ur- 
mări ale retragerii în opoziție pe un motiv 
aşa de puţin serios, 

Relativ la persoana, care să prezideze noul 
guvern, s'a ţinut seama şi de astădată de pă- 
rerea d-lui Titulescu, ca să fie un Ardelean, 
spre a se da un răspuns campaniei dusă de 
Unguri pentru revizuirea tratatelor. Suvera- 
nul s'o oprit asupra d-lui Vaida — recoman- 
dat călduros şi de d-l Titulescu, ca să fie un 
Ardelean, spre a se da un răspuns campaniei 
dusă de Unguri pentru revizuirea tratatelor. 
Suveranul s'a oprit asupra d-lui Vaida — re- 
comandat călduros şi de d-l Titulescu — care 
în trecuta guvernare dăduse dovezi de bun 
conducător şi căruia i se datora o satisfacţie, 
faţă de modul cum fusese torpilat de d-l Ma- 
niu. D-l Vaida, chemat de d-l Maniu peutru 
consfătuirea ce urma să ţină biroul partidu- 
lui, nu a voit să vină, însă când a primit tele- 
grama Suveranului, a plecat imediat. 

Sosit în Capitală a fost întâmpinat de d-i 
Puiu Dumitrescu, care i-a comunicat dorinţa 
Suveranului de a-l vedea îndată. După ce sa 
sfătuit cu domnii Mihai Popovici și Maniu, 
d-l Vaida s'a dus în audienţă. Suveranul i-a 
expus situaţia şi i-a încredinţat sarcina de a 
forma guvernul. D-l Vaida a cerut timp de 
consultare o zi, apoi în şedinţa biroului parti- 
dului, d-sa a cerut deplină libertate, înţele- 
gând să nu mai fie la discreţia şefului parti- 
dului, ci numai sub controlul parlamentului. 
Biroul i-a aprobat atitudinea şi l-a asigurat de 
întregul său sprijin. D-l Maniu a insistat să se 
continue guvernarea cu aceiași miniștri, spre 
a asigura continuitatea, dar di Vaida nu a 
promis, înțelegând să aibă depe acum liber- 
tatea de acţiune. 

Văzând că a pierdut partida, d-l Maniu a 
reluat tema sentimentală, declarând că va 
sprijini pe di Vaida, în baza vechei lor prie- 
tenii şi imediat după constituirea guvernului 
a plecat în străinătate. 

D-l Vaida a format guvernul astfel: 


1) Al. Vaida-Voevod preşedintele consiliu- 
lui de miniștri. 

2) Gh. Gh. Mironescu, vice-președinte al 
consiliului de ministri. 

3) N. Titulescu, Afacerile Străine. 

4) Mih. Popovici, la Justiţie. 

5) Pantelimon Halipa, ministru de Stat. 

6) Virgil Madgearu, ministru de Finanţe. 

7) Voicu Niţescu, ministru Agriculturii. 

8) Sauciuc Săveanu, ministru de Stat. 

9) Eduard Mirto, ministrul Lucrărilor Pu- 
blice. 

10) I. Lugoșianu, Industrie și Comerț. 

11) D. R. Ioanițtescu, Muncă și Sănătate. 

12) Emil Haţieganu, ministru de Stat. 

13) General Samsonovici, la Apărarea Na- 
ţională. 

14) D. Gusti, Instrucție, Culte şi Arte. 


Subsecretari de Stat 


15) V. V. Tilea, subsecretar la Preşedinţie. 

16) Armand Călinescu, la Interne. 

17) M. Ghelmegeanu, la Agricultură. 

18) V. Şerban, la Minorităţi. 

19) Ion Popp, la Interne. 

20) Petre Andrei, la Instrucție. 

21) Radu Irimescu, subsecretar de Stat al 
Aerului. 

22) Savel Rădulescu, la Afaceri Străine. 

23) Anton Crihan, la Agricultură şi Do- 
menii, 

In întregul partid se observase acum o în- 
viorare. Majoritarii, cu excepţia puţinilor a- 
mici personali ai d-lui Maniu, erau încântați 
că omul de caracter căpătase satisfacția şi o 
armonie nemaivăzută domnia în partid. Chiar 
resentimentul unora din majoritari faţă de d. 
Titulescu dispăruse, întrucât vedeau ca şi d. 
Vaida, că numai d-l Maniu fusese cel ce în 
mod abil provocase criza din Octombrie, spre 
a se erija în arbitru al situaţiei și a cere pute- 
rea, având însă grija să lucreze aşa încât să 
dea impresia, că d-l Titulescu ar fi provocat 
criza, 

In cele două luni cât stătuse departe de fră- 
mântările politice, d-l Vaida văzuse clar lu- 
crurile şi împăcarea cu d-l Titulescu se fă- 
cuse uşor. Ministrul de Externe cunoscând 
firea iute la mânie, dar sinceră a d-lui Vaida, 
nu-i purtase necaz pentru neînțelegerile tre- 

cute şi fusese cel dintâiu, care recomandase 
Suveranului pe d-l Vaida ca succesor al d-lui 
Maniu; iar d-l Vaida se grăbise să ofere d-lui 
Titulescu portofoliul Externelor şi acum dom- 
nia atât în guvern cât şi în partid o deplină 
armonie. 
Maestrul trăgător de sfori plecase să-și 
plimbe amarul insuccesului pe Coasta de Azur. 
Era pentru a treia oară, când încercase să 
profite de împrejurări, spre a apare ca in- 
dispensabil în viaţa politică a ţării şi a im- 
presiona pe Suveran și pentru a treia oară 
era învins. Işi dădea seama că partidul său în- 
cepe să vadă realitatea: idolul pierduse po- 
leiala strălucitoare şi dedesubt apărea lutul. 
Plecase, sperând că din depărtare va reuși să 
pară din nou strălucitor şi defectele nu se vor 
mai vedea aşa de bine; dar era zadarnic. 
Greşelile acumulate în patru ani de guver- 
nare apăsau greu în balanţă și steaua miste- 
riosului dela Bădăcin începe să apună. 
Retragerea lui trecea aproape neobservată, 
de partidul ocupat să sărbătoriască pe di 
Vaida. In disperare, d-l Maniu încercase să 
lanseze în timpul crizei svonul, că ar căuta un 
motiv de retragere în opoziție, pentru a nu 
lua răspunderea acordului cu Liga Națiuni- 
lor — acord în care ni se puneau condițiuni 
de control, ce ar fi apăsat greu asupra par- 
tidului şi i-ar fi mişcorat popularitatea. Dar 
motivul invocat nu era serios pentrucă: 1) gu- 
vernul său anterior făcuse atâtea concesiuni 
capitalului străin, spre a obţine împrumu- 
turi (telefoanele, chibriturile, etc.), concesiuni 
care erau mai grave decât controlul unor ex- 
perfi; 2) când aveam deja experţi străini la 
Banca Naţională şi C. F. R., cu ce ar fi alar- 

mat în plus opinia publică, venirea unor noui 
experţi?; 3) situaţia financiară mondială era 
așa de critică, încât şi alte ţări cereau spriji- 
nul technic al Ligii Naţiunilor, iar opinia pu- 
blică nu se alarma, pentrucă nu era vorba de 
o încălcare a suveranităţii naționale, ci de 
concursul obiectiv al unor oameni pricepuţi, 
cari urmau să pună stavilă debandadei intro- 
dusă de politicianismul fără scrupul, în fi- 
nanţele ţării. 

Motivul acesta nu putea fi luat în serios şi 
pentrucă d. Maniu pornise lupta cu trâmbiţe 
şi surle, mai ales după ce fuseseră înlocuiţi 
cei doi generali dela P. T. T. şi C. F. R. şi 
spera să facă noui înlocuiri. Cutezanța sa s'a 
lovit însă de voința fermă a factorului con- 
stituțional, care l-a chemat la realitate. 

Partidul cunoştea deci care a fost motivul 
demisiei şi nu putea fi înşelat de versiunile ce 
se lansau. Deaceea într'o şedinţă a biroului 
în Ianuarie 1933, arătând care era ținta d-lui 
Maniu, d-l Costăchescu îl făcuse atent, că ar fi 
o mare greşală politică să se caute neînțele- 
geri cu Suveranul şi partidul nu va urma pe 
şef în această atitudine, care l-ar îndepărta 
pentru totdeauna dela putere. 

Afacerea Skoda 


Guvernul Vaida sprijinit sincer de majori- 
tăţile parlamentare şi scutit pentru câtva timp 
de concursul aşa de boclucaş al d-lui Maniu, 
îşi continua temeinic opera de organizare şi 
bună gospodărie. O nouă lege a conversiunii 
se pregătia să reglementeze raporturile între 
creditori şi debitori, se încerca reorganizarea 
finanţelor statului, modernizându-se aparatul 
fiscal, salariile se achitau la timp şi majori- 
tarii începeau să privească mai cu încredere 
în viitor; dar abia trec două luni liniștite şi 
ca un trăsnet din senin, o afacere scandaloasă 
vine să agite întreaga noastră viaţă politică : 
„afacerea Skoda”. 

Intr'una din zilele lunei Martie, inspectorul 
financiar Tănăsescu, ceru autorizaţia parche- 
tului Ilfov spre a face o descindere la repre- 
zentanţa din Bucureşti a uzinelor de arma- 
ment „Skoda” din Cehoslovacia, uzine care în- 
cheiase cu statul român un contract pentru 
furnizare de tunuri în valoare de miliarde şi 
nu plătise impozitele cuvenite statului la cifra 
de afaceri, impozite ce însumau câteva zeci 
de milioane. Cu ocazia descinderii în strada 
Batişte, inspectorul Tănăsescu găsi în casa de 
bani a reprezentanţei Skoda, mai multe acte 

relative la apărarea statului în caz de răsboiu, 
acte militare secrete şi el anunţă imediat au- 
toritățile militare, sigilând până la venirea 
lor şi punând pază în jurul localului. La so- 
sirea autorităţilor militare, s'au găsit sigiliile 
violate, iar parte din documentele secrete dis- 
părute. 

Reprezentantul  Skodei, fostul ofițer aus- 
triac Bruno Seletzki, a refuzat să explice cum 
au ajuns actele secrete în casa sa şi cine a 
rupt apoi sigiliile şi le-a sustras. 

Faţă de această situaţie extrem de gravă, 
Bruno Seletzki a fost arestat preventiv, de 
consiliul de războiu al corpului II armată, 
care a şi început cercetarea afacerii întrucât 
faptul se comisese în timpul stării de asediu. 

Cu ocazia descinderii se găsise între actele 
secrete şi două dicţionare cifrate în cari erau 
trecute mari sume de bani — câte 2—3 şi 5 
milioane, date drept comision unor persoane 
influente, al căror nume era ascuns sub di- 
verse nume și denumiri convenţionale de ex.: 
dat lui „pallalibus” 2 milioane, altă dată „pa- 
laelibus” 5 milioane, sau lui „Romiman” atâ- 
tea milioane, on Jui „carte”, cauciuc”, 
semn” etc. Numai în doi ani se găseau date 
comisioane de peste 40.000.000 lei. Aceste ci- 
truri însă au dispărut, Seletzki a rupt sigiliile 
şi le-a sustras din cassa de bani, împreună cu 
alte documente secrete aşa că la sosirea din 
nou a autorităţilor, când urma să se inventa- 
rieze actele din cassa de bani ele nu s'au mai 
găsit. Cu un cinism revoltător, Seletzki a de- 
clarat că „sigiliile s'au rupt din întâmplare 
când el se plimba agitat prin birou, i s'a agă- 
tat mâneca hainei de ele și le-a rupt”. 

Intrebat asupra identităţii persoanelor ce 
se ascund sub denumirile de „lemn”, cauciuc”, 

„palaelibus” etc. el refuză să raspundă sı 
spune că nu s'au dat comisioane n “nui. 

Afacerea a făcut mare senzaţie, ma. les că 
Seletzki a avut o atitudine sfidătoare faţă de 
organele de anchetă, arătând că el este ^n le- 
gături de prietenie cu caţiva min 'ştri cari vor 
lua măsuri de pedepsirea celo ce au indrasnit 
să dreseze acte contra lui si căutând să inti- 
mideze pe anchetatori. 

In parlament s'a făcut mult sgom t acuzan- 
du-se guvernul că ar fi tratat comanda de ar- 
me în condițiuni oneroase pentru stat. Sau 
ci at chiar nume de persoane amestecate în a- 
ceastă afacere — rămasă sub denumirea de 
„afacerea Skoda” — şı cari apăreau într'o 
lumină ur tă (era vorba că au primit comi- 
soane de câteva milioane fiecare). Intre alţii 
sa vorbit sı de generalul Sică Popescu, co- 
mandantul corpului I armată Craiova, care 
facuse rapoarte favorabile firmei Skoda. Ge- 
neralul fire impresionabilă văzandu-și nu- 
mele pus în discuție s'a împușcat, lăsând câte- 
va scrisori ce căutau să-i dovedească nevino- 
văța. 

După o deținere preventivă de vreo câteva 
luni, deţinere în care a fost tratat cu cea mai 
mare amabilitate Seletzki a fost judecat de 
consiliul de răsboi al corpului II armată, tot 
într'o atmosferă de deosebită stimă, comisa- 
rul regal întinzându-i mâna  prieteneșşte în 
pauzele procesului şi tratându-l în pledoaria 
sa cu „domnul Seletzki” nu ca pe orice alt in- 
culpat. 

Dar cea mai mare rușine a fost depoziția 
câtorva generali audiaţi ca martori, dintre 
cari unii nemai ştiind cum să apere pe Se- 
letzki au declarat că e „cel mai bun Român”. 

In toată ţara a fost un freamăt de indignare 
faţă de asemenea spectacol. 

A fost un adevărat noroc, că în fruntea con- 
siliului de răsboiu, a stat un militar cu dra- 
goste de ţară şi oştire, Colonelul Mihăilescu, 
care a condus admirabil 'desbaterile acestui 
proces şi a adus o sentinţă justă şi demnă 
condamnând la 5 ani închisoare pe Seletzki. 
Sentința a venit ca o ploaie binefăcătoare pe- 
ste sufletul însetat de dreptate al poporului 
şi a dovedit încă odată că în ceasuri grele se 
găsesc totdeauna oameni conştienţi cari, tre- 
când peste ispitele ori amenințările unui poli- 
ticianism lipsit de scrupul, ştiu să-și facă da- 
toria cu demnitate. 

Inainte de pronunţarea sentinţii Seletzki a- 
meninţase că, în cazul când va fi condamnat, 
va da la iveală documente, fotografii şi filme 
vorbite, cari vor sdrobi pe cei cari au primit 
comisioane grase, iar acum îl lasă pe mâna 
Justiţiei. 

Văzându-se condamnat — şi încă la o pe- 
deapsă de cinci ani — era de aşteptat ca el 
să publice în presa străină, prin amicii săi, 
documentele pe cari de sigur că el le are şi cari 
ar fi dat posibilitate de largă purificare prin- 
tre conducătorii politici ai noştri; dar se pare 
că el tot speră ca aceştia să-l poată scăpa, cu 
ocazia recursului ce a făcut, deaceea va mai 
aştepta până la judecarea recursului. 

Afacerea Skoda deşi a avut mare răsunet 
politic şi a pus la un moment dat în grea 
cumpănă guvernul, nu a dus la o criză de re- 
gim, deaceea am schițat-o în treacăt, fără a 
insista asupra ei!). 


1) Vezi detalii ân broşura „afacerea Skoda” scrisă 
de d. Dr. Lupu, şeful partidului țărănesc, 

Alegerea d-lui Vaida ca preşedinte al 
partidului 


Abia se stinsese ecoul scandaloasei afaceri 
Skoda și guvernul Vaida primi o nouă lovi- 
tură; d. Maniu se întorsese din străinătate şi 
conform promisiunei solemne din Ianuarie 
înțelegea „să susțină guvernul”. In acest scop, 
din frumoasa staţiune Sovata, unde'şi recreea 
nervii obosiţi de frumuseţile din Occident, d. 
Maniu a trimis în ziua de 2 Aprilie 1933 o 
scrisoare-ultimatum, în care, după ce imputa 
guvernului că sa abătut dela „principiile 
constituționale” şi a nesocotit demnitatea şi 
programul partidului, că n'a urmat indicaţi- 
ile șefului în chestiunea tratativelor cu Gene- 
va şi câte altele, d. Maniu declara solemn şi 
ameninţător ca un Jupiter tonans că demisio- 
nează irevocabil din şefia partidului şi înţe- 
lege să rămână „un simplu soldat disciplinat”! 

Scrisoarea adresată d-lui Vaida, a produs 
adevărată panică printre membrii guvernu- 
lui şi imediat au fost trimişi la Sovata d-nii 
Ion Mihalache şi Mihai Popovici ca să încerce 
îmblânzirea idolului furios. Solii s'au reîntors 
după două zile de pertractări cu răspunsul 
că şeful e neclintit ca o stâncă în hotărîrea 
de a demisiona şi că el cere partidului să a- 

leagă de urgenţă un nou șef şi să nu se mai 
repete povestea triumviratului din 1931. (In 
Iulie 1931, după constituirea guvernului Ior- 
ga, d. Maniu ca protest contra modului de a se 
încredința guvernul unor personalităţi, negli- 
jându-se partidele, demisionase din postul de 
preşedinte al partidului şi se retrăsese la mo- 
şia sa dela Bădăcin — jud. Sălaj, până în Au- 
gust 1932, când revenise la şefie, fiindu-i res- 
pinsă demisia şi încetând motivul de nemul- 
țumire, deoarece guvernul se încredințase 
partidului său. In intervalul Iulie 1931 — Au- 
gust 1932 partidul fusese condus de un trium- 
virat compus din d-nii: Ion Mihalache, Al. 
Vaida-Voevod şi Mihai Popovici). 

Pe ce se bazase d. Maniu, acest spirit cal- 
culat şi rece când trimisese scrisoarea de de- 
misie din 2 Aprilie ? In primul rând contase 
pe câţiva dintre miniştrii, cari încă din lanu- 
arie fusese de partea sa, cerând retragerea 
partidului în opoziţie, spre a nu-şi uza po- 
pularitatea şi a lăsa loc liberalilor „cari vor fi 
curând răpuși de greutăţile financiare”. D. 
Maniu conta deasemeni şi pe spiritul de soli- 
daritate al câtorva prieteni ai săi încercaţi ; 
în sfârşit nu era neglijabil nici faptul că gu- 
vernul avea încă în spate povara afacerii 
Skoda-Seletzki; greutăţile financiare păreau 
insurmontabile şi orice guvern ar fi fost bu- 
curos — după părerea d-lui Maniu — să poa- 
tă găsi o platformă onorabilă de retragere; în 
sfârşit, nimeni nu-l putea înlocui — văzuse 
aceasta cu ocazia retragerii din 1931 — deci 
partidul și guvernul nu puteau decât să-i ur- 
meze cererea de a se retrage în opoziţie, con- 
diţie pusă în mod abil ca preţ al renunţării la 
demisia sa. De aceea chiar ceruse să se rezol- 

ve urgent alegerea noului şef, sperând că va 
impresiona și mai mult guvernul. 

Aceştia erau factorii pe cari d. Maniu conta 
în calculul său şi spera că va reuși să impu- 
nă partidului să-l urmeze în opoziţie, spre a 
se, reface. 

De ce ţinea atât de mult d. Maniu, ca par- 
tidul său să părăsiască puterea și toate bene- 
ficiile aferente şi să treacă în opoziţie ? Avea 
motive temeinice, de interes pur personal. 
Dacă d. Vaida ar rămâne mai mult timp ca 
şef al guvernului și deci ca şef de fapt şi al 
partidului, partidul ar fi văzut că d. Maniu 
nu e indispensabil şi poate fi înlocuit; în 
timp ce acţiunile sale ar fi scăzut, ale d-lui 
Vaida sar fi urcat, mai ales că ultimul, ca şef 
al guvernului, îşi putea plasa prietenii şi-şi 
creea prieteni, pe când d. Maniu era redus la 
un rol de figurant. 

Afară de aceasta, d. Maniu nu putea uita 
rușinea cu care ieşise din conflictul cu Co- 
roana în Ianuarie şi voia să provoace cu orice 
preţ o criză de guvern, ştiind că nu se pot fa- 
ce noui alegeri şi astfel Suveranul va fi ne- 
voit ori să disolve parlamentul şi să numească 
un guvern de dictatură — soluţie foarte greu 
de aplicat şi cu consecinţe neprevăzute — ori 
să facă din nou apel la d. Maniu şi să i se dea 
astfel un rol important în viaţa politică. 

Desigur că el nu neglijase și reversul me- 
daliei şi pusese şi ipoteza că i sar primi de- 
misia; dar chiar aceasta era de preferat, faţă 
de situaţia de şef fără partid, scos din circu- 
laţie şi tratat ca un biet pensionar al parti- 
dului, 

Ba, poate că era chiar preferabil să i se ia 
de pe umeri sarcina preşedinţiei în aceste tim- 

puri de grea cumpănă pentru partidul său. 
Va putea astfel, când partidul va trece în o- 
poziţie, să tragă profit din această demisie, a- 
rătând că dacă i s'ar fi urmat sfatul, ar fi fost 
mai bine pentru partid şi luându-și rolul de 
critic — mult mai uşor şi cu care era obișnuit 
în toată viața sa politică — va reuși să rea- 
ducă din nou sub ascultarea sa partidul, ca- 
re-l va privi din nou ca pe un oracol şi-i va 
cere iertare, pocăit. 

Ce splendidă revanșă ! 

Deocamdată însă, prima parte a calculelor 
sale — speranţa că guvernul şi partidul îl vor 
urma în opoziție — nu s'a realizat. „Socoteala 
de acasă nu se potriveşte cu cea din târg”, 
spune un vechiu proverb românesc, pe care 
desigur nu-l cunoaște misteriosul dela Bă- 
dăcin. 

Doarece situaţia în partidul naţional-țără- 
nesc era şi aşa destul de ciudată — şeful par- 
tidului era în dezacord cu partidul şi cu șeful 
guvernului — şi pentrucă prelungirea crizei 
de şefie ar fi putut periclita existenţa guver- 
nului, s'a convocat de urgenţă biroul partidu- 
lui, care s'a întrunit în ziua de 5 Mai şi a luat 
act de demisia d-lui Maniu, hotărînd să pro- 
pună în locul său pe d. Al. Vaida-Voevod. 
S*4u gândit unii şi la d. Ion Mihalache, căruia 
de drept i-ar fi revenit şefia partidului, însă 
faţă de argumentul că d. Vaida fiind șeful gu- 
vernului și homo regius era mai indicat, d. 
Mihalache nu a stăruit şi chiar d-sa a propus 
pe d. Vaida-Voevod. 

A doua zi s'a întrunit comitetul executiv al 
partidului, sub preşedinţia d-lui G. G. Miro- 
nescu. D. Virgil Madgearu a citit o nouă scri- 
soare a d-lui Iuliu Maniu, care suna astfel: 

Iubite Alexandre, 


„Motive politice cari sunt în strânsă legătu- 
ră cu credinţele mele şi cu concepţiile mele 
privitoare la politica de stat, m'au îndemnat 
să-ți prezint la 2 Aprilie 1933 demisia mea de 
la preşedinţia partidului. 

Te rog să aduci la cunoştiința conducerii de 
partid, că precum am comunicat aceasta ver- 
bal d-lor Mihalache şi Mihai Popovici, nu pot 
reveni asupra acestei demisii și sunt hotărît 
să rămân un simplu membru al partidului 
nostru naţional-țţărănesc, în care m'am năs- 
cut şi pe care sunt decis a-l servi în spirit de 
solidaritate şi disciplină. Rog conducerea de 
partid, să ia fără întârziere la cunoştiinţă dce- 
misia mea, ca lucrările partidului să nu su- 
fere întârziere prin ţinerea în suspensie în 
mod cu totul inutil a problemei președinției 
partidului”. 


Te salut cu prietenie”, 
(ss) IULIU MANIU 
Bădăcin, 1 Mai 1933 


Scrisoarea e adresată d-lui Al. Vaida-Voe- 
vod şi cum se vede, e o perlă de stil. 

După citirea ei, d-nii: Mihai Popovici şi Mi- 
halache au expus rezultatul demersului lor 
la Sovata şi d. Mihalache a declarat că biroul 
a decis să propună ca şef pe d. Al. Vaida-Voe- 
vod; propunerea a fost viu aclamată şi d .Mi- 
ronescu, preşedintele comitetului executiv, a 
proclamat pe d. Vaida preşedinte al parti- 
dului. 

D. Vaida a declarat că primește noua sar- 
cină ce i se încredinţează şi va căuta să-şi în- 
deplinească cu cinste datoria, contând şi pe 

sprijinul temeinic al partidului său, cu care 
se va strădui să ducă la bun sfârşit cauza ţării 
româneşti. 

Şi astfel s'a încheiat cariera politică a celui 
mai norocos politician din România Mare. 

S'a încheiat oare? 

Partidele celelalte au privit cu multă neîn- 
credere demisia d-lui Maniu şi alegerea d-lui 
Vaida, socotind-o ca o simplă farsă, menită 
a reface prestigiul d-lui Maniu, pentru vre- 
mea apropiată a opoziţiei. 

In acest sens „Viitorul” sub titlul: demisia 
d-lui Maniu: o nouă mistificare” scrie între 
altele: „Din tot ce s'a produs rămâne, astăzi 
mai adevărat decât ieri, că în partidul naţio- 
nal-ţărănesc, demisiile şi șefiile sunt simple 
manevre, când nu sunt veritabile farse şi că 
singura atitudine sinceră a acestui partid ră- 
mâne: „la guvern cu Vaida, în opoziţie cu 
Maniu”. 

„Neamul românesc” ziarul d-lui Iorga scrie 
tot în acelaș ton, ca și „„Indreptarea” sub titlul 
„Sinistra comedie”. 

Numai d. Octavian Goga, crede că „legen- 
da mincinoasă” şi faima creeată în jurul d-lui 
Maniu s'a spulberat în sfârşit. 

Adanarea național-ţărănistă dela 
21 Mai 1933 


Alegerea d-lui Vaida ca preşedinte al par- 
tidului trebuie, conform statutului, să fie ra- 
tificată de congresul general al partidului, 

Insă pentru a ajunge la convocarea congre- 
sului general trebuiau ţinute întâiu congresele 
organizaţiilor judeţene şi aceasta cerea timp 
de câteva luni; ori întârzierea ar fi fost dău- 
nătoare şefiei d-lui Vaida şi de aceea s'a cău- 
tat să se facă ratificarea în alt mod: s'a con- 
vocat o mare adunare a partidului la Bucu- 
reşti, pentru ziua de 21 Maiu 1933, cu care o- 
cazie s'a supus spre ratificare, substituindu-se 
congresului general această adunare. 

In acest scop s'au adunat peste 100.000 de 
oameni — d. G. G. Mironescu fixează numă- 
rul lor la 130.0000 în cuvântarea sa şi proba- 
bil că atâţi i-au fost daţi pe listă de şefii de 
organizaţii. 

Mulțimea fusese  încolonată dela Otopeni 
până în piaţa Victoriei, de unde coloanele tre- 
ceau spre Atheneu, unde d. Vaida, primia de- 
filarea şi apoi coloanele treceau -prin faţa Pa- 
latului spre Arenele Romane unde avea loc în- 
trunirea. 

Cu ocazia acestei întruniri s'a făcut şi o fru- 

moasă manifestaţie antirevizionistă, oratorii 
minoritari unguri, bulgari, ucrainieni și ger- 
mani, făcând declaraţii de devotament şi lo- 
ialitate faţă de ţara noastră şi dând astfel un 
răsunător răspuns propagandei antirevizio- 
niste de peste hotare; iar oratorii români au 
spus în uralele  nesfârşite şi entuziaste ale 
mulțimii că Românii nu caută ceartă vecini- 
lor, dar sunt gata până la cel din urmă, să a- 
pere cu piepturile lor hotarele actuale, câşti- 
gate prin jertfa celor 800.000 soldaţi români 
şi prin unirea de bună voie a fraţilor noştri. 

D. ministru D. R. loaniţescu, după ce a vor- 
bit contra revizuirii tratatelor a comunicat a- 
dunării că ei îi revine dreptul „de a consfinţi 
pe d. Vaida ca șef al partidului”. 

Deasemeni d. Vaida, după ce arată o parte 
din realizările regimului, spune că această a- 
dunare e mai mult decât un congres și-și ia 
angajamentul că „în noua sa calitate de şef al 
partidului va fi ia înălţimea datoriei”. Iar d. 
G. G. Mironescu spune că marea manifestaţie, 
„înseamnă întâiu consfinţirea alegerii de pre- 
şedinte al partidului național-țărănesc, făcută 
în persoana d-lui dr. Alexandru Vaida”. (De- 
claraţii primite cu nesfârşite aclamații de a- 
dunare). 

Din toate acestea se vede că s'a înţeles să se 
renunţe la ratificarea alegerii de către con- 
gresul general al partidului. Rămâne de vă- 
zut dacă în viitor nu se vor ridica eventuale 
obiecţiuni de către prietenii d-lui Maniu, în 
privinţa ratificării. 

Pentrucă, deși retragerea dela şefie a d-lui 
Maniu e dată ca definitivă, organizaţia de Si- 
biu a d-lui V. V. Tillea a venit chiar la a- 
ceastă adunare, unde se ştia că se ratifică ale- 
gerea noului șef, cu o pancartă pe care scrie 


162 


www.dacoromanica.ro 


„Trăiască Iuliu Maniu, nădejdea de mâine a 
partidului”, 

Deci s'ar putea ca totul să nu fie decât „o 
simplă comedie” cum spune ziarul „Indrep- 
tarea”. Credem însă că jocul ar fi periculos 
pentru unitatea partidului. 

In orice caz d. Maniu, deşi a pierdut deo- 
camdată partida, credem că nu va rămâne 
„un simplu soldat disciplinat al partidului” 
aşa cum spune în scrisoarea sa de demisie; e 
prea ambițios spre a se mulţumi cu acest rol 
şi de altfel nici prietenii săi nu se pot obişnui 
cu noua situaţie în care ei pierd toate benefi- 
ciile ce aveau din prietenia cu şeful partidu- 
lui. Camarila Maniu nu se va lăsa învinsă de- 
finitiv. Cum va reacţiona ? 

E greu de prevăzut, dar sigur e că va încer- 
ca' revanşa. Probabil însă că d. Maniu va lua 
ca de obiceiu focul cu mâna altuia. 

Cauzele ce au determinat creşterea şi 
apoi diminuarea curentului national- 
fărănist 


Vom încerca să arătăm cele mai de seamă 
cauze, ce au contribuit la întărirea partidului 
naţional-ţărănesc, făcând din el al doilea par- 
su de guvernământ din România. Acestea au 

ost : 

1) Faptul că partidul conservator-democrat 
(al lui Take Ionescu) şi al poporului (de sub 
şefia d-lui general Averescu) s'au abținut de 
la alegerile din 1919, a dat posibilitatea curen- 
tului țărănist să atragă de partea sa voturile 
partizanilor celor două grupări, cari în ura 
lor contra liberalilor, au dat voturile partidu- 
lui țărănesc şi astfel acesta a obţinut 80 man- 
date; ori un partid care obţine atâtea man- 
date, începe să conteze în viaţa politică, 

2) Ionel Brătianu a făcut greșala de a nu là- 
sa să vină la guvern ţărăniștii şi aceştia rămâ- 
nând în opoziţie au polarizat nemulţumirile 
contra liberalilor și în acelaș timp au fost 
scutiți de răspunderea guvernării, în timpuri 
grele pentru orice partid ; nu mai vorbim de 
reacţiunea ce a provocat în massele populare, 
predispuse a simpatiza pe cei asupriţi (şi in- 

contestabil, ţărăniştii sufereau multe ingerin- 
le electorale). 

3) Fuziunea țărăniștilor cu naționalii arde- 
leni — operă politică a d-lui profesor Iorga, 
care însă a fost curând înlăturat de ambiția 
egoistă a d-lui Maniu — a dat mai multă pu- 
tere noului partid şi a contracarat lovitura ce 
le pregătise Brătianu prin legea electorală. 
Intr'adevăr noua lege electorală a fost alcă- 
tuită aşa ca să asigure un mare număr de 
mandate parlamentare, grupării care ar avea 
organizații în toată țara — şi pe atunci numai 
liberalii aveau — prin aceea că se adună vo- 
turile răsleţe din toată ţara şi pe baza mediei 
se împart mandatele. Ţărăniştii aveau orga- 
nizaţii serioase în vechiul Regat şi Basarabia, 
dar nu aveau în Ardeal; iar naţionalii arde- 
leni veau organizaţii numai în Ardeal şi ţinu- 
turile  transcarpatine; luptând izolaţi erau 
veşnic în minoritate faţă de liberali, pe când 
după fuziune au reuşit să aibă un număr im- 
pozant de mandate. 

4) Promisiunile de revizuire şi lărgire a îm- 
proprietăririi au atras o mare parte din votu- 
rile micilor agricultori spre partidul național- 
țărănesc. 

5) Guvernarea prea îndelungată şi în îm- 
prejurările critice de duă războiu a uzat par- 
tidul liberal, făcându-i multe dizidenţe seri- 
oase aproape în fiecare organizaţie judeţeană 
— în timp ce naţional-țărănișştii îşi întăreau 
rândurile pe fiecare zi cu noi adepţi, atraşi de 
nădejdea unei mai bune cârmuiri şi de pro- 
gramul democrat. 

6) Actul dela 4 Ianuarie 1926 a înstrăinat 
multe simpatii liberale, făcându-le să treacă 
în tabăra naţional-țărănistă, care văzând ma- 
rea dragoste ce avea poporul pentru Prinţul 

Carol, înscrisese în programul său readuce- 
rea Sa în ţară. 

Acestea au fost cele mai de seamă cauze ce 
au contribuit la întărirea curentului național- 
țărănist, făcându-l aşa de formidabil în 1928, 
încât a impresionat profund Regența şi a fă- 
cut-o să-i încredințeze puterea. Acest curent 
ajunsese aşa de năvalnic, încât în alegerile 
din 1928 era un adevărat act de curaj pentru 
cineva să afişeze opinii politice de altă nuan- 
tă, iar oratorii celorlalte partide vorbeau în 
zadar unei masse ce nu mai avea decât o sin- 
gură dorinţă: să voteze pe naţional-țărănişti, 

Venind la putere în 1928 partidul național- 
țărănesc a găsit o situaţie financiară destul de 
grea: visteria statului goală, budget deficitar 
cu vreo câteva miliarde şi pe deasupra deli- 
cata problemă a stabilizării leului, care era 
până atunci expus la toate speculaţiunile ne- 
omenoase ale burselor străine și aceasta ame- 
nința grav economia ţării noastre. 

Fără a pierde vremea, guvernul național- 
țărănesc a realizat stabilizarea în câteva luni 
şi în condițiuni relativ bune, faţă de nivelul 
la care eram cotaţi până atunci în străinătate, 

După un an şi jumătate, acelaş guvern a fă- 
cut cel mai important act din istoria Româ- 
niei de după războiu: proclamarea Prințului 
Carol ca Rege al României, redându-l astfel 
drepturile de cari fusese lipsit prin intrigile 
lui Ionel Brătianu și restabilind situaţia nor- 
mală monarhică în ţară, 

Tot naţional-ţărăniştii — credincioşi pro- 
gramului şi promisiunilor făcute sătenilor — 
au revizuit împroprietărirea dând pământ la 
o mulțime de săteni cari fusese scoși din drep- 
turile lor de către organele administrative,- 
din ură politică. 

In Iunie 1932 când au venit din nou la pu- 
tere, naţional-țărăniștii au găsit economia ţă- 
rii aproape distrusă de priceputul domn Arge- 
toianu, aşa cum foare documentat se arată în 
raportul expertului străin Charles Rist, îngro- 
zit şi cl de cele constatate: lefurile şi pensiile 
funcţionarilor nu erau plătite de luni de zile, 
bugetul avea deficite de 10 miliarde, toate or- 
ganizaţiile statului şi casele autonome erau a- 
proape de faliment iar legea conversiunii dis- 
trusese orice umbră de credit şi ruinase pe 
micii depunători prin modul greşit cum fuse- 
se alcătuită. 

Naţional-ţărănișştii nu s'au descurajat şi au 
pornit să refacă ţara, în câteva luni salariile 
şi pensiile erau plătite la curent, regiile şi ca- 
sele autonome începeau să funcţioneze din ce 
în ce mai bine: legea conversiunii a fost modi- 
ficată în condițiuni cari au adus satisfacţie şi 
debitorilor şi creditorilor şi în 1933 sau luat 
măsuri serioase pentru ajutorarea agricultori- 
lor prin ridicarea preţului cerealelor, nu cu a- 
jutorul primei de 10.000 lei la vagon (cum fă- 
cuse guvernul trecut al technicienilor şi în loc 
să profite agricultorii se îmbogățise samsarii) 
ci prin mijloace mult mai bune şi anume: 
prin convenţii cu statele importatoare se asi- 
gurase debușşeu la preţuri bune pentru cerea- 
lele noastre, iar până atunci guvernul pusese 
la dispoziţie bani agricultorilor (în baza re- 
cipisei de warant ce arăta cât au produs, agri- 
cultorii obțineau avansuri dela Banca Naţio- 
nală, dintr'un fond special) aşa încât agricul- 
torii nu mai erau lăsaţi pradă samsarilor cari 
altădată le speculau nevoia momentană de 
bani. 

O altă măsură vrednică de amintit este sus- 
pendarea transfertului pentru cuponul dato- 

riei externe. Guvernul naţional-ţărănesc vă- 
zând că toate statele fac restricţiuni la comer- 
tul devizelor, punând statul român în impo- 
sibilitate de a-şi procura devizele necesare 
achitării ratei din împrumutul nostru extern, 
a decis să nu mai plătească rata în devize, ci 
în lei românești, pe cari nu i-a trimis credi- 
torilor străini — spre a nu provoca scăderea 
leului pe pieţele străine — ci i-a depus la 
Banca Naţională. A fost o măsură patriotică 
şi un act de sinceritate pe care guvernul na- 
țional-țărănesc a avut curajul să-l facă şi a 
fost aprobat de toate partidele politice din 
țară. 

Ținând seama că sunt la primele experienţe 
şi că au avut de luptat cu greutăţile impuse 
de criza generală, putem spune că naţional-ţă- 
răniştii au trecut cu bine examenul de guver- 
nământ. Ar fi putut face mult mai mult, dacă 
ar fi avut un conducător capabil, care ar fi 
ştiut să evite frământările sterile şi ar fi avut 
curajul să activeze mai intens. 

Natural că cei 4 ani de guvernare au uzat 
partidul naţional-ţărănesc și i-au slăbit din 
marea popularitate ce avea în 1928; la a- 
ceasta au contribuit în bună măsură antago- 
nismul dintre cele două fracțiuni, incapacita- 
tea d-lui Maniu și împrejurările deosebit de 
grele în care a guvernat, aşa cum vom arăta 
imediat. 

1) Antagonismul. dintre concepția naționali- 
lor și a țărăniștilor. Partidul era compus pe 
de o parte din oameni cari în toată viaţa lor 
politică nau făcut decât obstrucţie — naţio- 
nalii andeleni — iar când au ajuns la putere 
aduceau un spirit negativ şi greu adaptabil 
nouei situaţiuni, iar de altă parte din ţără- 
niștii lipsiţi de experienţă politică şi dornici 

de inovaţii revoluţionare. Concepţia hotărît 
conservatoare a naţionalilor se lovea de ten- 
dinţa revoluţionară a ţărăniştilor şi spre a e- 
vita conflictul erau siliţi să facă şi unii și alţii 
concesiuni de aşa natură, încât rezultatul era 
un amalgam, de care ambele grupări erau ne- 
mulțumite; alteori se încăpăţâna fiecare pe 
poziţia sa şi numai cu greu se menținea fuzi- 
unea. 

2) Incapacitatea şefului a contribuit şi ea la 
slăbirea partidului. D. Maniu era departe de a 
întruni calităţile cerute unui bun conducător 
politic : spirit îngust şi fals, ajuns prin jocul 
norocului şi modestia prietenului Vaida — 
care i-a acoperit deseori greşelile şi l-a ridi- 
cat cu umerii săi proprii în fruntea partidu- 
lui — d. Maniu nu era omul care să poată 
domina antagonismul celor două fracțiuni fu- 
zionate; cât timp a fost în opoziţie, cei doi ad- 
jutanți — Ion Mihalache în Regat şi Al. Vai- 
da în Ardeal — au știut să domine şi să înflă- 
căreze grupările respective,  insuflându-le o 
deosebită considerațiune pentru șef şi făcând 
-din el un adevărat idol; însă când a venit la 
putere, a trebuit să ia conducerea efectivă a 
partidului şi atunci sa văzut că idolul e un 
biet omuleţ, plin numai de ambiţie şi încăpă- 
țânare dar incapabil de o acţiune pozitivă. 

A acumulat greșeli peste greşeli reuşind în 
cele din urmă să-și arate complecta sa inutili- 
tate şi înlăturându-se singur dela postul de 
conducere. 

Multe au fost greșelile d-lui Maniu, dar cele 
cari au adus mai mult rău partidului au fost: 

Scoborirea prestigiului Regenței.  Imbătat 
de putere şi socotindu-se indispensabil politi- 
cei româneşti, a crezut că poate să ia rolul lui 
Ionel Brătianu şi a căutat să-şi asigure as- 

cendent asupra Regenţei, prin numirea d-lui 
C. Sărăţeanu. 

La 8 lunie 1930 a încercat — mânat tot de 
acelaş gând — să se opună proclamării Rege- 
lui Carol al II-lea, propunând numirea Sa nu- 
mai ca Regent. 

Imediat după proclamare se lăsa greoiu 
când i s'a încredinţat formarea guvernului, 
speculând situaţia sa de şef al partidului ce 
avea majoritatea în parlament şi știind că nu 
se pot face alegeri. 

Cu ocazia formării guvernului lorga în 
1931, şi-a permis luxul să se supere de proce- 
deul Suveranului, calificând ca neconstituţio- 
nal guvernul Iorga şi retrăgându-se la Bădă- 
cin, de unde trimetea ameninţări acoperite de 
mister — vorba vine — contra factorului con- 
stituțional. Cu această ocazie şi-a încercat pu- 
terea în partid, dându-şi demisia, dar având 
grija să aranjeze aşa ca să nu i se primească. 

In lunie 1932, crezând că nu va reuşi să. 
aibă majoritatea în alegeri — cum era și de 
așteptat, după o guvernare de doi ani în care 
se văzuse în toată goliciunea incapacitatea sa 
— a împins pe d. Vaida să facă alegerile; a 
luat focul cu mâna altuia, dar după ce a văzut 
că partidul a reuşit să ia — fie şi la limită— 
majoritatea, s'a repezit să ceară guvernul 
şi uitând de supărarea sa, a început să facă 
temeneli Suveranului. Insă Regele Carol a în- 
sărcinat tot pe d. Vaida să formeze noul gu- 
vern, dându-i satisfacția meritată şi în acelaş 
timp un serios avertisment ambiţiosului domn 
Maniu. 

In Octombrie 1932, călcând în picioare ve- 
chea prietenie cu d. Vaida l-a torpilat pe a- 
cesta, speculând un mal entendu cu d. Titu- 
lescu şi erijându-se în arbitru, d. Maniu a ce- 

rut puterea; procedeul său a fost însă desa- 
probat de partid şi i-a înstrăinat şi mai mult 
simpatiile. Crezând că de astă dată împreju- 
rările îi sunt favorabile :) a reluat lupta con- 
tra Coroanei, pe aria constituţională, dar a 
trebuit să plece învins, lăsând loc d-lui Vaida, 
care își consolida astfel tot mai mult situaţia 
în partid şi înlocuia cu succes pe idolul căzut 
în disgrație. 

Dându-şi seama că şi-a pierdut prestigiul, a 
încercat ultima lovitură, a jucat ultima carte: 
demisia dela preşidenţia partidului, având gri- 
ja să dea gestului cât mai mare răsunet, spe- 
rând că va impresiona partidul °). 

Lovitura nu a reușit şi el a pierdut Pa 
lăsând locul d-lui Vaida — şeful de fapt al 
partidului încă de câțiva ani. 

Toate aceste greşeli ale d-lui Maniu au a- 
vut mare influență asupra evoluției parti- 
dului 


1) La pag. 142 sunt descrise pe larg împrejurările.. 
2) Amănunte în pag. 157 şi urm. 

Noua regrupare a forfelor politice în 
viitor 


In România-Mare, țară cu regim parlamen- 
tar destul de recent, există în prezent nu mai 
puțin de 16 partide politice — fără să mai so- 
cotim formațiunile efemere, care apar în pe- 
rioada alegerilor generale. Pentru o populaţi- 
une de 18.000.000 locuitori, credem că este o 
stare anormală şi care va trebui să se modifice 
cât de curând. 

Faptul se datoreşte în primul rând lipsei de 
tact şi autoritate a conducătorilor partidelor 
mari, cari nu au ştiut să domine forţele cen- 
trifuge ce se desvoltau în sânul partidului lor, 
de către elementele mai răsărite şi în al doi- 
lea rând nevrozei postbelice, care răsturnând 
valorile, a ridicat deasupra câteva elemente 
mediocre şi a tentat astfel pe cei mai capa- 
bili şi mai ambiţioși să-şi încerce norocul, ie- 
gind din ritmul evoluţiei normale şi constitu- 
indu-și grupări proprii, în cari fiind disponi- 
bile multe posturi de conducere, alți ambiţi- 
oşi s'au grăbit să părăsească partidele vechi şi 
să le ocupe, spre a primi „grade” mai mari în 
nouile grupări. 

In România dinaintea războiului, au existat 
ja început două partide: naţional-liberal şi 

conservator (de cel socialist nu vorbim, el fi- 
ind proscris şi neavând nici o forţă). 

In Ianuarie 1908 când Take Ionescu a înfi- 
inţat al treilea partid, el a simţit nevoia să-şi 
scuze gestul, arătând în cuvinte alese așa cum 
ştia să găsească el, că nu din ambiție a făcut-o 
şi nici pentrucă ar fi nevoe de mai multe par- 
tide, ci numai pentru că noul său partid ,„co- 
respundea unor curente de opiniuni şi unei 
nevoi simţite de a înlocui printr'o organizaţie 
a o alta moartă” (vechiul partid conserva- 
tor). 

Și doar Take Ionescu era un om, cu care nu 
prea cred să aibă pretenţia a se compara 
mulţi şefi de partide astăzi. 

“Țara nu suferia de lipsa partidelor, dimpo- 
trivă era o fericire că elementele valoroase e- 
rau adunate numai în cele 3 partide şi astfel 
puteau lucra mai cu folos. 

După războiul mondial , odată cu mărirea 
teritoriului, am primit din Ardeal şi Banat un 
nou partid — partidul naţional — care în loc 
să caute a se înfrăți cu oricare din vechile 
partide, a voit să se izoleze, dispreţuind pe 
„regăţeni” pe cari sperau să-i poată înge- 
nunchia. 

Spre sfârşitul războiului luase naştere în. 
Moldova partidul muncii şi apoi liga poporu- 
lui, care mai târziu s'a transformat în parti- 
dul poporului, în timp ce elementele din par- 
tidul muncii formau un alt partid — partidul 
țărănesc. 

Aceste şase partide ar fi fost suficiente şi ele 
ar fi trebuit să atragă în sfera lor şi elemente- 
le minoritate. 

In loc să se întâmple astfel, nemulţumirile 
unora au făcut să avem încă zece partide în 
plus şi din lupta înverșunată între cele româ-- 

nești au profitat grupările minoritare, care au 
speculat slăbiciunea de neînțeles a guverne- 
lor, de a încheia cu ele carteluri electorale cu 
tot felul de  avantagii, în dauna  Românis- 
mului. 

Inmulţirea partidelor a dat loc supralicita- 
ţiei de promisiuni electorale — demagogiei — 
şi a făcut pe cetăţeni să nu mai ia în serios 
regimul parlamentar, 

„Toţi sunt la fel, promit câte'n lună şi'n soa- 
re înainte de a le da votul şi apoi nici nu te 
bagă în samă” au început să-şi spună cu 
drept cuvânt alegătorii. O indiferenţă din ce 
în ce mai pronunţată faţă de drepturile de a- 
legător începe să se manifesteze şi aceasta se 
poate vedea diñ rezultatul ultimelor alegeri, 
în cari din 4.220.731 alegători înscrişi în liste, 
nu s'au prezintat la vot decât 2.927.112 în 
1931, iar în 1932 au fost 70.000 în plus, deci 
mai mult de un sfert s'au abținut dela vot. 

Partea ciudată e că la noi în ţară, nu deo- 
sebirile de program au făcut să se nască atâ- 
tea partide, ci deosebirile de interese perso- 
nale și ambiţiunile. Desigur aceasta e o stare 
anormală şi sperăm că în curând lucrurile se 
vor îndrepta şi grupările care nu au la bază 
raţiuni serioase vor dispare, absorbindu-se în 
celelalte. 

Fără a fi profet, vom încerca să arătăm 
cum credem că se vor desvolta în viitor par- 
tidele politice în România și cum se va face 
noua grupare a forțelor; 

Partidul național-țărănesc a fost un fluviu 
ale cărui ape au crescut necontenit dela 1926, 
adunând în mersul lui diferite elemente cu 
care şi-a mărit albia până în 1928 când s'a re- 
vărsat şi a pus stăpânire pe guvern. De a- 
tunci însă el a rămas pe loc, şeful care tre- 

buia să-l curețe de impurități n'a avut cura- 
jul nici priceperea necesară. 

Când se va retrage însă dela putere, fluviul 
se va limpezi și ar fi de dorit ca noul șef d. 
Vaida — om energic şi de caracter, calităţi ce 
lipseau d-lui Maniu — să înceapă purificarea, 
redând iar limpezimea şi forţa acestui fluviu 
puternic, care are isvoare adânci în massele 
poporului. 

D. Maniu n'a fost omul înzestrat cu calită- 
ţile cerute unui şef și prin lipsa sa de autori- 
tate, prin nehotărirea sa proverbială — pro- 
babil că descinde din Fabius Maximus Cunc- 
tator — și prin nepriceperea sa a desvoltat la 
maximum forţele centrifuge din partid, iar 
când şi-a dat seama s'a retras, lăsând d-lui 
Vaida o moștenire destul de grea. 

Acum totul depinde de d. Vaida căci „șeful 
este puterea de atracţie, forța de unificare a 
partidului” cum foarte bine spune d. D. Gusti 
în conferinţa sa despre partidul politic. De 
modul cum d. Vaida va şti să anihileze forţele 
centrifuge din partid depinde existenţa aces- 
tuia. 

Din cauza modestiei d-lui Mihalache şi a 
dorinţei partizanilor săi de a face orice sacri- 
ficii pentru menţinerea fuziunii, ramura ţă- 
rănistă nu s'a bucurat de un tratament egal 
din partea d-lui Maniu, care căuta cu orice 
preț s'o aservească şi-i rezerva un rol secun- 
dar în guvernarea ţării, deşi în realitate ţă- 
răniştii sunt mai temeinic organizaţi şi au o 
forţă mult mai impozantă, având organizați- 
uni în 55 judeţe din ţară, în timp ce naţio- 
nalii au numai în vreo 16 judeţe. 

S'a mers până acolo încât s'a neglijat cu 
totul programul partidului țărănesc, fapt ce a 
provocat cum era şi natural reacțiune și ne- 

mulţumire în rândurile ţărăniștilor, care vor 
cere desigur lămurirea situaţiei. 

Antagonismul doctrinar dintre cele două 
grupări: naţionalii, conservatori prin tradiţie, 
iar ţărănișştii, revoluționari, sa diminuat mult 
în timpul celor patru ani de guvernare în care 
țărăniştii au fost siliți de împrejurări să facă 
multe concesiuni de program şi să evolueze 
spre dreapta. Dar tocmai din această cauză 
țărăniştii sunt nemulţumiţi şi cer revenirea la 
vechiul lor program. Aceasta va conveni oare 
Ardelenilor ? Rămâne de văzut. 

In cazul când d. Vaida nu va reuşi să solu- 
ționeze acest punct , va trebui să se retragă 
dela guvern şi atunci nu-i exclus ca fuziunea 
să se desfacă. In acest caz probabil că naţio- 
nalii se vor regrupa în jurul d-lui Maniu — 
săvârşind o nouă trădare faţă de d. Vaida — 
şi vor căuta o nouă orientare: ori se vor 
apropia de partidul conservator al d-lui Fili- 
pescu, cu care au afinități ori vor arbora dra- 
pelul autonomist aşa de scump d-lui Boilă şi 
se vor elimina din viaţa politică. 

Ţărăniştii vor reveni la vechiul lor pro- 
gram, bineînţeles adaptat la nevoile actuale 
ale societăţii şi se vor găsi alături de partidul 
d-lui Dr. Lupu — care între timp.sa fortifi- 
cat în mod simţitor — şi vor reface frontul ţă- 
rănist în care poate va reveni şi partidul ra- 
dical țărănesc al d-lui Grigore lunian. Astfel 
se va constitui un puternic partid cu uşoară 
nuanţă de stânga, partid ce va atrage o bună 
parte din forţele electorale. 

Insă dacă d. Vaida va reuşi să anihileze 
forţele centrifuge din partid şi va da satisfac- 
ţie ţărăniştilor se va putea menţine încă la: 
guvern. 

Din partea opoziţiei nu e nici o teamă în 
Parlament câtă vreme este armonie între ma- 
joritari şi pe alte chestiuni guvernul nu poate 
să cadă, dat fiind că Suveranul ar dori să nu 
se facă noui alegeri, în împrejurările finan- 
ciare critice de acum, decât în caz extrem. De 
altfel nici massele nu văd cu ochi buni desele 
schimbări politice şi Românul are chiar un 
proverb: „schimbarea Domnilor bucuria ne- 
bunilor”. Cetăţenii sunt obosiţi de prea desele 
alegeri ce secătuiesc bugetul şi întreţin o stare 
de agitaţie dăunătoare bunului mers al sta- 
tului, 

Dar armonia majorităţilor va rămâne ace- 
iaș, acum după plecarea d-lui Maniu dela şe- 
fie ? E greu de crezut. Cum am arătat când 
am vorbit de adunarea partidului, acţiunea sa 
— ascunsă ori fățişă — va turbura atmosfera 
guvernului; dar credem că d. Vaida, om ener- 
gic cum îl ştim, va avea curajul să dea lupta. 
Succesul acestei lupte depinde numai de ati- 
tudinea d-lui Mihalache, care deşi ţine încă la 
prietenia d-lui Maniu, în cele din urmă va ve- 
dea că interesul său şi al partidului este să 
nu-l sprijine pe ambițiosul dela Bădăcin în- 
tro acţiune ce ar duce partidul la destrămare. 

Pus în alternativa aceasta — destrămarea 
partidului ori prietenia d-lui Maniu (şi ce fel 
de prietenie poate da d. Maniu ?) — d. Miha- 
lache nu se va preta jocului primejdios al 
d-lui Maniu şi va amâna răfuiala nemulțumi- 
rilor programatice pentru vremea opoziţiei. 

Naţional-liberalii sc vor uni, fracțiunea ce 
va fi chemată la guvern absorbind pe cea ră- 
masă în opoziţie, aşa cum am arătat când am 
vorbit de sciziunea din partidul liberal. Ei 
vor constitui gruparea de centru în politica 

românească şi vor fi forța care va asigura e- 
chilibrul guvernelor parlamentare — la cari 
va trebui să ajungă și țara noastră. 

Lunga guvernare naţional-țărănistă, în îm- 
prejurările critice de astăzi a format un pu- 
ternic curent de opinie în favoarea liberali- 
lor, socotiți azi ca singura rezervă la care se 
poate apela, spre a încerca să repună ordine 
în economia ţării şi să restabilească creditul. 

Cei cinci ani de opoziţie au furnizat condu- 
cătorilor liberali multă experienţă şi i-au fă- 
cut să ia contact serios cu realităţile vieţii po- 
litice româneşti, dându-le ocazia să-şi reorga- 
nizeze cadrele, scăpând de „fripturişti”, cari 
au trecut în alte grupări şi astfel partidul s'a 
purificat. 

In acelaş timp sub noua conducere a d-lui 
I. G. Duca, gruparea sa a căutat să lichideze 
în parte conflictul dintre tineri şi bătrâni, a- 
ceștia din urmă înțelegând că nu se pot eter- 
niza în posturile de conducere şi că trebue să 
cedeze vremii şi să dea posibilitate tinerilor 
de a se valorifica. 

Anumite declarațiuni făcute de d. Duca, în 
timpul lui Vintilă Brătianu, au fost speculate 
de adversari, prezintându-l ca dușman actua- 
lei stări constituționale; dar acum s'a văzut 
că ele au fost făcute din disciplină de partid 
şi că nu e prima dată, când un om politic e 
silit de împrejurări să afişeze păreri contrarii 
convingerilor sale intime. 

Gruparea d-lui George Brătianu nu are nici 
o obiecţiune programatică împotriva refacerii 
partidului, iar obiecțiunile de persoane vor 
dispare în faţa interesului general al ţării, ca- 
re reclamă unirea acestui partid spre a con- 
stitui iarăș puternicul instrument de guverna- 

re ce a dat roade aşa de frumoase în trecutul 
României. 

Partidul conservator al d-lui Grigore Fili- 
pescu probabil va fuziona cu partidul poporu- 
lui al mareșalului Averescu şi va forma aripa 
dreaptă a politicei românești. 

Partidul agrar al d-lui Octavian Goga va 
trebui să caute și el o apropriere, de frontul 
țărănesc sau de liberali, spre a nu rămâne 
izolat şi deci expus mai uşor dispariţiei. 

Ideologia d-lui Goga l-ar îndruma spre u- 
nirea cu partidul conservator; dar acesta fu- 
zionând cu averescanii, cei din urmă nu vor 
admite cu nici un preţ o impăcare cu d-l 
Goga. 

Partidul țărănesc al d-lui Dr. Lupu, după 
cum am anunţat, credem că va căuta să refacă 
frontul țărănesc. D- Dr. Lupu a reuşit în 
câţiva ani să facă organizaţii serioase în toată 
ţara și acţiunile sale sunt în continuă cre- 
ştere. 

Liga apărării naționale creștine a d-lui A. 
C. Cuza, ca şi garda de fier, a d-lui Corneliu 
Zelea Codreanu vor căuta probabil o fuziu- 
ne fie între ele, fie cu un partid de dreapta. 
Desvoltarea acestor două grupări e în strânsă 
legătură cu mersul mişcărilor de dreapta din 
Europa — fascismul şi hitlerismul — în sen- 
sul că, dacă cele străine vor reuşi a se men- 
ține încă multă vreme, ele vor constitui un 
îndemn şi un puternic mijloc de câștigare a 
simpatiilor pentru L. A. N. C. şi garda de fier. 
Deocamdată nu se poate şti rezultatul luptei 
uriașe ce se pregăteşte în Occident între fron- 
tul democraţiei şi mișcările de dreapta — fas- 
cism și hitlerism. 

Grupările mai mici — sistem uniunea a- 

grară a d-lui Argetoianu, frontul economic, 
omul liber, etc. — vor dispare din arena po- 
litică absorbindu-se de celelalte partide mari. 

O mai serioasă organizare a mişcării mun- 
citoreşti, până acum lipsită de elemente ca- 
pabile de sacrificii şi pregătite politiceşte, ar 
putea să dea un partid socialist (cel existent 
astăzi, deşi furnizează la fiecare alegere 2-3 
deputaţi, nu poate revendica acest titlu, în- 
trucât neglijează cele mai elementare prin- 
cipii socialiste), 

Aceasta ar putea fi — după modesta noas- 
tră părere — noua regrupare a forţelor poli- 
tice din România. 

Ca orice pronostic şi acesta e în funcţie de 
anumite date şi împrejurări, care în evoluţia 
lor se pot abate dela linia prevăzută și deci 
pot modifica în parte sau în total rezultatul. 

Și nu trebue să uităm de asemeni marea 
necunoscută, care poate răsturna orice profe- 
ție: factorul constituţional, prin modul cum 
va uza de prerogativele de a aduce la guvern 
un partid sau altul, poate exercita o mare in- 
fluentă asupra evoluţiei partidelor politice, 

Unii politiciani au căutat să impresioneze 
mulţimea, lansând svonul că partidul lor ar 
fi cel preferat de Coroană; însă e un mijloc 
de propagandă rău ales şi o calomnie, deoare- 
ce Regele Carol al II-lea are deosebit simţ 
politic şi a dovedit cu fapte că știe să domine 
partidele politice; 1) inteligența Sa pătrunză- 
toare, spiritul prevăzător şi experiența Sa 
sunt deplină chezăşie că Regele — care este 
al ţării întregi, nu al unui partid — niciodată 
nu se va sprijini pe un singur partid, negli- 


1) Guvernul Iorga şi discursurile Suveranului, 

jând şi ofensând dorinţele şi dragostea unui 
popor, care L-a înconjurat cu nespusă iubire 
şi vede în El speranţa de mai bine a acestui 
neam greu încercat, 


August 1933. 

DE ACELAŞ AUTOR 


In curând va apare: 


PARTIDELE POLITICE 
DIN ROMANIA MARE 


Studiu vast și documentat 

asupra formării, doctrinei 

şi fazelor importante din 

evoluţia fiecărui partid 

politie (fuziuni, dizidenţe, 

guvernările la cari a par- 

ticipat, crizele de guvern, 

cartelurile electorale, etc.) 

= Ointeresantă lucrare oglin- 
t= - dind întreaga viăţă politică 
dela 1916 până în prezent. 

